
PIRMOJI EKLOGA 


Melibėjas. Titiras 


MELIBĖJAS 


Titirai, tu, po skroblo skėčiu plačiuoju palindęs, 
Miško mūzą ramiai plonyte nendre sau virkdai, 
Mes gi mieluosius laukus ir gimtąją šalį paliekam. 
Išveja mus iš namų, 0 tu, išsitiesęs pavėsy, 

Mokai miškus gražios Amarilės vardą aidėti. 


TITIRAS 


O Melibėjau, ramiai čia tįsoti davė mums dievas. 

Aš jį visad laikysiu dievu, ir jaunas ėriukas 

Iš mūs avidės krauju dažnai jo aukurą vilgys. 

Mano karvėms, antai, jis leido pievose klaidžiot, 

O man pačiam piemens dūdele švilpiniuoti, ką norių. 


MELIBĖJAS 


Aš nepavydžiu, dievaž — stebiuosi. Kiek akys užmato, 
Kaimo laukuos subruzdimas baisus! Tr aš va ožkytes 
Skaudančia širdžia varaus. Viena jau vos bepaeina, 
Tarp lazdynų tankių ji porą ožkiukų paliko, 


15 Kaimenės viltį, aiman, ant pliko akmens atsivedus. 
Šitą nelaimę, menu, jei būčiau aklas nebuvęs, 
Ąžuolus trenkdami, žaibai pranašavo ne sykį. — 
Betgi sakyk, kas dievas tasai, kurį čia minėjai. 


TITIRAS 


Man atrodė, paikam, kad Roma vadinamas miestas 

20 Bus, Melibėjau, toks pat, kaip mūs, į kurį ne naujiena 
Mums, piemenims, varyt avelių prieauglį jauną. 
Taip šunyčiai panašūs į kalę, ožkiukai į ožką, 
Kaip aš maniau, taip gretinau daiktus mažus su didingais, 
Betgi išties tarp miestų kitų ji galvą iškėlus, 

* Kaip kiparisai aukšti tarp svyrančių putino krūmų. 


MELIBĖJAS 
O kokia dingstis pamatyti Romą tau buvo? 


TITIRAS 


Laisvė, kuri vėlai, bet pažvelgti į tinginį teikės, 
Kai kerpama barzda gerai apibalusi krito. „ 
Pažvelgė įi pagaliau ir baisiai sugaišus atėjo, 
“0 Kai Galatėja pabėgo ir paėmė mus Amarilė. 
Mat, kol valdė mane Galatėja (atviras būsiu), 
Nei vilties atsipirkt nebuvo, nei noro taupyti, 
Būdavo, nors dažnai auka iš žardžio išeina 
Tr nedėkingam miestui riebiausių prislegiam sūrių — 
35 Niekad variokų pilna dešinė namo nesugrįžta, 

MELIBĖJAS 


Ko taip liūdnai dievų šaukies, Amarile, galvojau, 
Ko obuoliai sode nuo gimtojo medžio nukarę: 
Titiro būta mieste. Tave čia, Titirai, šaukė 

Pušys, šaltiniai tyri ir žalias krūmas kiekvienas. 


TITIRAS 


Ką gi daryt? Iš vergijos kitaip negalėjau ištrūkti, 

Ir dievų tokių maloningų kitur man nebuvo. 

Ten, Melibėjau, mačiau jaunikaitį, kurio pagerbimui 
Mano aukuras smilks kasmet po dvylika sykių. 
Prašančiam man trumpai jis šitokiais žodžiais atsakė: 
„Karves ganykit, vaikai, kaip ganę, veiskite jaučius." 


MELIBĖJAS 


Koks tu laimingas, žmogau, kad tavo laukai tau atlieka! 
Jų tau pakanka visai, nors plikos uolos aplinkui 
Tr purvinais meldais užkermėjus pusė ganyklų. 
Nei dėl ėringų avių tau būkštaut, pašarą žinant, 
Nei bijoti ligos, išguldančios bandą kaimynų. 

Tu laimingas, žmogau! Čia, prie pažįstamos upės, 
Prie šaltinių šventų vėsiam pavėsy ilsėsies. 

Iš dešinės žalioji tvora, skirdama nuo kaimyno, 
Hiblo bites vaišins žiedais svyruojančio gluosnio 
Ir dūzgimu lengvu tau žadins miegą ne sykį. 

O kairėje dainuos, genėdamas vynuoges, vaikis 
Prie iškilios uolos, tuo tarpu miško balandžiai, 
Tavo aistra, kimiais balsais neperstos burkavę 
Su purpleliais drauge viršūnėj guobos kerotos. 


TITIRAS 


Elniai todėl lengvi greičiau ganysis padangėj 

Ar, kaip benamiai, vieni per kitų laukus atsibastę, 
Partai Arary žirgus sau girdys, o Tigre germanai — 
Nei man iš širdies išdils jo veido paveikslas. 


MELIBĖJAS 


O mes eisim iš čia vieni į trokštančius afrus, 

Daugelis Skitiją sieks ir sraunų Kretos Oaksą 

Ar britanus, toli nuo viso pasaulio atskirtus. 

Ar beišvysiu kada po daugelio metų gimtinę 

Ir varganos lūšnos velėna dengtąjį stogą? 

Ar nustebins mane mano valdos keletu varpų? 

Gal koks bedievis karys užims čia dirvą įdirbtą, 
Barbarui teks pasėliai. Štai kur mus, žmones vargingus, 
Atvedė nūn vaidai! Tai jiems laukus mes apsėjom! 
Kriaušes dabar, Melibėjau, sodink tu, vynuoges veiski! — 
Eikit, kadaise laiminga banda, skubėkit, ožkytės! 
Niekad jūsų daugiau, žalioj oloj išsitiesęs, 

Neberegėsiu toli ant uolų kopinėjant krūmynais, 
Nebedainuosiu dainų, ir jūs nerupšnosit ganykloj 

Nei dobilėlio žiedų, nei karklų karčiųjų, ožkutės... 

TITIRAS 


Betgi galėjai tu čia pas mane pasilsėti šią naktį 
Ant šakelių žalių. Mes turim prinokusių kriaušių 
Ir kaštonų minkštų, ir sūrio šviežio prislėgę, 

O juk nuo pirkių stogų į padangę dūmai jau kyla 
Ir aukštieji kalnai ilgesnį meta šešėlį. 

ANTROJI EKLOGA 


Aleksiui 


Degė meile piemuo Koridonas gražiajam Aleksiui, 
Jolo džiaugsmui pirmam, tačiau „Vilties neturėjo. 
Tad jis bukų miškan, kur dangų remia viršūnės, 
Būdavo, eina dažnai ir iš beviltiškos meilės 
Guodžiasi vienas kalnams ir girioms padrika giesme: 

—,O beširdis Aleksi! Tau mano dainos nerūpi. 
Ar negaila manęs? Per greit į kapus nuvarysi. 
Ir galvijai dabar vėsaus paunksnio sau ieško, 

Ir žalieji driežai nūn slepiasi krūmuos erškėčių. 

Ir Testilidė, žiūrėk, kaitros nukamuotiems piovėjams 
Čiobro su česnaku žolienę kvepiančią grūda. 

Man gi, saulės kaitroj besidairant pėdsakų tavo, 
Vien cikadų kimiu cirpimu atsiliepia krūmynai, 

Ar nebuvo geriau Amarilės niūrią rūstybę 

Ir išdidžią panieką kęst? Ne geriau gal Menalka, 
Nors ir juodbruvas jis, o tu žėrėtum kaip saulė? 
O berneli gražus, spalva per daug nesikliauki! 
Vysta ligustrai balti, o skinam leukoniją tamsią. 

Niekini tu, Aleksi, mane ir, kas aš, neklausi, 
Koks turtingas ožkų, kaip baltu pienu paplūdęs. 
Tūkstantis mano avių kalnuos Sicilijoj ganos, 

Pieno saldaus nei vasarą man, nei žiemą nestinga. 

Tr dainuoju visai kaip Amiionas dirkietis, 
Kurs Arakinte dainom sušaukdavo kaimenės savo. 
Ir negražus toks nesu: kai jūros nedrumstė vėjas, 
Savo paveikslą mačiau neseniai. Tu pats pripažintum: 
Dafnio man nėr ko bijoti, jei atvaizdas mūs neklaidina. 
O, kad panortum tu kaime, kur tau per prasta atrodo, 
Pirkioj menkoj gyvent su manim ir elnius medžioti 
Ar ožkiukų pulkus į žalią lanką varytis! 
Giriose su manim dainuodamas, būsi kaip Panas. 
Panas nendres kelias vašku pirmutinis pamokė 
Siūti draugėn, jis globoja avis ir piemenis sergsti. 
Lai tau gaila nebus, kad lūpas dildė dūdelė. 
Kad išmoktų ryliūot, Amintas ko tik nedarė. 
Ir skudučius turiu, septynių nevienodo ilgumo 
Švendrių, juos dovanų kadaise man davė Dametas 
Ir prieš mirtį pasakė: «Tu antras jų šeimininkas.» 
Tai Dameto valia. Šnairavo paikas Amintas. 
Porą stirniukų turiu, griovon su pavojum aš leidaus 
Jų pasiimt. Tebėra ant kailiukų baltos dėmelės. 
Po du avelės speniu per dieną išžinda. Jie tau bus. 
Jau Testilidė seniai, kad jai atiduočiau juos, prašo. 
Ir atiduosiu, nes tau mūs dovanos nieko nevertos. 
Greitai ateik, berneli gražus! Lelijų tau neša 
Nimfos pilnus krepšius, o žėrinti skaisčiai Najadė, 
Tau našlaičių blausių ir aguonų puokštę priskynus, 
Papuošė ją narcizu ir krapo kvepiančiu žiedu. 
Tarp kitokių žolių ji įpynė kasiją gardžią 
Ir žibuokles švelnias geltonom medetkom išrašė. 
Aš svarainių pilkų su gležnais pūkeliais pririnksiu 

Ir kaštonų, kuriuos Amarilė taip mėgo kadaise. 
Duosiu ir slyvų vaškinių, ir tą pagerbsime vaisių. 
Jūsų, laurai, prilaušiu ir mirtų, jūsų kaimynių, 
Ir, sudėti draugėj, malonų skleisite kvapą. 

Tu, Koridonai, šiurkštus, o Aleksiui dovanos niekis, 
Ir jei rungtumeis jom, tikrai neįveiktumei Jolo. 
Ką aš darau, nelaimingas, vaje! Tik vėjus gėlynan, 
Galvą pametęs, suleidau ir šernus į tyrą šaltinį. 
Ko tu, Kkvaileli, bijai? Ir dievai gyvendavo girioj, 
Ir dardanietis Paris. Pilių pristatė Paladė 
Ir tegyvena jose, o mūsų gyvenimas — girios. 
Vilką liūtė pikta, o vilkas vejasi ožką, 
Dobilo žiedą ožka mekeklė išdykusi gaudo, 
O Koridonas Aleksį: kiekvieno pomėgis savas. 
Štai ant jungo pasvertus žambrius jau parvelka jaučiai, 
Saulė nuslinko žemyn ir šešėlis perpus pailgėjo, 
O aš tebedegu meile. Kur meilės ribas tu atrasi? 

Oi, Koridon, Koridon, tave pamišimas apsėdo! 
Vynuogės tavo perpus negenėtos virsta iš guobos. 
Būtų geriau, jei tu, ko namų apyvokai reikia, 
Iš vytelių šmaikščių ir minkšto meldo nupintum. 
Rasi kitą Aleksį, jei šiam negalėjai įtikti." 

TREČIOJI EKLOGA 


Menalka. Dametas. Palemonas 


MENALKA 


Ei, Dametai, sakyk, kieno banda? Melibėjo? 


DAMETAS 


Ne — Egono. Dabar ją man patikėjo Egonas. 


MENALKA 


Tai prapultis neregėta avims! Jis pats glamonėja, 
Myli Nejerą ir bijo, kad ji pas mane nepabėgtų, 

O samdinys aveles kas valandą melžia po dukart, 
Kaimenei čiulpia jėgas, ir be pieno lieka ėriukai. 


DAMETAS 


Tu atsargiau! Nepamiršk, ko nedera vyrams prikaišiot. 
Žinom, ir kas tave, ir kam skirtojoj šventykloj... 
Dairės šnairom ožiai, kvatojo nimfos atlaidžios. 

MENALKA 


A, tai tuomet, kai matė mane vynuogyne Mikono, 
Kaip aš peiliu medelius ir vynuoges jaunas kapojau! 


DAMETAS 


Ar štai prie skroblų senų, kai Dainio lanką sulaužei 
Ir strėles lig vienos, nes tau, ištvirkėli senas, 

Širdį skaudėjo begal, kad berniukui jį dovanojo, 
Tr, jei nebūtum jo nuskriaudęs, būtum nusprogęs. 


MENALKA 


Kas šeimininkams daryt, kai vagys šitaip įžūlūs? 
Aš neregėjau, manai, kaip Damono ožį, begėdi, 

Tu pasigauti bandei, nors garsiai lojo Likiska? 

O kai aš surikau: „Laikykit, kad nepaspruktų! 
Titirai, bandą surink!" — tu bėgai slėptis už viksvų. 


DAMETAS 


Kaip?! Ar jis neturėjo, dainų varžybas prakišęs, 
Duoti man ožio, kurį garbingai vamzdis uždirbo? 
Jei nežinai — ožys tas mano. Jį man Damonas 
Pats pripažino, tik sakė: jam nesą kaip atiduoti. 


MENALKA 


Įveikei jį dainom? Kada gi turėjai dūdelę, 
Siūtą vašku? Ar gal ne tu vos plerpiančia nendre, 
Būdavo, gėdą darai ant kryžkelės dainai, nemokša? 

DAMETAS 


Taigi tu nori, kad mes jėgas išmėginiume šiandien, 
Stoję varžybų abu? Statau šią karvę. Kad kartais 
Nesudvejotum — žinok: po dukart melžiam, ir priedo 
Žindo porą veršiukų. O tu ką dėsi, sakyki. 


MENALKA 


Iš galvijų ką nors, kaip tu, aš dėti nedrįsčiau: 
Griežtą tėvą turiu ir pamotę šykščią be galo. 
Dukart per dieną avis jie skaito, o vienas ir ožius. 
Bet ir tu, manau, nepaniekinsi daikto geresnio 
(Mėgsti kartais įkaušt): taurių aš dėsiu skroblinių 
Porą su raižiniais mūs dieviško Alkimedonto. 
Kaltu jų šonuos gražiai išrašytos vynuogės liaunos 
Pinasi kekėm aplink tarp gelstančių gebenės lapų. 
Du atvaizdai vidury: Kononas ir — antras kas buvo, 
Kurs lazdele gentims padangių ratą nubrėžė 

Ir paskyrė piovėjui dienas ir artojui prie žambrio? 
Aš dar lūpų prie jų nekišau, bet saugau padėjęs. 


DAMETAS 


Porą taurių ir man tas Alkimedontas padarė 
Tr jų ąsas gražiai akanto lapais apkarstė, 

O vidury girias, kaip jos lydi Orfėją, išrašė. 
Lūpų ir aš prie jų nekišau ir saugau padėjęs. 
Bet jei į karvę žvalgais, nėra ko taurę begirti. 

MENALKA 


Nebepabėgsi dabar: aš eisiu, kur tik tu šauksi. 
Mums teisėju pabus — ateinantis štai Palemonas. 
Pamoką duosiu aš tau, daugiau nebekviesi rungtynių. 


DAMETAS 


Jeigu ką moki — pradėk. Manęs neturėsi tu ragint. 
Aš nebėgu nuo nieko. O tau, Palemonai kaimyne, 
Bus užduotis rimta, atsidėjęs tad mūsų klausykis. 


PALEMONAS 


Sėskime ant vejelės minkštos, ir dainą pradėkit. 
Vaisių mezga dabar laukai ir medis kiekvienas, 
Girios žaliuoja aplink, nūn metų laikas gražiausias. 
Tu, Dametai, pradėk, toliau Menalka varysi. 
Trauksit abu pakarčiui: Kamenės pakaitą mėgsta. 


DAMETAS 


Giesmę Jupiteriu reikia pradėti: jo pilna pasauly, 
Jis globoja šalis ir mano dainų nepamiršta. 


MENALKA 


Aš — Apolono globoj, jam dovanos paruoštos nuolat 
Mano namuos — gražiai raudonas jacintas ir laurai. 


DAMETAS 


Obuolių kliudžius mane, Galatėja, padykus mergiotė, 
Bėgo už karklų tuojau, bet kad spėčiau ją pamatyti. 

MENALKA 
Ogi mane pasitinka ugnis manoji — Amintas. 
Deliją rasi mažiau už jį mūs šunys pažįsta. 
DAMETAS 


Dovaną aš savo meilei turiu: paženklinau vietą, 
Kur susikrovė lizdą pora laukinių balandžių. 


MENALKA 


Dešimtį aš obuolių, kaip auksas, girioj nuo medžio 
Jam priraškiau ir daviau, rytoj vėl dešimtį duosiu. 


DAMETAS 


O kieksyk ir ko nekalbėjo man Galatėja! 
Nors dalelę dievams į ausį nuneškite, vėjai! 


MENALKA Ė 


Kas iš to, kad širdy manęs nevainoji, Amintai, 
Jei tu šernus vaikai, o man reik tinklų žiūrėti? 


DAMETAS 


Man Filidę alsiųsk: gimtadienį švęsime, Jolai, 
O kai veršį už derlių aukosim, pats atkeliauki. 


MENALKA 


Myliu Filidę labiau už visas: išeinant man verkė 
Ir kartojo: „Sudieu tau, Jolai, sudieu, numylėtas." 

DAMETAS 


Kūtėms vilko baisu, javams prinokusiems audrų, 
Vėjų medžiui sode, o man Amarilės rūsitybės. 


MENALKA 


Dirvoms mičla drėgmė, ožkiukams nujunkytiems tekšės, 
Karklai ėringoms avims, o man gi vienas Amintas. 


DAMETAS 


Kaimiška mano giesmė, tačiau Polionui patinka. 
Veršį, o Pieridės, skaitytojui savo ganykit. 


MENALKA 


Pats Polionas eiliuoja gražiai: ganykite jautį, 
Puolantį žmones ragais ir smėlį verčiantį kojom. 


DAMETAS 


Kam Polionas brangus, tas juo pasidžiaugt teateina, 
Lai tam srūva medus ir gervuogė neša balzamą. 


MENALKA 


Kas gal Bavijų kęst ir Mevijaus dainą temėgsta, 
Lai tas kinko lapes ir melžia ožį gauruotą. 


DAMETAS 


Jūs, kas renkat gėles ir žemuoges, sirpstančias saulėj, 
Bėkit, vaikai, iš ten: angis tarp žolių pasislėpus. 

MENALKA 


Neikit, avytės, toli: krantu pasikliaut pavojinga, 
Avinas pats dabar dar savo kailį džiovina. 


DAMETAS 


Titirai, pievoj ožkas tolyn nuo upės varyki. 
Pats aš, kai laikas ateis, visas ištrinksiu šaltiny. 


MENALKA 


Ginkit avis, vaikai! Užtruks vėl pienas nuo karščio, 
Kaip anąsyk, ir mes spenius tik spaudysim veltui. 


DAMETAS 


Oi-oi-0i! Vikiuos vešliuos taip baisiai jautis sulyso! 
Meilė ir galvijus, ir piemenį žudo vienodai. 


MENALKA 


O štai šitiems — ne meilė kalta; vien kaulai paliko. 
Jaunus ėryčius pikta kažkieno akis pakerėjo. 


DAMETAS 


Na, o kurioj šaly (Apolonas didis man būsi) 
Viso dangaus tėra vos trejetas uolekčių pločio? 


MENALKA 


Na, o kurioj šaly su karalių vardais įrašytais 
Gėlės dygsta, sakyk — ir Filidę vienas turėki. 


PALEMONAS 


Tai ne mano jėgoms varžybas tokias išspręsti. 
Karvės vertas ir tu, ir jis, ir kiekvienas, kas moka 
110 Meilės saldybių bijot arba ragauti kartumą. 


Griovį užsklęskit, vaikai: atsigėrė sočiai jau pievos. 

KETVIRTOJI EKLOGA 


Polionui 


Giesmę tauresnę dabar, Sicilijos mūzos, užtraukim! 
Krūmai eglūnų žemi ne kiekvienai akiai malonūs. 
Jei dainuojam girias, jos konsulo vertos tebūnie! 
Kumų giesmės pranašauta laikų pabaiga priartėjo, 
Amžiai didingi turės pradėti eilę iš naujo. 
Žemėn Astrėja grįš, sugrįš Saturno gadynė, 
Greit atžala jauna nužengs iš aukšto Olimpo. 
Tu tik budėk prie lopšio sūnaus, kurio užgimimas 
Amžių baigs geležies ir atneš pasauliui auksinį, 
O Lucina skaisti! Apolono laikai jau ateina. 
Amžius tą garbę išvys, kai konsulo togą dėvėsi 
Tu, Polione: tada ims mėnesiai bėgti didingi. 
Tau vadovaujant, išdils paskutiniai mūsų kaltybių 
Pėdsakai ir atsikvėps siaubu nusikračiusios šalys. 
Jam dievų žadėta dalia, galės jis regėti 
Didvyrius tarp dievų, ir tie stebėsis išvydę, 
Kaip jis pasaulį valdys, tėvų narsumu nuramintą. 
Žemė, žmogaus nedirbta, kaip dovanas savo, vaikeli, 
Gebenę drieks ant tako visur su nardu kvapiuoju, 
Ir tarp akantų žalių kolokasijos žiedas šypsosis. 
Ožkos iš pievų namo neš pritvinkusius tešmenis pačios, 
Tr galvijams nereiks galingo liūto bijoti. 

Pats lopšys kvapiausių gėlių pabers tavo garbei. 
Tuosyk pragaiš ir angis, ir nuodažolės lauko klastingos 
Visos pragaiš, ir augs vien kvapus asirų amomas. 
O kai herojų garbingus žygius ir nuopelnus tėvo 
Tu skaitysi giesmėj ir žinosi, kur didvyriškumas— 
Varpom švelniom laukai palengva ims gelsti kaip auksas, 
Ant erškėčių dygių raudonuos prisirpusios kekės 
Tr medaus rasa varvės iš ąžuolo seno. 
Bet dar liks pasauly žymių ir senojo blogio, 
Jūrą raižyti laivais jos vilios, o mūrais aukštaisiais 
Juosti miestus ir giliom vagom laukus išvagoti. 
Antras Tifis užgims, ir Argo laivas antrasis 
Didvyrius veš rinktinius, suliepsnos ir karas iš naujo, 
Ir prie Trojos kitos vėl trauks didingas Achilas. 
O kai metai jėgas subrandins ir vyru išaugsi, 
Tuosyk jūreivis paliks marias, ir laivas pušinis 
Prekėm nemainikaus, o žemė duos vietoje viską. 
Dirvų kaplys nebevargins daugiau nei vynuogių peilis, 
Jaučiams jungą nuims nuo sprando tvirtas artojas. 
Vilna dengtis margai svetimom spalvom nesimokys — 
Avinas pats mainysis tuomet: čia švies jis ganykloj 
Purpuru skaisčiai raudonu, čia bus geltonas kaip auksas. 
Šarlakas dengs ėriukus, šokinėjančius pievoj gėlėtoj. 
„sukitės, verpstai, greičiau ir tokį amžių nuverpkil“, — 
Sakė parkos, pritarę lemties neatmainomai valiai. 
O! pats laikas dabar, užimk garbingąją vietą, 
Mielas dievų sūnau ir didžio Jupiterio aini! 
Į pasaulį pažvelk, kaip dreba jo skliautai didingi, 
Dreba žemės ir marių gelmė ir aukštos padangės, 

Tu pažvelki, kaip džiūgauja viskas ateinančiu amžium. 
O! kad dar ilgus metus man būtų lemta gyventi 
Tr įkvėpimo turėt, kiek reiks tavo žygiams pagarsint! 
Giesme manes neįveiks nei trakas Orfėjas, nei Linas, 
Nors pagelbsti vienam jų močia, o tėvas antrajam — 
Kaliopėja Orfėjui, o Linui šviesus Apolonas. 
Panas pats su manim, arkadams regint, jei rungsis — 
Panas pats pripažins, arkadams remiant, man viršų. 
Šypsuliu rodyk, sūnau, kad motiną savo pažįsti 
(Dešimt mėnesių jai prailgo ir slėgė ją sunkiai), 
Šypterk, vaikeli gražus: kas motinai nenusišypso, 
To nepriims už stalo dievai nei deivė į guolį. 


A] a a) S) a a a) 


PENKTOJI EKLOGA 


Dafniui 


MENALKA 
Kai susitikom, Mopsai, abu ir esame gabūs: 


Tu — dūdele pašvilpaut lengva, aš — dainą sudėti, 
Ėmę susėskime čia prie lazdyno po guoba šakota. 


MOPSAS 
Tu vyresnis, tavęs man dera klausyti, Menalka. 
Sėskim šešėly judriam, šakoms nuo vėjo svyruojant, 


O geriau gal eikim olon. Žiūrėki, kaip olą 
Dengia kekėm retom laukinių vynuogių tinklas. 


MENALKA 
Mūsų kalnuos varžovas tėra tau vienas Amintas. 


MOPSAS 


Ką gi darysi, daina jis sakosi Febą įveikiąs. 

MENALKA 
Pirmas tu, Mopsai, pradėk: ar savo meilę Filidei, 
Ar Alkonui liaupses, ar karčius priekaištus Kodrui. 
Imk ir pradėk, o Titiras ožius pasaugos ganykloj. 
MOPSAS 
Ne, aš geriau pamėginsiu eiles, kur andai išpioviau 
Buko žalioj žievėj ir gaidą joms švilpaut tarp posmų 
Pasižymėjau. Paliepk, su manim lai rungias Amintas. 
MENALKA 
Lygiai kaip gluosniai liauni nusilenkia palšvai alyvai, 
Taip kaip nardai žemi prieš rožių purpurą blanksta, 
Taip, patikėk manimi, Amintas tau neprilygsta. 
Nė nekalbėk, sūneli, daugiau. Štai mes ir oloj jau. 


MOPSAS 
Dafnio, žiaurios mirties išplėšto, gailiai raudojo 
Nimfos (jūs, lazdynai, su upėm galit paliudyt), 
O jo motina, kūną sūnaus nelaimingo apglėbus, 


Šaukės iš skausmo dievų ir dangaus žvaigždynų beširdžių. 


Niekas tom dienom iš ganyklos jaučių nevarė 
Girdyti ūpėn vėsion: nė vienas, Dafni, galvijas 
Lašo vandens neragavo nei laiško žolės nenukando. 
Kaip ligi šiol atšiaurūs kalnai ir girios mums sako, 
Pūnų liūtai, ir tie, tau mirus, ėmę vaitoti. 

Dafnis pamokė kinkyt vežiman Armėnijos tigrą, 
Dafnis Bakchui pagerbt iškilmingą šokį pramanė 
Ir uogienojais žaliais liaunutę rykštę apraizgė. 
Lygiai kaip vynuogė medį papuošia, vynuogę kekės, 
Kaip javais didžiuojas laukai, o kaimenė jaučiais, 
Taip ir tu mūs pažiba. Tave likimui atėmus, 

Ir Apolonas laukus, ir Palė mieloji apleido. 

Ten, kur bėrėm vagon mes miežio grūdą brandžiausią, 
Dygsta svidrė dyka ir laukinės avižos želia. 
Vietoj našlaičių švelnių ir purpuražiedžio narcizo 
Stypso pašiurpę dagiai ir aštrios ylos erškėčio. 

Žemę nuklokite lapais, apgaubkit versmes šešėliais, 
Piemenys (taip daryt mums mielas Dainis įsako), 
Kapą supilkite jam ir taip užrašykit ant kapo: 
„Dainis čia girioj guliu, lig aukštųjų žvaigždžių pagarsėjęs, 
Sargas gražios bandos, už bandą žymiai gražesnis." 

MENALKA 

Tavo giesmės klausyt man šiandien, dieviškas dainiau — 
Kaip ant vejos miegot pavargus ar vasaros karšty 
Troškulį savo malšint šaltinio vandeniu šaltu. 
Ir ne vien dūdele — balsu tu Dainiui prilygsti. 
Koks laimingas, sūnau, po jo tu būsi pirmasis. 
Aš iš eilės dabar, kaip moku, taip atsakysiu 
Savo daina ir Dafnį aukštai, lig žvaigždynų, iškelsiu, 
Dafnį kelsiu padangėn: ir mus gi Dafnis mylėjo. 


MOPSAS 


Kas gi man bus brangiau už tokią dovaną tavo? 
Kad jį minėtų giesmė, vaikinas pats nusipelnė, 
Tr Stimichonas seniai jau tavo dainą mums gyrė. 


MENALKA 


Stebisi Dafnis skaistus neregėtais rūmais Olimpo 
Ir po kojom žemai žvaigždes ir debesis regi. 
Taigi džiaugsmo vilnis girias ir pievas užliejo, 
Piemenis neša jinai, driadės skaisčiąsias ir Paną. 

Vilkas netyko avies, nebegresia kilpos klastingos 
Elnio gyvybei daugiau: ramybę suteikė Dainis. 
Ir garbanoti kalnai iš džiaugsmo leidžia padangėn 
Savo balsus, ir krūmai žali, ir uolos grublėtos 
Aidi giesmėm ir šaukia: „Jis dievas, dievas, Menalka!" 
Būk maloningas tu mums! Aukurų štai ketvertas stovi. 
Pora, Dafni, jų tau, o du didesni Apolonui. 
Du ąsočius kasmet tik melžto putojančio pieno 
Ir alyvos riebios dubenėlių porą statysiu 
Ir, svečius linksmai vaišindamas dovana Bakcho, 
Šalčių metu prie ugnies, per piūtį — medžio pavėsy 
Nešykštėsiu nuliet Arijusijos šviežio nektaro. 
Man Dametas dainuos ir Egonas liktietis per vaišes, 
O kaip šoka satyrai, parodys Alfesibėjas. 
Taip pagerbsim tave, kai nimfoms įžadą šventą 
Vykdysim ir kai laukų aplankymo iškilmę švęsim. 
Kol kalnynuos gyvens šernai, o upėse žuvys, 
Kolei maitins čiobreliai bites, o rasos cikadą, 
Tavo šlovė ir vardas žmonėms visad bus ant lūpų. 
Kaip Cererai ir Bakchui, kas metai įžadą šventą 
Tau žemdirbiai darys, tu vykdyti įpareigosi. 


MOPSAS 


Kokia dovana tau atsiteisti už giesmę galėčiau? 

Man tiek džiaugsmo neduos pietys, atšvilpęs iš tolo, 
Nei šniokštimas bangų, be perstojo mušančių krantą, 
Nei tarp šlaitų stačių pakalnėn krintanti upė. 

MENALKA 


8 Tau dovanų geriau mes duosim šitą dūdelę. 


Ji mus „Degė meile piemuo Koridonas Aleksiui“, 
Ji mus išmokė „Sakyk, kieno banda? Melibėjo?“ 


MOPSAS 


O tu lazdą štai imk. Antigenas prašė ne kartą, 
Bet aš nedaviau jam, nors vertas meilės jis buvo. 
90 Puošia ją vienodi gumbai ir žiedas varinis. 

ŠEŠTOJI EKLOGA 


Varui 


Mūsų Talija anksčiau sirakūzišką giesmę žaismingai 
Traukt malonėjo ir nesigėdino girių žaliųjų. 
Kai užgiedojau vadus ir kovas, man ausį Kintietis 
Skaudžiai nusuko ir tarė: „Piemens, o Titirai, darbas 
Riebias avis ganyt ir duslią dainą dainuoti.“ 
Šiandien gi aš (gana bus dainių, trokštančių, Varai, 
Tau giedoti liaupses ir karus liūdnuosius išgarsint) 
Nendrės plonos dūdele laukų pavirkdysiu mūzą. 
Kaip man liepta, dainuoju. Tačiau kas su meile širdinga 
Šitą giesmę skaitys — tave ir mūsų eglūnai, 
Varai, ir šilas giedos, o Febui nėra malonesnio 
Puslapio jokio už tą, kurs Varo vardu pažymėtas. 


Nūn, pieridės, pradėkit.— Vaikiai Mnasilas ir Chromis 
Kartą užtiko oloj išsitiesusį miegant Sileną, 
Gyslom, kaip visada, išpūstom dar vyno iš vakar. 
Ne per toli nuo galvos nukritęs guli vainikas, 
Rankoj sunki taurė su ąsa nuzulinta svyra. 
Greit prišoka abu. (jų lūkestį giesmę išgirsti 
Senis apvylė nesyk) ir — pančiais virsta vainikas. 
Dedasi įų draugėn ir drąsą padidina Eglė. 
Eglė, najadžių visų gražiausia, jau seniui pražiurus, 
Šilkmedžiu, kaip krauju, nudažo skruostus ir kaktą. 

Juokias dėl jų gudrybės senis ir sako: „Kam rišat? 
Leiskit mane, vaikai, gana parodyt, ką galit. 
Norite mano giesmės — klausykit. Jums pagiedosiu, 
Eglei kitaip atsiteisti reikės." — Ir senis pradėjo. 
Tuosyk regėjai, kaip pagal dainą faunai ir žvėrys 
Šoka ir kaip ąžuolų viršūnės senos siūbuoja. 

Nei Parnaso uola nesidžiaugia taip Apolonu, 

Nei Orfėjum Rodopė nesistebi taip nei Ismaras. 

Jis dainavo, kaip, tuštumoj erdvių begalinių 
Skriedamos, jungės ugnies, vandenyno, žemės ir oro 
Sėklos smulkutės draugėn, kaip viskas iš jų susiklostė, 
Viskas — ir dangaus apgaubiantis skliautas lengvutis. 
Tuosyk žemė pradėjo kietėt, Nerėją užtvėrė 
Jūrom plačiom, ir iš lengvo daiktai pavidalus gavo. 
Stebis žemynai visi, kai pirmąsyk saulė sušvinta, 

Ir kai, pakilę aukštyn, prapliumpa debesys lyti, 
Kai pirmutiniai miškai išdygę ima žaliuoti 
Ir neregėtais kalnais žvėris kur-nė-kur atklysta. 

Gieda, kaip Pira akmenis mėtė, kaip valdė Saturnas, 
Gieda apie Kaukazo paukščius, Prometėjo vagystę; 

Ir apie versmę tuomet, kaip, Hilą prie josios palikę, 
Šaukė jūreiviai ir „„Hilai“, vien „Hilai“ kartojo pakrantė; 
Ir Pasifaję (o, kad galvijų būtų nebuvę!) 

Vargšę jaučio, už sniegą baltesnio, meile paguodžia. 

O nelaiminga mergaite! Kas taip sumaišė tau protą? 

Preto dukterys kitkart laukus skardeno baubimais, 

Bet nė viena iš jų nesilenkė norui begėdžiui 

Su galviju sugult, nors kaklas žambrio bijojo 

Tr švelnioj kaktoj ragų ieškodavo pirštai. 

O nelaiminga mergaite! Kalnuos tu klaidžioji šiandien. 

Jis, ant jacintų švelnių sau baltą šoną padėjęs, 
Gelsvą žolę ramiai atrajoja skroblo pavėsy 

Ar mylimosios ieško bandoj.—,,(Užstokite, nimfos, 
Diktės nimfos, šile užstokite spindį kiekvieną, 
Jeigu mano akis kur nors užtiktų įmintą 

Jaučio nuklydusio pėdą, gal kartais jis, susigundęs 
Kuokšta žalios žolės ar lydėdamas karvę gražuolę, 
Su galvijais pareis į Gortinos tvartus aukštuosius.“ 

Gieda, kaip obuoliai hesperidžių apgavo mergaitę, 
Kerpėta, karčia žieve Faetonto seseris rengia, 
Liepdamas alksniais lieknais nuo žemės stiebtis padangėn. 

Gieda, kaip Galą, kai jis Permeso pakrante klajojo, 
Atvedė tuosyk viena seserų į Aonijos kalną, 

Kaip Apolono šeima pagerbti jo atsistojo 

Ir kaip Linas piemuo, giedodamas dievišką giesmę 

Ir karčiais saliero žiedais sau plaukus papuošęs, 

Sakė: „Tau vamzdelius nūn mūzos duoda, priimki. 

Askros seniui pirmiau jie priklausė. Kai jais švilpiniuoja, 
Būdavo, uosiai seni su juo nuo kalnų nusileidžia. 

Tu apgiedosi jais, kaip Grinijo šilas užaugo, 

Kad Apolonui kitur mielesnio alko nebūtų.“ 

Kam dar Skilą minėt, kuri, kaip pasaka seka, 
Lojančiais garsiai šunim sau baltus rietus apjuosus, 
Dulichiono laivus sudaužė ir jūros verpetuos 
Davė baidyklėms praryt iš baimės apmirusius vyrus; 
Arba giesmę, kaip sąnariai pakito Terėjui, 

Kokius iškėlė pietus Filomelė, kaip dovanas ruošė, 
Kaip į tyrus išskrido ir kaip, sparnais pasipuošus, 
Vargšė ji ilgai dar virš gimtojo stogo plasnojo. 


2. Bukolikos Georgikos 33 


Visa, ką Febas kadais giedojo, o vilnys Euroto 
Laimę turėjo išgirst ir liepė laurams išmokti, 
Senis dainuoja dabar (padangės aidu atliepia), 

85 Kol į tvartus varyt ir avelių skaičių patikrint 
Liepia Vakarė, aukštyn be Olimpo valios pakilus. 


“ 

SEPTINTOJI EKLOGA 


Melibėjas. Koridonas. Tirsis 


MELIBĖJAS 


Kartą prisėdo trumpam po šlamančiu ąžuolu Dafnis, 
O lankon atvarė bandas Koridonas ir Tirsis, 
Tirsis avis, Koridonas ožkų pritvinkusių pulką. 
Žydinčių metų abu ir abu jie gimę arkadai, 
Veikūs dainą užtraukt, sumanūs greit atsikirsti. 
Kol aš mirtas gležnas dangsčiau, kad šalna nepaliestų, 
Kaimenės vadas ožys nuklydo. Dairaus jo ir Dafnį 
Pastebiu sėdint; pamatęs mane, jis pradeda šaukti: 


„Eikš greičiau, Melibėjau! Ožys neprapuls su ožkiukais. 


Jei valandėlę turi, pasilsėk prisėdęs pavėsy. 

Čion atsigerti ateis nevaryti jaučiai iš pievų, 

Čia žaliuosius krantus meldais švelnučiais užklojo 
Mincijus, o ąžuole šventajam dūzgia bitelės." 

Ką man daryt? Neturėjau Aikipės aš nei Filidės, 
Kad uždaxytų namie ėriukus, atjunkytus žįsti, 

O čia didžios varžybos vyks — Koridono su Tirsiu. 
Darbus savus mečiau dėl jųdviejų žaismo į šalį. 

Tr jie pradėjo kovot, dainuodami vienas po kito. 
Mūzos norėjo, kad jų daina atsakytų į dainą: 

Vos Koridonas pabaigs —tuoj traukia savąją Tirsis. 

KORIDONAS 


Mielosios nimfos, man giesmę teikitės duot, libetrietės, 
Tokią, kaip Kodrui manam (jis savo eilėm Apoloną 
Baigia pavyt), arba, jei mes ne visi tai įstengsim — 
Štai šventojoj pušy kabinu savo skardųjį vamzdį. 


TIRSIS 


Lauko vijokliais žaliais, arkadų piemenys, puoškit 
Galvą dainiui jaunam, ir Kodras sprogs iš pavydo. 
Jeigu jis girs pernelyg — apjuoskit lapais sultenės, 
Kad liežuvio nuodai būsimajam dainiui nekenktų. 


KORIDONAS c 


Elnio ilgamžio šakotus ragus ir šerno šeriuotą 
Galvą mažas Mikonas aukoja tau, Delo mergele. 
Jeigu visad jam seksis medžiot — iš marmuro balto 
Tu stovėsi, blauzdas susiveržus raudonais koturnais. 


TIRSIS 


Pieno puodynės ir šių papločių lauki, Priapai, 
Tu iš manęs kasmet: nuskurdusį sodą man saugai. 
Nūn marmurinį tave padariau, kiek ištekliai leido, 
Bet jei prieauglis bandai didės — tu būsi iš aukso. 


KORIDONAS 


O Galatėja undine, už Hiblo čiobrelį saldesnė, 
Tarsi gulbė skaisti, gražesnė už gebenę blyškią! 
Kai tik į žardį sueis iš pievų jaučiai priėdę, 
Jeigu širdies truputį turi Koridonui — ateiki. 

TIRSIS 


* Lai aš atrodysiu tau už sardų vėdryną kartesnis, 
Tarsi erškėtis dygus, pigesnis už dur=Liį išplautą, 
Jeigu man ši diena nebuvo prailgus kaip metai.— 
Eikit, jauteliai, namo, turėkite gėdą, priėdėt. 


KORIDONAS 


Jūs, samanoti šaltiniai ir vejos, švelnesnės už sapną, 
Tr šešėliu švelniu juos dengiantis arbute žalias! 
Ginkit nuo karščio avis: vasarvidžio sausros ateina, 
Ir ant šakelės liaunos jau vynuogės pumpuras skečias. 


TIRSIS 


Štai židinys ir pliauskos pušies, ugnis čia liepsnoja 
Be paliovos, sienojai juodi nuo suodžių kasdienių; 
Šalčiai Borėjo šiauraus čia tiek terūpi, kiek vilkui 
Skaičius avių bandoj ar krantas šniokščiančiai upei. 


KORIDONAS 


Stiebiasi ir kadagiai, ir akstinakiaučiai kaštonai, 
Vaisių pribirę visur, prie medžio kiekvieno — kitokių; 
Šypsosi viskas dabar, bet jei gražusis Aleksis 
Šituos kalnus paliktų — išdžiūtų upės, matytum. 


TIRSIS 


Žemė sausa, žolė ruduoja nuo oro tvankumo, 
Liberis mūsų kalvoms vynuogynų pavėsio pavydi; 
Mano Filidė ateis — žaliuos vėl visas šilelis 
Ir su gausingu lietum nuženęs Jupiteris žemėn. 

KORIDONAS 


Tuopa Alkidui mieliau už viską, vynuogė —- Bakchui, 
Mirta Venerai graži, o lauras Febui paskirtas; 
O Filidės aistra — lazdynai, kol juos mėgs Filidė — 
Nenusileis lazdynas nei Febo laurui, nei mirtoms. 


TIRSIS 


Uosis — miškų pažiba, o kedras sodų žaliųjų, 
Tuopa — upės krantų, o eglė kalnų aukštašlaičių; 
Bet jei dažniau mane, gražus Likidai, lankytum — 
Lenktųsi tau ir uosis miške, ir soduose kedras. 


MELIBĖJAS 


Atmenu viską gerai, dar spyrės nuveiktas Tirsis, 
Tr nuo to meto man Koridonas — tikrai Koridonas. 

AŠTUNTOJI EKLOGA 


' Žavėtoja 


Mūzą dviejų piemenų — Damono ir Alfesibėjo, 

Per kurių varžybas tuomet, pamiršusi žolę, 
Klausė telaitė dainų, gėrėjosi lūšys nustebę 
Ir, sulaikius vilnis, stovėjo vietoje upė — 

Mūzą pagarbinsim nūn Damono ir Alfesibėjo. 

Man vis tiek, ar uolas lenki tu galingo Timavo, 
Ar pro Ilirų krantus tebeskrieji — kada gi sulauksiu 
Tos dienos, kai tavo žygius galėsiu pagarsint? 

Tos laimingos dienos, kai plačiam pasauliui paskelbsiu 
Tavo eiles, kurių nepralenks Sofoklio koturnas. 
Pradedu aš nuo tavęs, tavim ir baigsiu. Priimki 
Giesmę, tau liepiant sudėtą, ir leiski vijokliams 

Tavo smilkinius puošt drauge su pergalių laurais. 


Vos tik nakties šalti šešėliai nuslinko padangėm, 
Bet skani galvijui rasa žolėje dar mirgėjo, 
Ant alyvų lazdos pasirėmęs, Damonas pragydo. 


DAMONAS 


Dieną malonią parvesk, patekėjusi skaisčiai, Aušrine, 
Kol aš čia pasiskųsiu, kaip, neatsakiusi meile, 
Niza apvylė mane, ir kol valandoj paskutinėj 
Mirdamas šauksiuos dievų, nors jie nepagelbėjo nieko. 

Menalo giesmę dabar su manim užtrauk, mano vamzdį, 
Menale girių skardžių ir pušų, kartojančių kalbą, 

Rasi visur, jis girdi, kaip piemenys meilę dainuoja, 
Girdi ir Paną, kuris pirmasis nendrę pravirkdė. 

Menalo giesmę dabar su manim užtrauk, mano vamzdi. 
Niza už Mopso tekės! Ko mylintys pali tikėtis? 

Šiandien grifus su kumelėm suleis, o metams praėjus 
Elnė baikščioji ateis su šunim draugėj prie šaltinio. 

Menalo giesmę dabar su manim užtrauk, mano vatnzdi. 
Mopsai, greičiau žibintų pridrožk: tau parveda pačią; 
Riešutus berk, vedy: tau Vakaras žengia nuo Etos. 

Menalo giesmę dabar su manim užtrauk, mano vamzdi. 
Vertą savęs tu vyrą gavai! Prasti mes tau buvom. 

Tu nekenti ir mano ožkų, ir mano dūdelės, 
Ir palaidos barzdos, ir antakių mano gauruotų 
Ir nemanai, kad rūpi dievams vargai mirtingųjų. 

Menalo giesmę dabar su manim užtrauk, mano vamzdi. 
Mažą tave pamačiau, kai su motina rinkot rasotus 
Obuolius mūsų sode (aš jums pagelbėjau tuosyk). 
Jau senokai buvau iš vienuoliktų metų iškopęs 
Ir traškiąsias šakas valiojau rankom pasiekti. 

Vos pamačiau — žuvau! Padariau neatgailimą klaidą. 

Menalo giesmę dabar su manim užtrauk, mano vamzdi. 
Nūn aš Amorą žinau. Ant kietųjų uolų jį pagimdė 
Tmaras, Rodopė, o gal pasaulio krašte garamantai. 

Tai berniukas ne mūs padermės, ne mūsiško kraujo. 

Menalo giesmę dabar sų manim užtrauk, mano vamzdi. 
Močią Amoras žiaurus pamokė rankas susitepti 
Karštu vaikų krauju. Bet ir tu, motin, beširdė. 

Ar tu beširdė labiau, ar didesnis nenauda tas vaikas? 
Vaikas nenauda, tiesa, tačiau ir tų, motin, beširdė. 
Menalo giesmę dabar su manim užtrauk, mano vamzdi. 
Vilkas lai bėga patsai nuo avių ir kriaušės auksinės 
Noksta ant ąžuolų, o alksniai žydi narcizais, 
Iš tamarisko žievės lai srūva rasa gintarinė, 
Gulbėm tešvyti pelėdos, o Titiras virsta Orfėju, 
Girioj Orfėjas tebus, o delfinų pulke Arionas. 
Menalo giesmę dabar su manim užtrauk, mano vamzdi. 
Marios lai plūsta aplink! Jūs, girios, likite sveikos! 
Nuo kalnų viršūnės aukštos į vandenis puolu, 
Ir tegu mano mirtis dovana tau bus paskutinė. 


Menalo giesmę nutrauk jau, vamzdi mielasis, nutrauki. 


Baigė Damonas. O kaip atsakė jam Alfesibėjas, 
Mūzos, pasekite jūs: ne visi valiojame viską. 


ALFESIBĖJAS 


DXXs 


Ir su šakelėm žaliom tu vyrišką smilkalą degink: 

Kerinčia burtų galia mylimajam savo mėginsiu 

Sveiką protą grąžint. Burtažodžių mums čia betrūksta. 
Veskit iš miesto namo, burtažodžiai, veskite Bafnį. 

Mėnesį nuo dangaus burtažodžiai gali nutraukti, 

Kirkė Ulikso draugams burtažodžiais pakeitė stotą, 

Pievoj šaltoji angis, burtažodžius tariant, nusprogsta. 
Veskit iš miesto namo, burtažodžiai, veskite Dainį. 

Triskart po tris gijas, trejopa spalva nudažytas, 

Aš užnersiu ant jo ir aplinkui aukurą nešiu 

Atvaizdą tris kartus: nepėra džiaugiasi dievas. 

Veskit iš miesto namo, burtažodžiai, veskite Dainį. 
Triskart po tris spalvas mazgan, Amarile, sumegzki 
Tr megzdama sakyk: „Veneros sumezgu mazgą.“ 

Veskit iš miesto namo, burtažodžiai, veskite Dainį. 
Lygiai kaip šitas molis sudžiūsta, o vaškas štai tirpsta 
Nuo tos pačios ugnies, taip Dafnį lai tirpdo mūs meilė. 
Miltų šventųjų paberk ir laurą degink bitume. 

Dafniu prakeiktu degu, o ant Dafnio šit deginu laurą. 

Veskit iš miesto namo, burtažodžiai, veskite Dafnį. 
Dafnį meilė tokia, kaip karvę, kuri, nusilaksčius 
Krūmais ir giriom aukštom, ieškodama veršio, pavargsta 
Tr prie upelio sraunaus tarp nendrių žaliųjų sukniumba 
Baisiai suglumus ir grįžt prieš naktį namo nebežino — 
Meilė tegriebia tokia, o man tenerūpi jį gydyt. 

Veskit iš miesto namo, burtažodžiai, veskite Dainį. 
Man kitados rūbus jis, žodlauža, savo paliko, 

Įkaitą vietoj savęs. Dabar po slenksčiu juos sudėjus, 
Žeme, pavedu tau; bus tokis laidas už Dafnį. 

Veskit iš miesto namo, burtažodžiai, veskite Dafnį. 
Glėbį žolių ir šiuos nuodus man Ponte pririnkęs, 
Atnešė Meris patsai (jų Ponte auga daugybė). | 
Aš ne syki mačiau, kaip, vilku nuo burtų pavirtės, 
Meris bėgo miškan, kaip vėles jis šaukė iš kapo 
Ir pasėtus javus iš dirvos perkėlė dirvon. 

Veskit iš miesto namo, burtažodžiai, veskite Dafnį. 
Pelenus nešk, Amarile, laukan ir į sraunų upelį 
Sau per galvą išpilk nusigręžus. Šitaip aš Dafnį 
Norių sudraust: nei dievų jis, nei užkeikimų nebijo. 

Veskit iš miesto namo, burtažodžiai, veskite Dafnį. 
105 Bet štai iš pelenų, kurių nespėjau išnešti, 
Šoko liepsna plevent ant aukuro. Laimė telydi! 
Turi kažkas atsitikti. Hilakas loja už durų. 
Ar patikėt? O gal sapnais gyvena, kas myli? 
Liaukitės jau, gana, burtažodžiai, Dafnis pargrįžta. 

DEVINTOJI EKLOGA 


Likidas. Meris 
LIKIDAS 
Kur taip, Meri, žergi? Kur kelias veda — į miestą? 
MERIS 


Tai, Likidai, gyvi prigyvenom, ko niekad nelaukėm, 
Kad atėjūnas, kaip koks valdovas mūsų sklypelio, 
Dristų sakyti: „Išeik, šeimininke senasis, čia mano!“ 
Nūn palūžę, liūdni, nes viską sumaišė likimas, 
Nešame jam ožkiukus (kad laimės jis neregėtų!). 


LIKIDAS 


Teko girdėti, beje, kad nuo kalnagūbrio pusės, 

Kur jo šlaitai lėkšti iš lėto lyguma virsta, 

Lig pat upės ir skroblų su baigiančiom džiūti viršūnėm — 
Viską savo giesmėm išgelbėjęs jūsų Menaika. 


MERIS 
Tiesą girdėjai, visi tai kalbėjo, bet giesmės, Likidai, 
Sveria prieš Marso ginklus tiek pat, kiek chaonų balandžiai 


Lemia, anot žmonių, prieš puolantį auką erelį. 

Jeigu nebūtų kiauram ąžuole sukrankusi varna, 
Pranašė blogio, ir greit įspėjusi vengti kivirčo — 
Tu nei Merio dabar, nei Menalkos neberegėtum. 


LIKIDAS 


O! kas galėtų taip nusikalsti? O! tavo paguodos 

Tr tavęs netekti mums buvo pavojus, Menalka? 

Kas gi nimfas tuomet apdainuotų? Kas žemę nubertų 
Pievų gėlėm ir pavėsiu žaliu apgaubtų šaltinį? 

O kieno gi eiles iš tavęs nuklausiau aš anądien, 

Kai skubėjai pas Amarilę, visiems mums taip mielą? 
„Titirai, bėgu čia pat, ožkas paganyki, kol grįšiu, 

O priganęs pagirdyt nugink, tik gindamas ožiui 
Kelio tu neužeik: ragais be gailesčio puola.“ 


MERIS 


Ar paklausyk geriau, ko nebaigė Varui dainuoti: 


„Varai, tik Mantuja mums teišlieka; padangių žvaigždynus 


(Mantuja taip arti, deja, prie vargšės Kremonos) 
Tavo vardas pasieks su giesme gulbių giedorių.“ 


LIKIDAS 


Lai tavo bitės aplenkia Kirno taksą nuodingą, 

Lai prisiganę lankoj tau karvės gausiai pritvinksta! 
Jei ką moki — užtrauk. Ir mane pieridės giedorium 
Leido, ir man nestinga giesmių, o piemenys laiko 
Dainium tikru, tačiau jie manęs lengvai neįtikins. 
Aš nevalioju giedot, kas Varijui tiktų ar Cinai, 

Ir tarp gulbių balsų gagenu kaip žąsinas menkas. 

MERIS 


Pats aš, Likidai, ne prieš ir tyliai vienas galvoju, 

Ką dar galiu prisimint. Nebloga bus šioji dainelė: 

„Čion, Galatėja, ateik, nes koks tarp bangų ten žaidimas? 
Čia pavasaris purpuru puošias, čia paupius žemė 

Dengia margom gėlėm, čia tuopa baltoji užkloja 

Angą olos, o vynuogės ją apraizgo šešėliais. 

Čion tu ateik, lai tranko krantus sau bangos įtūžę." 


LIKIDAS 


O kaip toji daina, kurią dainavai tu, girdėjau, 
Naktį žvaigždėtą? Natą žinau, tik žodžių nemoku. 


MERIS 


„Dafni, ko tu senųjų žvaigždžių žvalgaisi padangėj? 
Cezario štai Dioniečio žvaigždė aukštai patekėjo, 
Toji žvaigždė, kuri javus pradžiugina derlium 

Tr saulėtoj kalvoj kekes sultingas sirpina. 

Kriaušes, Dafni, sodink, vaikaičiai vaisiais vaišinsis,“ 
Metai nuneša viską, ir protą. Būdamas vaikas, 
Atmenu, kiauras dienas dainom lydėdavau saulę. 
Kiek dainų užsimiršo dabar. Ir balsas jau Meriui 
Stingsta gerklėj: vilkai pirmutinį Merį pamatė. 
Betgi tau tų dainų pridainuos, kiek norėsi, Menalka. 


LIKIDAS 


Skundai tėra dingstis tau norų mūs nepatenkint. 
Šiandien ežeras tau kaip veidrodis spindi nurimęs, 
Bangos liovėsi šniokšt, nė gūsis nedvelkia vėjelio. 

Mudviem pusiaukelė bus netrukus: antai Bianoro 
Pilkapis aukštas regėt. Žemdirbiai aplinkui jį karpo 
Medžių tirštas šakas. Čia, Meri, užtraukime dainą. 
Žemėn leisk ožkiukus, į miestą spėsim nueiti. 

Ar, jei bijai, kad prieš naktį lietus neimtų būriuoti, 
Galim dainuodami eit, taip dar lengvesnė kelionė. 

O kad galėtum dainuot, aš nešulį tavo paimsiu. 


MERIS 


Meski, vaikine, niekus, kas reikia šiandien, atlikim, 
O padainuoti geriau, kai grįš Menalka, galėsim. 

DEŠIMTOJI EKLOGA 


Galui 


Duok, Aretūza, jėgų man žygiui šiam paskutiniam. 
Galui eiles sudėsiu trumpas, bet taip, jog klausyti 
Ir Likoridė jų geis. Kas giesmę ginčytų Galui? 

Tau linkiu: kai po Sikanų bangom tu sruvensi, 

Lai Doridė karčių vandenų su tavim nesumaišo. 
Taigi užtrauk: mes Galo meilės kančias apdainuosim, 
Kol šakelėm jaunom bukanosės ožkos gardžiuosis. 
Mūsų giesmė ne kurtiems: miškai į ją atsiliepia. 

Raistuose ar šiluos kur buvote, skaisčios najadės, 
Tuosyk, kai meile, garbės neverta; kamavosi Galas? 
Juk nei Parnaso tuomet, nei Pindo aukštos viršūnės, 
Nei Aganipės versmė nekliudė ir jūs' negaišino. 
Verkė, gailėdami jo, ir laurai, ir tamariskai, 

Prie samanoto akmens parkniubusį jį apraudojo 
Menalo girių pušis ir uolos šalto Likėjo. 

Avys sustojo aplink (ir jos mūs skausmą atjaučia, 
Širdį galvijui turėk ir tu, dieviškas dainiau: 

Tr Adonis gražus aveles juk ganė prie upės). 

Ir piemuo atskubėjo, lėti kiauliaganiai rinkos, 

Iš ąžuolyno ūksmės atėjo šlapias Menalka. 

„Meilė iš kur tokia?“ — jie klausia, o Apolonas: 
„Galai, — jam sako, — neik iš galvos: Likoridė tavoji 


48 


Karo stovykloj šiurpioj, sniegynuose vaikosi kito.“ 
Ir Silvanas atėjo, laukų gėlėm apsikaišęs, 

„Žydinčiu devyndrekiu ir lelijom rankoj mosuodams. 
Panas, Arkadijos dievas, atėjo, ir mes jį regėjom — 
Buvo skruostai nutepti raudonom šeivamedžio uogom. 
„Tai ir galo nebus? — jis sakė.— Ne to reik Amorui. 
Ašaros meilės žiaurios nepasotins, kaip upė žolyno, 
Kaip žilvičiai ožkų ar bitės dobilo žiedas.“ 

O jis atsakė liūdnai: „,Dainoj dainuosit, arkadai, 

Visa tai savo kalnams. Vieni arkadai temoka 

Šitaip dainuot. Kaip lengva bus žemėje kaulams ilsėtis 

Tuosyk, kai mano meilę giedos jūsiškė dūdelė! . 

O, kad aš būčiau vienas iš jūsų, kad būčiau aš šiandien 

Jūsų bandos piemuo ir prisirpusių kekių reškėjas! 

Būtų šalia manęs Filidė nūn ar Amintas, 

Ar kas kitas (tai kas, kad nudegtas saulės Amintas? 

Ir našlaičių žiedai juodi, ir vakcinijos tamsios), 

Po žilvičiais lankoj ar vynuogių lapais gulėtų. 

Rinktų dabar Filidė gėles, Amintas dainuotų. 

Čia šaltiniai tyri, Likoride, čia pievos gėlėtos, 

Čia ir šilelis. Kad čia su tavim nugyvenčiau aš amžių! 

Nūn tarp žvangančių ginklų beširdžio Marso stovykloj 

Priešų šaly prikausto mane beprotiška meilė. 

Nuo tėvynės toli (kad tuo nereikių tikėti!) 

Reino didžius šalčius ir Alpių sniegynus, beširde, 

Tu be manęs matai. O! Kad nepakenktų tau šalčiai! 

Kad tau kojyčių švelnių nesupiaustytų ledas aštrusis! 
Eisiu ir savo dainas, Chalkidės posmais sudėtas, 

Švilpausiu, prastą sikulo piemens dūdelę paėmęs. 

Aišku, kad miškuose, kur žvėrys turi sau urvus, 

Bus man lengviau kentėt, ir savo meilę įpiausiu 
Jauno medelio žievėn: augs medis — augs mano meilė. 
Apsuptas nimfų, dabar ant Menalo eisiu ratelio 
Arba šernus medžiosiu miškuos, nebaisūs būs šalčiai, 
Kai skalikų pulkus Partenijo kloniais paleisiu. 
Štai jau, rodos, einu uolom ir siaudžiančiom giricom, 
Partų lanką tempiu, ir švilpia kidoniškos strėlės, 
Tarsi tai vaistai kokie nuo meilės maudulio būtų, 
Arba žmogaus kančia sušvelnintų žiaurų Amorą. 
Bet nebe mielos man vėl nei hamadriadės, nei dainos, 
Vėl man leiskit sudie pasakyti, plačiosios girios. 
Jokie mūsų vargai negali paveikti Amoro, 
Net jei šalčių metu mes eitume gerti į Hebrą, 
Bristum sitonų sniegynais, siaučiant darganoms žiemą; 
Net jei, džiūstant nuo karščio žievėm ant guobų aukštųjų, 
Mes etiopų avis ganytum po Vėžio žvaigždynu. 
Meilė nugali viską, ir mes nusilenkime Meilei.“ 
Nūn, Pierijos deivės, gana jau dainiui dainuoti, 
Sėdinčiam taip, ir liaunų dedešvų pinti krepšelį. 
Jūs šias trumpas eiles reikšmingom paverskite Galui, 
Galui, kuriam mūs meilė kas valandą daros didesnė 
"Tiek, kiek alksniai žali pasistiepia pavasariui auštant. 
Kelkimės: tam, kas dainuoja, sėdėt šešėly nesveika, 
Eglio šešėlis žalingas, ir javui kenkia šešėlis, 
Eikit, ožkelės, namo, priėdėt, Vakaras žengia. 

PIRMOJI GIESMĖ 


Artojo darbai 


Kas linksmus padaro javus, kada reik noragui 
Dirvą suversti vagom, Mecenate, ar vynuogę jauną 
Guobon kabint, kaip jaučių žiūrėt ir ožką auginti 
Su avele, kaip elgtis kada su bitėm tausuolėm — 
Čia apdainuot žadu. — Padėkit man, šviesūs žibintai, 
Jūs, kurie metus, padangėm bėgančius, lydit; 

Liberi ir mieloji Cerera, jei jūsų malone 

Žemė chaonų giles brandžiosiom varpom pamainė 
Ir Achelojo taurę vynu pasigardint išmokė, 

Ir jūs, kaimo žmonių dievai geradariai faunai, 
Eikite čion ir faunai sykiu, ir skaisčios driadės: 
Dovanas jūsų apgiedu; ir tu, galingas Nepiūne, 
Tridančiu tvojęs kadais į žemę, kad žvengiantį žirgą 
Ji pagimdytų; ir tu, šilų gyventojau, ganąs 

Jaučių kaip sniegas baltų tris šimtus po Kejo krūmynus; 
Ir tu, gimtąsias girias ir Likėjo klonius palikes, 
Panai, globėjau avių, jei Menalas tau tebe mielas, 
Būk malonus, tegejieti; ir jūs, alyvos davėja 

Deive Minerva, ir riestąjį žambrį pramanęs berneli, 
Ir su šaknim išrautą nešąs kiparisą Silvane — 

Jūs, dievai ir deivės, visi globotojai dirvų, 

Ir kas vaisių naujų išauginat, sėklos nesėję, 

Ir kas iš aukšto dangaus gausingai liejate lietų! 

Laimink ir tu, kurio dievų draugė pasigenda, 

Tik nežinia, kuri: ar miestais, Cezari, teiksies 
Rūpintis ir globosi šalis, ir visas pasaulis 

Didį javų valdovą turės ir viešpalį oro 

Tr tau smilkinius puoš jis motinos mirtų šakelėm; 
Ar vandenynų dievas tu būsi ir tavo galybę 
Garbins jūreiviai, o tolimoji Tulė tau lenksis 

Ir vandenim visais tave pirks žentu Tetidė; 

O gal nauja žvaigžde tarp lėtųjų mėnesių šviesi 
Ten, kur prie Erigonės ir žnyplių aštrių Skorpiono 
Plyti erdvė (rankas Skorpionas, šviečiantis skaisčiai, 


Pats atitraukia, ir vietos danguj daugiau tau padaro).— 


Kas tu būsi, vis tiek (tavęs valdovu sau nelaukia 
Tartaras, ir karalystės šiurpios tu pats nenorėsi, 
Nors Eliziejaus laukais atsidžiaugti graikai negali 
Ir šaukiama Prozerpina paskui motiną neina), — 
Skristi man leisk lengvai ir laimink užmojį drąsų, 
Pasigailėk manęs ir nežinančių kelio artojų, 

Būki vadu ir dabar maldų išklausyti jau teikis! 


Kai tik žili kalnai, pavasariui auštant, paplūsta 
Šalta srove ir Zefyras atleidžia išpurusį grumstą, 
Lai tau sustena tuoj, vos vilkdamas žambrį prispaustą, 
Jautis, ir, nusišveitęs vagoj, lai blizga noragas. 
Norus šykštaus artojo tuomet tik patenkina laukas, 
Kai ir saulę jisai, ir šaltį dukart pamato: 
Tuosyk po piūties jo derliais lūžta aruodai. 
Betgi pirmiau, nei rieks noragas neplėštą dirvoną, 
Vėjus stebėk atidžiai ir atmainą oro kiekvieną, 
Kaip čia dirba kiti ir žemė ko reikalauja, 

Kas kur gali derėt ir kas kur nežada augti. 

Čia vešlesni javai, ten vynuogės bus sultingesnės, 
Vaismedžiai našūs kitur ir draug žaliuoja nesėtos 
Piktžolės. Ar nematai, kad kroko kvepalus Tmolas, 
Indai drambliakaulį duoda, smilkalą lepūs sabiečiai, 
Plieną chalibai nuogi, bebrėtaukius dvokiančius Pontas, 
O kumeles su Elidės laurų vainikais Epiras? 

Šitokiais dėsniais ir amžina sandora vietą kiekvieną 
Tuosyk tvirtai sukaustė gamta, kai Deukalionas 
Akmenis mėtė tuščioj po tvano žemėj, tad žmonės, 
Gimę iš jų, — kieta padermė.— Vadinasi, dirvos 

Riebųjį plotą tegu pirmaisiais mėnesiais metų 

Aria jaučiai tvirti, kad grumstais nuverstą lauką 
Degintų saulės kaitra per vasarą, dulkėm miglotą. 

O jei žemė nebūtų riebi, užteks pravaryti 

Vagą pakelta žagre prieš Arktūro tekėjimą patį: 
Ten — kad javo našaus nenusmelktų piktžolių miškas, 
Čia — kad smiltynė bergždžia drėgmės visai neprarastų. 


O po metų tegu sau pūdymas paguli dykas, 
Dirvai duok pasilsėt, kad ji pamažu sukietėtų; 
Arba geltonus kviečius, žvaigždėms pasikeitus, ten sėki, 
Kur neseniai pupas didžiulėm čežančiom ankštim 
Ar menkučius vikius ir aitrų lubiną piovei, 
Siaudžiantį kaip giria stambais, palūžtančiais greitai. 
Lauką plėšia linai, žinoki, avižos plėšia, 
Plėšia Lėtės miego kiaurai prisigėrę aguonos. 
Bet pramečiui nepailsta dirva, tik nesibiaurėki 
Riebiu mėšlu dažniau sulysusią žemę padrėbtį 

Ir sudulkėt pilkais pelenais, kai lauką barstysi. 
Taip kasmet pamainant javus, ir dirvos pasilsi, 
Ir dirvonu nelikę laukai tau atneša naudą. 


Kartais labai pravartu laukus bergždžiuosius padegti, 
Kad jų ražienas lengvas nupleškintų ūždamos liepsnos: 
Gal kokių paslėptų jėgų ir peno maistingo 
Žemė gauna iš to, o gal jos kliauda visokia 
Sudega ugnyje ir žalinga drėgmė išgaruoja; 

Ar gal kelių daugiau jai karštis tas atidaro 

Ir angų, pro kurias į želmenis sultys tekėtų, 

Ar suspaudžia stipriau ir gyslas pražiotas užveržia, 
Kad nepramerktų lietus ir saulės kaitrioji galybė 
Ar Borėjo žvarbaus neplikintų smelkiantis šaltis. 


Laukui duoda naudos, kas, kaplį paėmęs, sudaužo 
Kietus grumstus ir velka karklų akėčias (maloniai 
Žvelgia į jį geltonkasė Cerera iš aukšto Olimpo), 

Ir kas naujam plėšime piestu pakeltą velėną, 
Žambrį skersai arimus pasukt netingėdamas, daužo, 
Žemę purena guviai ir valios dirvai neduoda. 


Vasaros dieną lietaus, o žiemą žydrio padangių 
Melskit, artojai: kviečiai linksmėja, kai dulka per žiemą, 
Linksma laukams. Ne darbo dėka juk Mizija šitaip 
Gali didžiuotis, kai net Gargarą stebina derliai. 


Ką besakyt apie tą, kurs, sėklos paberti nespėjęs, 
Dirvą puola kapliu ir ardo sudžiūvusį luitą, 
Atveda upę tiesiog per javus su grioviais ir grioveliais 
Ir, kai trokšta dirva ir želmenys vysta nuo karščio — 

Štai jis nuo kalno kaktos paleidžia kaip juostą upelį? 
Šniokščia pakalnėn tasai per akmenis, švelniai nutrintus, 
Ir gausingom srovėm laukus ištroškusius girdo; 

Ar apie tą, kuris, kad nuo varpų sunkių nesugulių 

Dirvoj javai, laiku jų želmenis jaunus nugano, 

Kai tik vaga nebešviečia pro juos? Arba kas nuleidžia 
Telkšančią balą vandens nuo sugert nebespėjančio smėlio 
Mėnesiais tais apgauliais, kai gausiai patvinusi upė 

Viską užlieja aplink ir dumblo marška užkloja, 

O iš žemesnių lomų garuoja tvaikas surūgęs? 


Nors daug vargo padėt ir Žmogui reikia, ir jaučiams, 
Kolei įdirbs laukus, tačiau nenaudėlei žąsiai, 
Gervėms Strimono krantų ir trūkžolių plūšui karčiajam 
Tai ne galvoj, o dar kenkia ūksmė. Pats tėvas norėjo 
Žemdirbiui kelio sunkaus ir meną dirvai purenti 
Pirmas pramanė, vargais paakstinęs protą mirtingą 
Ir nepakentęs, kad jo karalystė snaustų apmirus. 
Prieš Jupiterį niekad artojai dirvų nespaudė, 
Ežios ženklą statyt ir lauką sklypais raižyti 
Buvo užginta: drauge jie dirbo, o žemė savaime 
Viską davė mieliau, kai niekas nereikalavo. 
Jis nelemtuosius nuodus angims juodosioms įdėjo, 
Liepė grobio ieškoti vilkams ir marioms audroti, 
Nukrėtė rasą medaus nuo lapų, paslėpė ugnį 
Tr upeliais visur tekėjusį vyną sustabdė, 
Kad įvairiems menams pramanyt bėda mums tolydžio 
Protą atrastų, vagoj javų želmens paieškotų 
Ir iš titnago gyslų paslėptą ugnį įskiltų. 
Tuosyk upės luotus, skobtus iš alksnio, pajuto, 

Tuosyk žvaigždėms vardus ir skaičių davė jūreivis, 
Gimė šviesus Likaono lokys, Plejadės, Hiadės, 

Tuosyk spęst žabangus žvėrims ir amalu masint, 

Ir su šunim apsupt kalnagūbrius žmonės pramanė. 
Vienas tinklaičio svarus jau kliunksi į plačiąją upę, 
Ieško gelmės, o kitas tinklus sau traukia iš marių. 
Tuosyk aštri geležis atsirado, sudzirzgė piūklas 

(Skalų rąstą pleištu senovėj skeldavo žmonės), 
Tuosyk visoki menai pasipylė. Viską įveikia 

Darbas be atvangos ir nepritekliai, spaudžią kas dieną. 
Rausti žemę žagre pati Cerera pirmoji 

Žmones pamokė tuomet, kai gilių ir kriaušių laukinių 
Šventosios girios pristigo ir peną Dodona atsakė. 


Greit ir javams atėjo bėda: klastingosios rūdys 
Šiaudus puolė gadint, dagys gi drąsiai pašiaušė 
Dirvoj spyglius, nuskurdo javai, prižėlė kaip krūmo 
Usnių ir varnalėšų, ir žemėj gerai išpurentoj 
Klesti svidrė bergždžia ir nėtikšės avižos auga. 
Taigi jei kauptuku žolių kasdien nekaposi, 
Paukščių terkšlė nebaidys, vešlaus pavėsio palaukėj 
Nepagenėsi dalgiu ir lietaus įžadais nemaldausi — 
Oi, dairysies tada į kaimyno pilną aruodą, 

Kai miške reiks krėsti giles ir gintis nuo bado. 


Susipažinkim dabar su įrankiais kieto artojo, 
Tais, be kurių nei sėt, nei derliaus valyt negalėsi: 
Lenktą žambrį turėk kamienu sunkiu ir noragą, 
Šliaužiantį priekin lėtai Eleusino močios vežimą, 
Velenus kulti įavams ir kaplį nekapliško svorio, 

Na, ir pigius Kelėjo rykus, iš karklų nupintus, 
Meškuogių plaušo demblius ir šventą Ijacho vėtyklę. 
Visa tai tu iš anksto gražiai paruošk ir padėki, 

Jeigu nori sulaukt pagarbos iš dieviško kaimo. 
Girioje, kol jauna, palenkęs guobą auginki 

Išarai, ir ji turės pavidalą riestojo žambrio. 

Telaktis priekin nuo jos atsikiš per pėdas aštuonias, 
Ausys bus dvi apačioj ir noragai ant dvišakos žagrės. 
Liepą lengvutę jungui nukirsk, o skroblą išlakų 
Rankenai, su kuria ratukus apačioj pavaldytum. 
Viską virš krosnies kabink, lai karštis išbando tvirtumą. 


Daugel! aš tau galiu tėvų patarimų priminti, 
Jei nebėgsi šalin, smulkių reikalų neišklausęs. 
Laitą sunkiu volu pirmiausia reikia suplūkti, 
Žemę išvarpius gerai ir tvirto molio pridėjus, 
Kad nesikaltų žolė ir perdžiūvęs jis nesuskiltų. 
Tuosyk bėdų atsirastų šimtai: ne sykį peliūkštė 
Neša sau gūžtą giliau po žeme ir sandėlį krauna, 
Arba kurmiai žlibi išsirausia guolį patogų, 
Rupūžę rasi plyšy, ir (rykštė, kurią taip gausingai 
Žemė gimdo visur) kviečių krūvas sunaikina 
Grūdkirmis ir skruzdėlė, ruošdamosi skurdžiai senatvei. 


Įsidėmėk gerai: kai girioje gausiai migdolą 
Apvainikuos žiedai ir svers jo kvepiančią šaką: 
Jeigu bus vaisių daugiau — javai gaus virsti iš dirvos 
Ir su karščiais didžiais atneš daug darbo kūlėjams; 
O jei lapai tiršti plačiai mes sodrų šešėlį — 

Storus šiaudus pelais tu veltui trinsi ant laito. 


195 


200 


205 


210 


215 


220 


Daugelis, kaip mačiau, prieš sėją grūdina sėklą, 
Perplauna ją soda ir pajuodusiom putom aliejaus, 
Kad didesni grūdai apgaulingose ankštyse augtų 
Ir, ant silpnutės ugnies pavirę, greitai sukristų. 
Sėkla rinktinė, ilgai ir darbo negailint bandyta, 

Ima išvisti bemat, jei savo rankom kas metai 

Grūdo stambiausio žmogus neatrinks. Taip viską likimas 
Traukia į blogąją pusę ir verčia atgal vien težengti, 
Tarsi upeivį, kuris laivelį prieš vandenį varo, 

Irklus užgulęs tvirtai: jei Tanką truputį atleidžia — 
Tuoj jį galinga srovė atgalios galvotrūkčiais gena. 


Turim akylai, be to, Arktūro tekėjimą sekti, 
Šviesiąją Angį stebėt ir Ožiukų dienas, kaip jūreivis, 
Kurs, per audringas marias tėvynėn grįždamas, plaukia 
Pontu ir sąsiauriu pro turtingą austrių Abidą. 


Kai Svarstyklės tiek pat valandų duos dienai ir miegui, 
Žemės gaublį pusiau tarp šviesos ir tamsos padaliję, 
Jaučius stverkite, vyrai, miežius skubėkite sėti, 

Kol pagaliau žiema atneš nesibaigiančias liūtis. 
Sėklą linų taip pat ir grūdą Cereros aguonų 
Metas pridengt žeme ir greitai gulti ant žambrio, 
Kol sausa tai leidžia dirva, kol debesys kybo. 
Pupą pavasarį sėk; tuomet ir tave, o Liucerna, 
Vagos ištrešę priglaus, o sorą atminti bus laikas, 
Kai auksiniais ragais žėrėdamas Jautis atvers tau 
Metų duris ir Šuo jam vietą užleis nusigandęs. 
Betgi jei tu pūrams ir kviečio grūdui brandžiajam 
Žemę purensi minkštai ir varpų vienų teieškosi — 

Lai Rytuose pirmiau užgęsta dukros Atlanto 

Ir nusileidžia žvaigždė skaistaus Ariadnės vainiko, 
Nėi atiduosi vagoms priklausančią sėklą, skubėdams 
Metų viltis sudėt į priimti nenorinčią žemę. 


Daug kas mėgino sėt prieš Majos laidą ir gavo 
Vietoj lauktosios piūties avižom netikusiom džiaugtis. 
O jei sėsi vikius ir pupų grūdą nebrangų 
Ir tau noro nestigs Pelusijaus lęšį auginti, 

Ženklo aiškesnio nereiks už Jaučiaganio nusileidimą. 
Tuosyk pradėk ir sėją nutęsk lig vidurio šalčių. 


Laiko ratą dėl to, į aiškias dalis padalytą, 
Varo saulė auksinė kasmet pro dvylika žvaigždžių. 


Juostom penkiom pasiskirstęs dangus; viena jų raudonai 


Žėri nuo saulės visad ir visad išdžiūvus nuo karščių. 
Pakraščiu jos pačiu į kairę ir dešinę eina 

Mėlynos dvi, nuo liūčių tamsių ir ledo pastirę; 

"Tarp vidurinės ir šių dvi juostas vargšams mirtingiems 
Davė dievų malonė. Šitas abidvi ir kerta 

Kelias, kuriuo įstrižai eilė žvaigždynų prarieda. 
Skitijos šonu ir Ripėjo viršūnėm pasaulis 

Stovi į viršų, o pietūs ir Libija apačią siekia. 

Šitas polius visad virš mūsų galvos, aną gi 

Regi po kojom Stiksas tamsus ir pragaro vėlės. 

Čia didžiulė Angis, raitydamos vingiais, pranyra, 
Tarsi upė kokia, aplenkus Lokius abudu, 

Lokius, bijančius į Okeano bangas pasinerti. 

Tengi, kaip seka sakmė, nakties klaikuma viešpatauja 

Be pabaigos ir tvyro rudens tirščiausia tamsybė, 
Ar, grįždama iš mūsų, Aurora atveda dieną, 

20 Ir kai Ryto žirgai prunkšdami mums tylą sudrumsčia, 
Ten vėlyvus deglus paraudęs Vakaras dega. 
Galim todėl iš anksto atspėt mes atmainas oro 
Nepastovaus ir dieną piūties, ir metą sėjimo, 
Taipgi kada irklais klastingą veidrodį marių 

25 Tinka daužyt, kada laivus šarvuotus į jūrą 
Ar nuo kalno miške sakingą pušį nuleisti. 
Taigi ne veltui žvaigždžių tekėjimą stebim ir laidą, 
Keturis metų laikus, ir lygius, ir baisiai skirtingus. 


Jeigu artoją kada šalta paliūtė gaišina, 

260 Darbus, kuriuos giedroj reikėtų skubiai padaryti, 
Gali atlikti dabar: atšipusį žagrės noragą 
Praplaka kūju smailyn, iš rąsto lovį išskobia 
Arba įžymi avis ir paženklina skaičium aruodus. 
"Tašo spyrius kiti ir dailina dvišakę pėdžią, 

265  Vynuogėms suka saitus iš vyčių ameriniško karklo, 
Nūn pintinę nupink lengvutę iš gervuogės virkščių, 
Nūn pridžiovinkit grūdų ant ugnies ir akmeniu malkit. 
O ir šventom dienom kai ką daryti juk leista 
Dievo ir žmonių: patvinusį griovį nuleisti 

270 Negina priesakas joks, javus pasėtus aptverti, 
Paukščiams statyti raizgus, lauke erškėtyną išdegint 
Tr sveikatingon srovėn panardyti bliaunančią bandą. 
Lėto asilo šonus dažnai šeimininkas aliejum 
Tr obuoliais apkrauna, o grįždamas velka iš miesto 

25  Gabalą juodą dervos ir girnų akmenį aštrų. 

Bet ir dienas ne visas darbams vienodai laimingas 
Davė mums mėnuo. Penktosios privenki: ir Orkas tą dieną 
Gimė, ir eumenidės, o Žemės nedorėlės įsčios 
Keją'su Japetu ir Tifoėją pagimdė, 

Taipgi du brolius, kadais susibaudusius dangų nugriauti. 
Triskart Osą užkelt ant Pelijo kalno jie bandė 

Tr — pamanyk! — ant Osos užrist lapotą Olimpą, 

Triskart išmėtė žaibais visagalis kalnus sukrautus.— 

Po dešimtosios sekma laiminga vynuogei diegti, 
Jaučiams pagaut ir jungan kinkyt, pro metmenis tankius 
Ataudui šaut; devinta bėgliams, ne vagims laimingesnė. 


Daugel darbų nakties vėsumoj geriau mums išeina 
Ar kai laukus aplaisto rasom prieš saulėtekį rytas. 
Naktį geriau lengvus šiaudelius ir sausąją žolę 
Nuskuta dalgis: gailaus drėgnumo naktis nepašykšti. 
Kitas, sulaukęs žiemos, ilgai prie židinio sėdi, 

Miegą pamiršęs, ir drožia deglus peiliu pagaląstu. 

O jo žmona trankiais muštuvais po metmenis laksto 

Ir dainele tylia prailgusį trumpina darbą, 

Ar ant karštos ugnies ji virina vynuogių sultis, 

Nuo kunkuliuojančio puodo putas graibstydama lapais. 


Bet kai nugelsta javai, vidurdienio karšty juos kerta 
Ir jų sudžiūvusias varpas vidurdienį kloja ant laito. 
Arki ir sėk vienmarškinis: žiema — nedarbas artojui. 
Šalčių metu žemdirbiai dalinasi tuo, ką užpelnė, 
Vaišes kelia kitiems ir patys svečiuojasi nuolat. 
Rūpesčius mest juos kviečia žiema ir švęsti džiaugsmingai, 
Kaip tuomet, kai sunkūs laivai pargrįžta į uostą 

Ir jūreiviai linksmi vainikus kabina virš vairo. 

Bet ir gilių tuomet po ąžuolu metas pririnkti, 
Lauro uogų, alyvų ir mirtų, kaip kraujas raudonų, 
Gervėms kilpas statyt ir tinklą elniams greitiesiems, 
Bėgantį kiškį nušaut ilgaausį ar ožką laukinę, 
Akmenį iš tvirtos Balearų mėtyklės paleidus, 

Kolei sniego gilu, kol upėm veržiasi lytys. 


O ką apie rudens drangas ir žvaigždynus kalbėti 
Ir kaip turi artojas budėt, kai diena sutrumpėja 
Ir atvėsta kaitra, arba kai pavasaris eina, 
Nešdamas lietų, ir kai varpom laukai pasišiaušia 
Ir tarp žalių šiaudelių grūdas pienu pabrinksta? 
Aš ne sykį mačiau, kaip, į lauką miežių geltonų 
Žmogui pasiuntus piovėją ir varpoms virstant nuo šiaudo, 
Vėjai pakyla visi ir, stoję kovon žūtbūtinėn, 
Svyrančius sunkiai javus galingai rauna su žemėm, 
Neša padangėn ir draiko plačiai: taip žiemą atšvilpęs 
Suka lengvus šapelius ir dulkes viesulas juodas. 
Ir vandenų būrys nesyk atūžia padangėm, 
Orą uždengia rūku ir srovėm gausingom papliumpa 
Debesys, kilę iš jūrų; dangus aukštasis prakiūra 
Ir vilnyse paplukdo laukus, kur jaučiai tiek triūsė. 
Greitai grioviai pilni ir seklios upės patvinę 
Šniokščia, putoja plačiai, ir mariom potvynis verda. 
O debesų nakties tamsybę skrosdamas, tėvas 
Dešine žeria žaibus, jo smūgių trankoma žemė 
Dreba visa, išlaksto žvėrys, ir širdys mirtingos, 
Šiurpo supurtytos, stingsta, o jis liepsnojančią strėlę 

Leidžia į Atą, Rodopę arba į Kerauniją aukštą. 
Sėlsta smarkiau Pietys, ir srovės lietaus pagausėja. 


-Švokščia, vaitoja šilai ir marių pakrantės nuo vėjo. 


Šito bijodamas, seki žvaigždynus ir mėnesio veidą, 
Kur Saturno žvaigždė šaltoji kelią pakreipia, 
Kur padangių skliautu Kileniečio rieda žibintas. 
O pirmiau pagarbink dievus ir močios Cereros 
Metinę šventę atšvęsk, aukodamas pievoj žaliojoj, 
Kai pasibaigia žiema ir pavasaris giedras išaušta. 
Riebūs ėriukai tuomet ir vynas tuosyk švelniausias, 
Tuosyk miegas saldus ir kalnuos sodriausi šešėliai. 
Didžią Cererą tegu pagarbina kaimo jaunimas, 
O tu jai korį medaus vynu ir pienu aplieki, 
Pasėlį jauną auka tepalaimina, triskart apėjus, 
Auką telydi, linksmai valiuodami, tavo bičiuliai 
Ir melsdami balsu į namus Cererą tekviečia. 
O kai varpos prinoks, tenesiekia jų piautuvu niekas, 
Kol negrabiu šokiu ir giesme pagarbins Cererą, 
Ąžuolo lapų dailiu vainiku sau galvą papuošęs. 


O kad iš aiškių ženklų galėtume visa tai spėti — 
Liūtis ir karščius, ir šaltį atvarančius vėjus, 
Tėvas nustatė patsai, ką reikšti turi mėnulis, 
Žymintis mėnesių ribą, kuriam žvaigždynui pakilus 
Liausis pūtęs Pietys ir kokius ženklus išvydę 
Gyvulius turi laikyt, arčiau prie tvartų artojai. 
Audros pirmi ženklai — vilnim pašiurpusi jūra 
Pradeda plakt neramiai, girdėti, kaip pąsausės medžių 
Braška aukštai kalnuos, arba, aimušdamos aidą, 


3. Bukolikos. Georgikos 

Gaudžia pakrantės garsiau, ir šilo ošimas didėja. 
Bangos vos betveria jau nedaužydamos lenktojo laivo, 
Kai greitasparniai narai iš marių į pakraštį skrenda, 
Aukštus krantus klyksmu plėšdami, kai jūros vištelės 
Žaidžia viršum sausumos ir, gimtąją pelkę palikęs, 
Kyla aukštyn garnys ir nardo už debesio balto. 

Kartais gi net žvaigždes prieš artėjančią audrą regėsi 
Krintant dangaus skliautu ir nakties šešėliuos paliekant 
Paskui save liepsnų baltai suspindusį ruožą. 

Kartais lengvučiai pelai ir lapai skraido nukritę 

Arba viršum vandens plaukydamos plunksnos sau žaidžia. 


O kai šiurpaus Borėjo šaly žaibuoja ir dunda 
Euro ir Zefyro namai — žaliuojančios dirvos 
Plaukia, patvinus grioviams, ir mariose tuosyk jūreivis 
Leidžia šlapias bures. Lietus, nepranešęs iš anksto, 
Niekad nedaro žalos: padangių gervės, jam kylant, 
Leidžias į klonius gilius ar, galvą į dangų pakėlus, 
Išpučia šnerves plačiai ir uosto orą telaitė, 
Ar krykšdama kregždė aplinkui tvenkinį skraido, 
Arba varlės kvarkia amžiną skundą iš balos. 
Ir skruzdėlė nesyk, pramynusi taką, iš rūmų 
Neša perus, ir godžiai vaivorykštė vandenį siurbia, 
Pulkas juodų kranklių, it priešą puolančios voros, 
Ošia per orą sparnais ir lekia, ganyklą palikę. 
Marių paukščiai visi ir tie, kur gėlus Kajistro 
Vandenis turškia, į Azijos pievas plačias susirinkę, 
Maudos, gausiom srovėm taškydamies vienas per kitą: 
Galvą nerčia, žiūrėk, prieš bangas, prieš vandenį šoka — 
Lyg pakerėti visi beprotiško noro puškentis. 

Varna negaili gerklės, kranksėdama kviečia ji lietų 
Ir išdidžiai viena pakrantėj žengia per smėlį. 

Ir mergaitės, nakčia beverpdamos vilnų kuodelį, 
Mato, kad audra ateis: aliejus jų molinėj lempoj 
Degdamas spragsi, o dągtis paišom apkerpėja nuolat. 


Liūčių metu ir saulę tau, ir giedrą padangę 
Išpranašauti pavyks, ir aiškius ženklus regėsi: 
Mirgančių skaisčiai žvaigždžių naktis miglom nebegaubia 
Nei patekėdamas mėnuo sesers spinduliais nesipuošia, 
Ir nesidraiko danguj debesų avinėliai pūkiniai. 
Širdžiai Tetidės mieli tulžiai nesivarto prieš saulę, 
Žemėj ištiesę sparnus, ir purvinos kiaulės aptingsta 
Pairus pėdus pašyt ir šiaudus svaidyti snukiais. 

Rūkas iš lėto krinta žemyn ir gula ant dirvų, 

Ir pakraigėj aukštoj, sulaukusi saulės sėdimo, 

Lig vėlyvos nakties tuščiai vaitoja pelėda. 

Nardo pakilęs aukštai giedroj padangėje Nizas, 

Ir susilaukia bausmės už purpuro garbanas Skila. 
Kur tik ji bėga nuo jo, lengvai plasnodama oru, 

Ten ir Nizas, žiūrėk, sparnais sušvokšdamas garsiai, 
Puola it priešas baisus, kur Nizas raižo padangę, 
Ten ir jinai, bėgdama lengvai, plasnoja per orą. 
Tuosyk krankliai po tris ar ketvertą kartų kranksėti 
Gerkles paleidžia skardžias, lizduos aukštuosiuos sutūpę, 
Ir kažin ko linksmai džiaugdamiesi tarp lapų žaliųjų 
Erza dažnai tarp savęs: smagu, kai lietūs praėjo, 
Savo gūžton sugrįžt ir vaikus mieluosius matyti. 

Tai ne dėl to, manau, kad likimas būtų ar dievas 
Jiems sugebėjimą tokį daiktams pažinti įkvėpęs. 

Ne — kai blogi orai ir drėgmė -padangių bėglioji 
Suka kitu keliu, ir Jupiteris, sudrengtas Piečio, 
Tirština orą, kur skystas, ir retina, kur sutirštėjęs,— 
Kinta visokia dvasia, ir gyviams krūtinę užlieja 
Jausmas kitoks, nėi buvo tuomet, kai debesis vėjas 
Vaikė, ir štai todėl vėl gieda palaukėse paukščiai, 
Laigo avys linksmai ir varnas kranksi užkimęs. 


Jeigu į saulę danguj ir mėnesio kintantį veidą 
Tu netingėsi pažvelgt, tavęs nei diena būsimoji 
Nesuklaidins, nei giedros nakties neapgaus klastingumas, 
Jeigu jaunas mėnulis, pradėdamas šviesą atgauti, 
Rūškanus savo ragus paners į drumzliną miglą — 
Laukti reikės gausingo lietaus artojams ir jūrai; 
Jeigu jo veidą užlies mergaitės skruostų raudonumas — 
Vėjo žymė: prieš vėją parausta Febė auksinė. 
Jeigu ketvirtąsyk patekės (tai ženklas tikriausias) 
Blaivas ir dangumi riedės, ragų nenulūžęs,-— 
Toji diena visa ir kitos, išaušę po josios, 
Vėjo nei lietaus neregės lig mėnesio galo; 
Auką žadėtą sudės sveiki parplaukę jūreiviai 
Jums, Panopėja ir Glaukai, ir Inos sūnau Melikertai. 


Saulė ir kildama, ir leisdamosi į jūrą 
Orą parodys. Ženklai neklaidingi saulę palydi 
Lygiai ryto metu ir žvaigždėms padangėje tekant. 
Jeigu ji patekės dėmėm išsimarginus veidą 
Tr pasiners debesin, o diskas bus kiauraviduris — 
Saugokis tuosyk lietaus: Pietys atūžia nuo marių, 
Medžiams, pasėliams visiems ir kaimenei lygiai žalingas. 

O kai prieš patekėjimą jos pro debesis storus 

Sklis į visas puses spinduliai arba kai Aurora 
Kelsis išblyškusi iš auksaspalvio guolio Titono — 
Nebeapgins, vaje, prisirpusių vynuogių lapai: 

Kaip akmenukai ledai šokinės, barbendami stogą. 
O kada ji nusileis į marias, apibėgus Olimpą, 

Tai atsiminti pravers dar labiau (ne sykį juk regim, 
Kaip nevienoda spalva apie jos veidą žėruoja): 
Lietų praneš žydra, ugninė — Ryčio šėlimą, 

O jei raudėnoj ugny ims gaūsiai plūduriuot dėmės — 
Viską vėtra tau virins ir debesys bangūs, matysi. 
Niekas tokioj nakty manęs nepriverstų per jūrą 
Plaukti, sėdus laivan ir lynus nuo kranto atrišus. 
Bet jei nešančios dieną ir varančios vėlei į guolį 
Veidas skaisčiai šypsos — tu veltui būkštausi liūčių 
Ir, kaip siūbuoja giria nuo giedro šiaurio, Tegėsi. 


Vakaras ką vėlyvas atneš, iš kur plauks pavėjui 
Debesys šviesūs ir ką Pietys šlapiasis galvoja — 
Saulė parodys ženklais. Kas drįstų saulę vadinti 
Apgavike? Jinai ne sykį įspėjo, kad bręsta 
Maištas mieste, išdavystė ir karas tvinksta patamsy. 
Ji ir Cezariui žuvus, didžiai gailėdama Romos, 
Juoda rūdies migla apsigaubė skaisčiąją galvą, 

Ir žmogžudžių karta amžinos nakties nusigando. 
Tuosyk žemė visur ir vandenys marių plačiųjų, 
Išperos šlykščios šunų ir biaurūs paukščiai naktiniai 
Davė aiškių ženklų. O kieksyk, išgriovus kiklopų 
Kalvės žaizdrus, ugninė Etna laukais kunkuliavo, 
Ritos liepsnų kamuoliai ir liejosi uolos sutirpę! 

Gaudesį ginklų žvangių visa Germanų padangė 
Tuosyk girdėjo, ir Alpės, nepratę drebėt, sudrebėjo. 
Balsas galingas tuomet tyliuosiuos šiluos pasigirdo 
Ir numirėlių šmėklos, veidais išblyškusiais baisiai, 
Rodės nakties tamsumoj, galvijai (šiurpu ir sakyti) 
Ėmė kalbėti, upės sustojo ir vėrėsi žemė, 

Varis ašarom plūdo šventovėj, drambliakaulis verkė. 
Virė verpetais smarkiais ir vertė medžių viršūnės 
Viešpats upių visų Eridanas ir jaučius su tvartais 
Nešė per plynus laukus. Tais metais, žadėdamos pikta, 
Čia aukų viduriuos vien liūdnos rievės ryškėjo, 

Čia šuliniai vis plūdo krauju ir gūdžiąją naktį 
Miestų mūrai vilkų staugimu aidėt nesiliovė. 
Niekad tiek žaibų iš giedro dangaus nedriūksėjo, 

Ir rūstybę baisia taip nedegė niekad kometos. 


Antrą sykį dėl to Filipai regėjo, kaip kovės 
Romos pulkai tarp savęs, švytruodami ginklais vienodais. 
Ne per brangu atrodė dievams krauju mūs pralietu 
Hemo plačius laukus ir Ematiją dukart patręšti. 
Būkim tikri, kad laikas ateis, kai senas artojas 
Toj tolimoj šaly, žambriu beversdamas žemę, 
Ietį išars, rūdžių kiaurai kai kur jau praėstą, 
Arba sunkiu kapliu į tuščią šalmą kabarkštels 
Tr atkastam kape stebėsis kaulais didingais. 


Romos senieji dievai, tu, Romule, motina Vesta, 
Kur Palatiną budriai ir tuskų Tiberį sergstit, 
Jūs nekliudykite šiam jaunikaičiui gelbėt pasaulį, 
Stovintį ties bedugne! Gana jau krauju primazgojom 


70 


Laomedonto Trojos kadais sulaužytą žodį. 
Jau nebe šiandien tavęs dangaus mums rūmai pavydi, 
Skundžias, kad vien žmonių triumfai tau, Cezari, rūpi. 

505 Kiek karų pasauly, kuriam teisingumas paminias, 
Kiek nedorybių kitų! Turėtos anksčiau nebeturi 
Žambris šlovės, užžėlė laukai, išvaryti artojai 
Tr į kardus aštrius jau perkalti dalgiai lenktieji. 

Čia Eufratas, o ten germanai kyla į karą, 

50 Miestai, kaimynai lig šiol, sulaužę sandorą, puola 
Vienas prieš kitą, visam pasauly siautėja Marsas, 
Kaip keturkinkiai žirgai, į lenktynių aikštę įšokę, 
Lekia kaskart smarkiau ir neša vežėją, kurs veltui 
Atvarslus tempia ir stabdo: vadelių neklauso vežimas. 

ANTROJI GIESMĖ 


Sodų auginimas 


Lauko darbus lig šiol ir dangaus žvaigždynus giedojau, 
Nūngi, Bakchai, tave apgiedosiu su girių žaliaisiais 
Krūmais ir medeliais lėtai augančiųjų alyvų. 

Tėve Lenėjau, ateik (dovanų čia tavo gausingų 
Pilna visur, apsunkę rudens prisirpusiom kekėm 
Žydi laukai, kubilai pilni jų sulčių putotų) — 

Tėve Lenėjau, čion tu ateik ir, koturnus nusiavęs, 
Braidžiok drauge su manim šiemečio vyno upeliuos. 


Iš prigimties pačios nevienodas medžių augimas. 
Daugelis jų, žmogaus neprašyti, dygsta ir auga 
Vešlūs savaime visur, užėmę laukus ir vingiuotus 
Upių krantus, kaip gluosniai liauni ir prožirniai lankstūs, 
Tuopos ir jovarai, pilkuojančiais lapais pražilę. 
Sėkla turi nukrist, kad dygtų kiti, kaip grakštusis 
Aukštas kaštonas, plačiai iškerojęs Jupiterio gojuos 
Eskulas ir ąžuolai, orakulais grajų laikyti. 

Vyšnios ir guobos; maži Parnaso laurų ūgleliai, 
Močios šešėly plačiam prisigūžę, stiebias į viršų. 
Tokius būdus gamta nustatė, ir, šitaip išdygę, 
Šiandien žaliuoja miškai ir krūmai, ir gojai šventieji. 
Jų ir daugiau yra, prityrimas žmogų išmokė. 

Vienas auglį gražiai nuo gimtojo medžio atpiovė 
Ir pasodino vagoj, o kitas kerą išrautą 

Perplėšęs įkasė dirvon su ūgiais storumo kaip lazdos. 
Krūmų gi kai kurių šaka, prie žemės prilinkus, 
Leidžia tuojau šaknis ir kelmu nauju sukeroja. 

O ir šaknų nereikia kitiems: viršūnę nupiovęs, 
Nieko nežiūri žmogus ir drąsiai į žemę sodina. 
Netgi ir storą alyvą nukirsk (sakys — netikėsi) 

Ir pasodink: šaknis išleis ir sausas kamienas. 
Regime, kaip dažnai be vargo žmonės paverčia 
Vieną šaką kita, ir kriaušė įskiepyta veda 
Obuolius, o slyva sedulom kietagrūdėm parausta. 


Stverkitės mokslo todėl, kur kokią veislę auginti, 
Ir laukinius vaisius gardžiais paverskit, artojai. 
Žemė dyka neturi gulėt. Vynuogynais didžiuojas 
Ismaras, o Taburnas didus pasipuošęs alyvom. 
Ir tu padėk ir darbą pradėtą lydėk ligi galo, 
O Mecenate, o pažiba mūs ir puse didžioji 
Mūsų šlovės! Išskleiski bures plačiam vandenyne. 
Savo paties eilėm nesimoju visko aprėpti, 
Net jei šimtą burnų ir šimtą liežuvių turėčiau, 
Balsą tvirtos geležies; padėk, pastūmėki nuo kranto, 
Žemė — pasieksi ranka. Tavęs aš nevarginsiu šičia 
Nereikalingom eilėm, gražbylystėm ir pratarme ilga. 


Medžiai, kurie laukuos savaime stiebias į saulę, 
Būna, tiesa, bergždi, bet auga atsparūs ir vešlūs. 
Žemė — jų gajumo versmė. Tačiau, jei įskiepys 
Juosius žmogus ir persodins dar į duobes išpurentas, 

Būdą jie savo laukinį pames ir, gražiai prižiūrėti, 
Tokia rūšim lengvai tau virs, kokios panorėsi. 

Ir nevaisingi, kurie, kaip atžalos, auga iš kelmo, 

Vaisių ims nešti, jei juos pasodinsi, kur vietos pakanka. 
Nūngi šešėliu šakų ir lapų dengia juos medis, 

Atima jėgą jiems augt ir džiovina, kad vaisiaus neduotų. 
Medis, iš sėklos, pirmiau nukritusios žemėn, išdygęs, 
Auga lėtai, ir jo atvašoms nesulaukti šešėlio, 

O jo vaisiai sumenksta, senolių sultis užmiršę, 

Ir tik paukščiams betinka išvisusi vynuogių kekė. 
Darbo reikia įdėti, matai, medelį kiekvieną 

Persodint dailiai vagon ir prakaitu gausiai palaistyt. 


Vynuogės iš atlankos, alyvos, rautos iš kelmo, 
Auga geriau, o Pafo mirta — piauta nuo kamieno. 
Ir lazdynai kieti, ir milžinas uosis išauga 
Iš atvašų, ir tuopa iš jų, vainikavus Heraklį, 

Ir Chaoniečio šventi ąžuolai, ir palmė lieknoji 

Su skarotąja egle, regėsiančia marių šėlimą. 
Arbuto medy šiurkščiam prigyja riešuto skiepas, 
Ir obuolių gardžių bergždžiuos platanuos priauga, 
Uosis kriaušių žiedais pražysta, skroblas kaštono, 
O po guobom plačiom giles sau triuškina kiaulės. 


Skiepyti ir okuliuot ne tokis paprastas darbas. 
Ten, kur iš brazdo vidaus prasiskverbusi kyšo akutė, 
Plonąjį luobą praplėšus,— ten siaurą plyšį prarėžiam 
Gumbo pačiam vidury, akelę iš medžio kitokio 
Įtveriam, ir tegu sultingam brazde ji prigyja. 

Arba kamieną bei šaką gali ne per gumbą nupiauti, 

Pakraštį jų įskelt ir pleištu praplėtęs įterpti 

Auglį vaisingą plyšin; po keleto metų, matysi, 

Medis tau šaus dangun, šakas derlingas iškėlęs, 

Lapais stebėsis, anksčiau neregėtais, ir vaisiais ne savo. 


Veislė, be to, ne viena pastebėta guobų kietųjų 
Ir kiparisų iš Idos aukštos, ir gluosnių, ir loto. 
Riebios alyvos taip pat nevienokios rūšies išauga: 
Apskritos jos ir pailgos, ir storosios uogom aitriausiom. 
Ir Alkinojo sode obuoliai nevienodi, ir žiedas 
Kumštinių kriaušių kitoks, nei Sirijos ar Krustumerų. 
Vynuogių kekės ne tokios mūs soduose karo nuo medžio, 
Kokias nuo virkščių liaunų jas raško Lesbas Metimnoj. 
Taso vynas yra, yra Mareoto baltasis, 
Šitas žemėj riebioj, anas liesesnėje dera, 
Psitinis ir razinų sausų, lagėjas stiprusis, 
Kurs liežuvį suriš ir kojas supančios išgėrus, 
Ir purpurinis, ir precinis vynas. O kokią tau giesmę, 
Retijos vyne, sudėt? Tačiau nesipūsk ir nešoki 
Stot į varžybas dėl to su rūsiais Falerno garsiaisiais. 
Ir Aminėjos vynai pagarsėję, patvarūs be galo, 
Tmolo vynas prieš juos ir Fanų karališkas lenkias. 
Argo kekės smulkutės, tačiau tu kitų nesurasi, 
Kad ir sultim taip plūstų, ir šitiek metų patvertų. 
Aš neaplenksiu tavęs, vertingo dievams ir desertui, 
Rodo vyne puikus, ir Bumasto prisirpusių kekių. 
Neišskaičiuosi tačiau nei rūšių bekraštės daugybės, 
Nei jų vardų, ne taip ir svarbu pasakyti jų skaičių. 
Kas jį norėtų žinot, panėšėtų į žmogų, kurs nori 

Pustomas vėjų smiltis suskaičiuoti Libijos tyruos 
Ar patikrint bangas, kiek jų plaka Jonijos krantą, 
Kai pasimuistęs Rytys laivų daužyti pašoka. 


Žemė negali visur vienodai viską auginti. 
Kaiklai upių krantuos, dumblotose pelkėse alksniai 
Dygsta visad, kainų uolynuose uosiai bergždieji, 
Mirtos vešliausios bus pamariuos, o Bakchas pamėgęs 
Šlaitą saulėtų kalvų, kaip kukmedis šiaurę ir šaltį. 


Tu tik pažvelk į pasaulio ribas, kur žmonės gyvena, 
Nuo arabų rytuos lig margai rašytų geionų: 
Medžiai sau pasiskyrę kraštus. Vien Indijoj auga 
Ebenas juodas, vienoj tik Saboje smilkalo krūmas. 
Kam dar balzamą minėt, kurs trykšta iš kvepiančio medžio, 
Ir kam uogas sakyt žaliuojančio nuolat akanto, 
Ar etiopų gojus, boluojančius vilnom švelnutėm, 
Ir kaip verpalus plonus vynioja serai nuo lapų, 
Arba kokie miškai ten Indijoj prie Okeano, 
Įlankoj žemės krašte, kur medžio viršūnės padangėj 
Dar nė viena strėlė iš kilpinio kieto nesiekė, 
Nors jų vyrai dažnai po pilną šūtį išlaido. 
Medija sultis aštrias ir burnoj nenykstantį skonį 
Duoda palaiminto vaisiaus, kuris, kaip vaistas geriausias, 
Jeigu taurę kada užnuodija pamotės piktos, 
Jon primaišę žolių su žodžiais, kenkiančiais žmogui, 
Skuba pagalbon ir varo nuodus įuoduosius iš kūno. 
Medis milžinas tikras, o išvaizda primena laurą 
Ir, jei plačiai nuo jo nesklisių kvapas kitokis, 

Lauru laikytum; jo lapų nukrėsti vėjas nestengia, 
Žiedas juoba patvarus; nuo seno juo užmuša medai 
Dvokiantį kvapą burnos ir senius nuo dusulio gydo. 


Bet nei Medų šalis, turtinga girių žaliųjų, 
Nei gražusis Gangas, nei aukso drumsčiamas Hermas 
Nerungtyniaus šlove su Ttalais, nei Baktrai, nei Indai, 
Nei Panchaja visa su smilkalo smilčių gausybe. 
Jaučiai, prunkščią liepsnom iš šnervių, Italijos dirvų 
Nearė ir baisiosios hidros dantų nesodino, 
O tie sudygę karių šalmais ir ietim nešiurpo: 
Sunkiai nusvirę javai ir Masiko vyno upeliai 
Jas užtvindė visas, alyvos ir kaimenės linksmos. 
Iš čia kautynių laukan žirgai nertasprandžiai atbilda, 
Iš čia baltų galvijų pulkai, numazgoti, Klitumnai, 
Tavo šventųjų bangų, ir jautis — auka garbingoji 
Prie šventovių aukštų į Romą vedė triumifus. 
Nuolat pavasaris čia, o vasarai — mėnesiai likę. 
Dukart veda galvijai, ir obelys mezga po dukart. 
Tigrų plėšrių čia niekur nėra Nei staugiančio liūto 
Veislės piktos, ir nuodinga žolė neapgaus žolininko. 
Žemėje šliauždama, žvynuota angis nesirango 
Ir dideliais lankais, kaip kitur, nesiriečia į krūvą. 
Šitiek miestų puikių su tokia rūmų didybe, 
Tiek tvirtovių aukštai ant uolų neprieinamų stovi, 
O pro mūrus senus iš lėto upės sruvena. 
Ar beminėt rytuos ir vakariuos plūstančias jūras 
Arba ežerus mūsų, gal jus, o Larijau didis, 
Ir nesuvaidąs vilnių ir mariomis šniokščiąs Benakai? 
Ką apie uostus kalbėt ir užtvarą srovei Lukrino 

Ar nepatenkintą ir galingai ūžiančią jūrą 

Ten, kur bangos tuščiai į Julijaus prieplauką dūžia 
Ir į Averno sroves Tirėnų vandenys liejas? 

Ji ir sidabro upes, ir vario rusvo gausybę 

Lieja iš gyslų savų ir aukso perieklium plūsta. 
Didvyrius ji narsius išaugino, sabelus ir marsus, 

Ir ligurus, varguos atsparius, ir volskus su durklais — 
Motina ji visų — tų Decijų, Drūzų, Kamilų 

Ir Scipionų karingų, ir tavo, Cezari didis, 

Kurs tolimuos kraštuos nūn, Azijoj, pergalių žygiuos 
Parblokštą Indą veji nuo Romos bokštų aukštųjų. 
Būki palaiminta, motina derlių, Saturno tėvyne, 
Vyrų garsiųjų šalie! Iš seno garbingus ir mėgtus 
Darbus tau apdainuosiu ir, šventą versmę atvėręs, 
Askros giesmę plačiai romėnų miestuos paskleisiu. 


Imkime nūn dirvas, kuri jų kuo pranašesnė, 
Kokią spalvą turės ir kam auginti ji tinka. 


Kol nepaslaugūs laukai ir kalvos pilnos pavydo, 
Kur tik molynė liesa, kur akmenys ir erškėtynai, 
Ten keroja visur ilgaamžės Paladės alyvos, 

Vienu miškų, antai, oleastrai keliasi tankūs, 

Ir jų vaisių smulkių laukuos kaip gruodo prikritę. 

O kame žemė riebi ir trykšta sultim saldžiąja, 

Ten, kur tiršta žolės, žaliuojančios dirvoje sodriai, 
Kokią klony slėniam dažnai mes regim nuo kalno, 

Kur, uolotus krantus skalaudama, upė sraunioji 

Prineša dumblo derlaus, kur į Piečio pusę atkalnė 

Želdo paparčių miškus, nekenčiamus riestojo žambrio,— 

Ten netrukus derės tau vynmedžiai puikūs ir Bakchas 
Upėmis plūs kasmet, svirs kekėm šakos lig žemės, 
Liesi ten vyną tokį, kaip liejam iš taurių auksinių, 
Kai tirėnas riebus drambliakaulio papučia ragą 
Prie aukurų ir aukės viduriai garuoja ant lėkščių. 
O jei maga daugiau raguočių ir veršių laikyti 
Arba avelių bandas ir medžių gadintoją ožką, 
Tuosyk ieškoki trakį, Tarento tolimo klonių 

Ir ganyklų tokių, kaip vargšės Mantujos lankos, 
Kur sniegarūbės gulbės žolėtoj upėj gyvena. 

Ten nei šaltinių tyrų, nei ganiavos bandai nestigsi: 
Kiek nurupšnoti valios per ilgą dieną galvijai, 
Tiek gailioji rasa atželdys per naktį trumpiausią. 


Žemė juodoji, riebi, kiek žambris prispaustas pasiekia, 
Ir išpurenta giliai (tai gali duoti arimas), 
Tinka geriausiai javams: daugiau vežimų tau niekur 
Iš lygumos netemps namo nuvarginti jaučiai; 
Ar gal iš ten, kur mišką plėšė įniršęs artojas, 
Rovė brūzgynus, kurie be naudos kežėjo daug metų, 
Ir senus paukštelių namus išgriovė su krūmais. 
Tie, palikę lizdus, pulkais pakilo į orą, 
O dirvonas, norago pakeltas, sužibo prieš saulę. 
Bet kur žvirgždynai liesi, kalvų pakriaušės ir šlaitai 
Bitėms rozmarinus ir žemą kasiją želdo. 
Tufas akytas ir juodų gyvačių išgraužtos 
Klintys didžiuojas, kad dirvoj kitokioj šliužams nesurasi 
Peno tokio gardaus nei vingiuotų urvų pasislėpti. 
Žemė, kuri garus ir skystą iškvepia miglą, 
Sugeria drėgmę bemat ir paviršiun ją leidžia, kai nori, 

Toji, kur nuolat žalia, gėlėm nesėtom pasipuošus 

Ir sūriom rūdim niekada geležies negadina — 

Žemė ta apipins linksmais tau vynmedžiais guobas, 
Toji plūs alyva, ją dirbdamas pats pamatysi: 

Bus ir galvijui dosni, ir žambriui riestam nesipriešins. 
Tokią Kapuja aria, Vezuvijaus aukšto kaimynai 

Ir Acerų nusiaubt negalintis Klonijus piktas. 


Kaip geriausiai žemę ištirti, dabar pasakysiu. 
Jeigu norėsi žinoti, reta ar tanki ji be saiko, 
Nes javams vienokia geriau, o Bakchui kitokia, 
Tankiąją mėgsta Cerera, o kuo rečiausią Liėjas, 
Vietą parinksi akim ir liepsi dirvone nedelsiant 
Gilią duobę iškast, o tuosyk iškastą žemę 
Vėl suversi duobėn ir kojom kaupą suminsi. 
Jei nepakaks — reta ir tiks vynuogynui auginti 
Ar galvijams ganyt; o jeigu į senąją vietą 
Žemė netilps ir liks nemaža jos, duobę užkasus,— 
Toji tanki: stačių keterų ir grumstų didžiausių 
Lauki iš jos ir jaučiais tvirtais ją arki giliausiai. 
Žemė perdaug sūri ir turinti vardą karčiosios 
Augalui jokiam netinka, ir jos nei arimas pataiso, 
Nei obuolys ar vynas koks nors joj grynas nelieka. 
O išbandysi ją taip: tankių vytelių pintinę, 
Kaip koštuvą, paimk, kurs kaba aprūkęs virš krosnies, 
Jį tos žemės prastos prigrūsk ir tuosyk pripilki 
Gėlo vandens iš versmės. Vanduo, susigėręs į žemę, 
Veikiai siambiais lašais varvėti ims pro pintinę. 
Skysčio skonis išduos tau paslaptį visą, ir veidas 
Nuo kartumo išvyps, kai jo paragausi truputį. 

O kad žemė riebi, pagaliau įsitikinti galim 

Tokiu būdu: plyšiais nesižioja, kai mėtom ją rankom, 
Tęsiasi lyg derva ir minkoma limpa prie pirštų. 
Drėgnąją rodo aukštesnė žolė, ji esti savaime 

Jau per naši. Tegu nebūna be saiko derlinga 

Ir nesirodo perdaug stipri, kai varpos išplaukia. 
Kur sunki, o kur ji lengva, be žodžio pasako 

Savo svoriu. Akim be vargo juodą atskirsi 

Nuo kitokių spaivų. Tačiau susekti kenksmingą 
Šaltį sunku: tik eglė nesyk jo pėdsaką rodo, 
Kukmedis, pilnas nuodų, ir juodos gėbenės kasos. 


Žemės savybes ištyręs, duoki gerokai iš anksto 
Jai išdūlėt, aukštąsias kalvas duobėm išbedžiojęs 
Ir iškastąsias žemes į Šiaurio pusę suvertęs. 
Tuosyk tik vynmedį vešlų sodink. Gerai išdūlėjus 
Žemė našesnė, o čia tau vėjai ir šalčiai per žiemą 
Ir raumeningas kasėjas padės, suvarpydamas lauką. 
O šeimininkas, jei bus apdairus ir tikrai rūpestingas, 
Tokią pat vietą parinks, kur gražiai pirmiau sulapotų 
Būsimų medžių daigai ir kur jie rikiuosis į eilę, 
Kad medeliai ne taip greit pakaitą žemės pajustų. 
Dargi pasaulio šalį gerai iš Žievės įsidėmi, 
Kad, kaip augo kuris, kuriuo savo šonu pasviręs 
Kentė pietų karščius ir kuriuo jis gūžės nuo šiaurio, 


Taip stovėtų ir vėl: mažumės papratimas daug reiškia, 


Šlaituos ar lygumoj geriau tau vynuoges veisti, 
Nusistatyk. Jei klony riebiam joms plotą atrėši, 
Tankiai sodink: tankumas Bakchui kekių nešykštaus; 

O jei lėkštam šlaite ar ątkalnėj vietą parinksi, 

Lai bus retesnės eilės, tačiau tarp medelių ir šiuosyk 
Kad įstrižainės ir skersos kryžiuotųsi perėjos dailiai. 
Lygiai kaip karo metu legionas, kohortom sustojęs, 
Išsirikiuoja lauke atviram prieš lemiamą mūšį: 

Eilės tiesios visur, o laukas riba aplinkui 

Atšvaitu vario šalmų (nespėjo dar šiurpios kautynės 
Jų sumaišyt, neryžtingai vorom tebeklaidžioja Marsas) — 
Taip vienodu atstu lai perėja perėją kerta. 

Ir ne todėl, kad akis tuščiai pasidžiaugti galėtų, 

Bet kad, sodinant kitaip, jėgų ne visiems vienodai 
Žemė tesės ir vietos nebus šakoms kur keroti. 


Koks gilumas duobės, gal kartais nori žinoti. 
Ir negilion vagon aš drąsiai vynmedį diegčiau, 
O išlakiuosius medžius giliai į žemę sodinam, 
Ąžuolą pirm visų, kurs, kiek aukštąja viršūne 
Siekia padangę, tiek savo šaknim į Tartarą smenga. 
Niekad nei audros dėl to, nei vėjai smarkiausi, nei lietūs 
Jo nevalioja išverst: ne vieną amžių jis auga 
Ir pragyvens vaikaičius, kaip jų senelius pragyveno. 
Savo galingom šakom plačiai apglėbdamas, meta 
Sodrų šešėlį, o pats vidury kaip milžinas stovi. 


Tik nepasuk vynuogyno į saulės sėdančios pusę 
Ir lazdyno arti nesodink, neimk viršutinių 
Ūgių, nepiauk sodiniams šakų prie medžio viršūnės, 
Žemė jas traukia stipriai, nesužeisk peiliu negaląstu 
Skiepo ir jo netverk laukinės alyvos kamienan. 
Piemenys ten dažnai netyčia užkrečia ugnį, 

Ir ji, vogčiom gilyn po riebiu brazdu įsiskverbus, 
Apima stuobrį ūmai ir, lapų kuodą pastvėrus, 

Šoka aukštai dangun ūždama ir greit viešpatauja 
Kaip nugalėtoja tarp šakų ir aukštųjų viršūnių. 
Jūroj liepsnų paskęsta sodas, o debesys dūmų, 
Tarsi derva juodų, uždengia plačią padangę, 

Ypač jei vėjas stiprus siūbuoja medžių viršūnes, 
Suka liepsnas kamuoliais, ir gaisras plinta bematant. 
Taip atsitikus, stuobrys neatgis, apgenėtosios šakos 
Ūgių neleis ir žemė jaunų atvašų nebeželdys. 

Vien karčialapiai, bergždi visur oleastrai kerosis. 


Tu nesiduok suvedžioti kokiam patarėjui gudreivai 
Tr, kol pučia žiemys, sustirusios žemės nerauski. 
Gruodas tada sukausto dirvas, ir šaknims sodinukų 
Būna labai sunku prigyti ir žemėn jaugti. 

Vynmedį metas sodint, kai žiedais pavasaris rausta 
Tr taip nemielas angims pargrįžta paukštis baltasis, 
Ar prieš pirmąsias rudens šalnas, kol Saulės ristūnų 
Ketvertas dar nepavijo žiemos, o vasara baigės. 
Sodo lapui žaliam ir girioms pavasario reikia. 
Žemė pavasarį brinksta ir prašo sėklų vaisingų. 
Tuosyk gausiu lietum Dangus, visagalis mūs tėvas, 
Skreitan goslios žmonos nužengia, ir vaisių visokį 
Mezga jos kūnas, su jo didingų kūnu sumišęs. 
Skamba paukščių giesmė tuomet nepracinamuos krūmuos 
Ir gyvuliams ateina diena kasmečių vestuvių. 
Vaisium sunksta dirva derlingoji, Zefyro dvelkimas 
Išplečia skreitą laukų, ir trykšta sultys gyvybės. 

Ir pumpurai saulėtų dienų su viltimi laukia, 
Vynuogienojams žaliems nėra ko vėjų bijoti, 

Nei Akvilono smarkaus, atvarančio lietų padangėm: 
Skleidžiasi veikiai spurgai ir šakos dengiasi lapais. 
Aš nenorėčiau tikėt, kad amžių pradžioj pirmutinėj 
Aušo kitokia diena ir kitaip lig vakaro bėgo. 
Tuosyk pavasaris buvo, pavasarį šventė didingas 
Žemės pasaulis ir vėjai žiemos kvapu nekvėpavo, 
Kai pasinėrė švieson keturkojai ir, gimę iš žemės, 
Vyrų pulkai išdygo galvom iš dirvų kietųjų, 
Žvėrys suknibždo miškuos ir žvaigždės sužibo padangėj. 
O ir dabar gležni padarai negalėtų iškęsti, 

Jeigu atodvėsis toks neskirtų šalčio nuo karščių 

Ir švelnučiai orai taip meiliai neglostytų žemės. 


Viena dar lieka primint: bet kokį diegdamas krūmą, 
Mėšlu pakrėsk riebiai ir žemėm užpilk, nepamiršęs 
Arba koryto akmens, ar kriauklių dumblinųjų įkasti. 
Jom nutekės vanduo ir tyras oras praeidams 
Duos laisvai kvėpuoti daigams. Kiti dar prispaudžia 
Akmeniu iš viršaus ar puodo šukėm didžiulėm: 

Tai apsauga gera prieš smarkiai srūvantį lietų 
Ir kai Šunies žvaigždynas ištroškusią žemę pražiodo. 


Kai pasodinti daigai, aplink kelmelius išpurenti 
Žemę reikia dažniau, dvidantį kaplį paėmus, 
Arba dirvą suart, tvirtai prispaudus noragą, 
Ir vynuogyne pačiam pagrąžiot besimuistančius jaučius. 
Tuosyk nendrių lengvų ir nulupto karklo lazdelių, 

Uosio mietų visur ir galingų pėdžių prismaigyki, 
Kad, pasirėmę i jas, nebijotų vėjų medeliai 
Tr kaip laiptais saugiais į guobas kopių aukštąsias. 

Kol medeliai jauni, kol įie dar visai nesubrendę, 
Reikia neliesti gležnų, o kai jau ūgiai išlakūs 
Šauna į dangų smagiai ir džiaugiasi oru tyruoju, 
Peilio aštraus nekiški prie jų, tik ranką sulenkti 
Nepatingėk ir vešliausius lapus apskainiok parinkęs. 
O kai guobą praaugs, apglėbę ūgiais galingais, 
Garbanas jiems apkarpyk tuomet ir šakas apgenėki. 
Būkštavo peilio pirmiau, dabar gi metas atėjo 
Rankon paimti kietai ir šakų sauvalią sudrausti. 

Reikia ir tvorą aptvert, ir nuo galvijų pasaugot, 
Ypačiai kol medeliai gležni ir nepratę prie vargo. 
Be žvarbiųjų žiemų ir saulės karščio galingo, 
Eibes daro išvien ir stumbrai, ir ožkos aikštingos, 
Avys apgraužia nesyk ir alkanos nuolat telyčios. 
Niekad nei šalčiai, žiluoju šerkšnu sukaustantys viską, 
Nei uolotas kalvas nusviliną vasaros kaitros 
Tiek nepridaro žalos, kiek bandos smulkiųjų galvijų, 
Kieto danties nuodai ir randas, palikęs kamiene. 
Ne dėl kitokių kalčių ant kiekvieno aukuro ožį 
Bakchui aukoja ir sceną seniems žaidimams užleidžia. 
Tam, kas laimės, dovanų jį dėjo ant kryžkelės kaime 
Smagūs Tesėjo gentainiai ir, pokylį linksmą suruošę, 
Šoko švelnuiėj vejoj per išteptą vynmaišį slidų. 
Tr auzonai taip pat, atvykę iš Trojos kadaise, 
Duoda įam garbę giesmėm grubiom ir juokais nevaržytais, 

Dedas iš medžio žievės išpiovę kaukes šiurpiausias, 
Savo linksmom dainom tave pagarbina, Bakchai, 

Ir išlakioj pušy kabina tavo paveikslus. 

Ir vynuogynuos visur prisirpsta kekės sultingos, 

Pilna jų kloniuos giliuos ir aukšto kalno pašlaitėj, 

Kur tik teikėsi dievas garbingą veidą pakreipti. 

Taigi senelių giesmėm, kaip to papročiai reikalauja, 
Garbę duosime Bakchui, vaisius ir paplotį aukosim, 
Vesime už ragų prie aukuro šventąjį ožį 

Ir ant lazdyno aksčių mes skrudinsim vidurius riebius. 


Bus ir kitokių darbų, kai vynmedžius veisti pradėsi. 
Jų niekada negalėsi pabaigt: ir žemę kas metai 
Reiks tau po keletą kartų varpyt ir, kaplį apvertus, 
Be paliovos daužyti grumstus, ir lapų vešlumą 
Sodui apkirpt. Artojo darbai, ratu apibėgę, 
Grįžta su metais, savom pėdom atrandančiais pradžią. 
Jau tuomet, kai nubarsto lapus ruduo vynuogynė 
Ir akvilonai šalti nuplėšia puošmenas girių — 
Jau tuomet kaimiečiui darbščiam iš minties neišeina 
Sekantys metai, Saturno dančiu riestuoju kai geni 
Vynmedžio šaką belapę ir duoda jai išvaizdą dailią. 
Pirmas žemę varpyk, šakas nugenėtas pirmasis 
Degink išvežęs, pėdžias pirmutinis kišk į pašiūrę. 
Derlių rink paskutinis. Dukart lapų šešėly, 
Dukart žolės miške kasmet vynuogynas paskęsta. 
Spaus abeji darbai. Tad ūkį didelį girki, 
O sau mažutį turėk.— Dygių erškėčių pripiauna, 
Kaip vytelių, miške ir nendrių upės pakrantėj 


Vynmedžiams rišti, drauge nepamiršdamas karklo laukinio. 

Vynmedžiai jau parišti, jau sodą peilis paliko, 
Dainą užtraukė žmogus, vynuogyno kraštą pasiekęs. 
Žemei tačiau tu ramybės neduok ir kelki vėl dulkes, 
Ir dėl prisirpusių kekių audringo oro bijoki. 


Darbo tuo tarpu nereiks, alyvas pradėjus auginti: 
Jos nei peilio aštraus, nei draskančio kaplio nelaukia, 
Kai tik šaknis įleidžia giliai ir pripranta prie vėjų. 
Žemėj, riesto danties atvertojoj, sulčių pakanka 
Augalui augt, noragu suvagotoj — vaisiui brandinti. 
Riebią alyvą todėl, Taikos numytėtinę, veiski. 


Vaisiniai medžiai visi, kai tik sutvirtėja kamienas 
Ir jėgas pajunta savas, rungčiom į padangę 
Stiepiasi patys tvirtai ir mūsų pagalbos neprašo. 
Krūmas kiekvienas bemat, apsunkęs vaisiais, nusvyra, 
Paukščių žalieji namai parausta uogom kaip kraujas, 
Pupmedžio skinam lapus, giria gi skalų priaugina, 
Kad žiburiai liepsnotų naktim ir skleistų mums šviesą. 
Ir dar bijo pavargti žmogus, sodindamas medį! 


Kam išlakiuosius minėt? Štai karklai ir prožirnio krūmas 
Ganiavą duoda ožkoms, o piemeniui vėsią paunksmę, 
Tvorą javams aptvert ir medui žiedo nektarą. 

Ir pažiūrėti gražu, kaip buksais banguoja Kitoras, 
Varva šiluos Nariko sakai, ir miela, kur dirvų 

Dar nepasiekia kaplys ir žemdirbio rankos neramios. 
Net ir bevaisiai miškai aukštoj Kaukazo viršūnėj, 
Be atvangos piktai linguojami, laužomi eurų, 

Padeda žmogui kitaip: laivams naudingą medieną 

Duoda pušis, troboms — kiparisai ir kedrai išlakūs. 
Stipinus ratui iš jų ir tvirtą ritę vežimui 

Tekina kaimo žmogus ir lenkia apačią valčiai. 
Karkluos apstu vyčių, o guoboj — lapų galvijams. 
Ietkočių karo metu puikių prisidirbsi iš mirtos 

Tr sedulos, o kilpinį sau iš kukmedžio lenksi. 

Liepa duodasi tekint ir buksmedis, drožiamas kalio, 
Kuo panorėsi, tuo bus ir leisis plienui išgriežti 
Tuosyk, kai alksnio luotai lengvi nusileidę sau plaukia 
Pado srauniom bangom, o bičių spiečių priglaudžia 
Ąžuolo kiauras kamienas arba jo žievė išakijus. 
Argi ką panašaus tau Bakcho dovanos davė? 
Bakchas ir prie kaltės pakursto, jis girtus kentaurus 
Giltinei davė sudraust, įsiutusį Retą ir Folą, 

Ir ąsočiu lapitų šokusį mušti Hilėją. 


O laimingi tikrai, jei savo laimę žinotų, 
Kaimo artojai, kuriems, toli nuo kivirčų ir ginklų, 
Duoną augina mielai, teisybės žiūrėdama, žemė. 
Ten iš rūmų aukštų pro duris išdidžiąsias neplūsta 
Sveikintojų srovė, nedrumsčia ryto ramybės 
Ir nežiopso tuščiai į staktas, vėžlenom padabintas, 
Auksu storai nuklotus rūbus ir varį Efiros; 
Ten tau asirų dažai netemdo vilnos baltumo 
Ir cinamonas kvapus alyvos tyros negadina; 
Ten ramybė visur, gyvenimas melo nežino, 
Turtų visokių gausu, ir poilsiui erdvės plačiausios: 
Olos, tikri ežerai ir vėsa alsuojantys kloniai; 
Jaučių baubimas tave ten sutinka ir miegas lengvutis 
Medžio pavėsy, ten būstai žvėrių ir šlaitai miškingi; 

Ten ištvermingi varguos, nedaug reikalaujantys žmonės, 
Alkai dievų ir senolių kapai. Tenai Teisingumo 
Pėdsakai liko ilgai, kai jis pabėgo iš žemės. 


O! teišklauso mane už viską pasauly mielesnės 
Mūzos, kurioms aukas su nuoširdžia“ meile aukoju, 
Ir žvaigždynų kelius padangėj aukštoj teparodo, 
Saulės užtemimus ir mėnesio apvilktą veidą, 

Žemę kas verčia drebėt, gilius vandenynus patvinti, 
Užtvankas aukštas išgriaut ir vėl į vietą atslūgti, 

Ko taip skubinas Saulė greičiau nusileist Okeanan, 
Žiemai atėjus, ir kas priverčia naktį vėluoti. 

Bet jei šitų visatos sričių nevaliočiau pasiekti, 

Jeigu kraujas, atvėsęs širdy, man tai sukliudytų — 
Tuosyk mane tepavergia laukai ir klonių upeliai, 

Lai aš pamilstu upes ir miškus, garbės neieškojęs. 
O! kad nūn būčiau žaliuosiuos laukuos, kur teka Sperchėjas, 
Ar ant Taigeto, kur Bakchą šokiu lakonietės pagerbia! 
O! kad nunešių mane į Hemo vėsią pakalnę 

Ir man leistų pabūt plačiašakių medžių pavėsy! 

Kaip laimingas tasai, kas visatos priežastis rado, 

Kas pamėkles visas, lemties nepalenkiamą valią 

Ir Acheronto godaus šniokštimą po kojų pamynė? 
Laimė lygiai ir tam, kas pažįsta kaimo dievybes: 
Paną ir žilą senį Silvaną, ir seseris nimfas. 

To nei liaudies valdžia, nei karališka purpuro skraistė 
Nepavilios savęsp, nei klastingų brolių kivirčai 
Arba nuo Histro šalies pasalūniškai puolantys dakai. 
Niekis jam Roma visa ir greit sugriūvantys sostai, 
Jis nei vargšo gailės, nei jaus pavydo didžturčiui. 

Ką jam vaisiais palinkus šaka ar laukas pasiūlo — 
Tai nusiraškęs, pavalgo. Nei teisių jis geležinių, 
Nei dokumentų senų, nei patrakusio forumo regi. 


Drumsčia irklais kiti klastingą marių ramybę, 
Trūksta galvą karan ar skverbias į rūmus karalių; 
Vienas griauna miestus, negaili vargšų lūšnelių, 

Kad ant taurės perlus, o purpurą guoly regėtų; 

Kitas krauna turtus ir miega ant pakasto aukso; 

Šį gražbylių tribūna pakerėjo, anas išsižiojęs 

Klauso katučių suoluos: juk ploja didžiūnai ir liaudis. 
Džiaugiasi brolių krauju rankas sutepę sau žmonės 
Ir, gimtuosius namus į klajūno dalią išmainę, 

Ieško tėvynės naujos, kur saulė šviestų kitokia. 

Žemę riestuoju žambriu primygęs aria artojas, 

Metų derlius iš to: jis šalį maitina ir savo 

Šeimą mažutę, kelis galvijus ir duondavius jaučius. 
Poilsio jokio nėra: čia sodai vaisiais jau lūžta, 

Čia padidėjo banda, čia nebetelpa dirvoj derlingoj 
Varpotas pėdas Cereros ir derliui trūksta aruodų. 

O štai žiema: Sikiono alyvą traiško spaustuvas, 
Kiaulės triauškia giles, ir girioj arbutų pilna. 

Vaisiais margais pasipuošia ruduo, ir vynuogių kekė, 
Kalno aukštam šlaite sirpdama, ribuliuoja prieš saulę. 


Tėvą apspinta vaikai ir siekia jį pabučiuoti, 
Saugo namų skaistumą dora, pritvinkusių karvių 
Tešmenys velkas nusvirę, o riebūs pernykščiai ožiukai, 
Sprandus panertę, ragais viens kitą puola ganykloj. 
Laukia švenčių dienos žemdirbys ir, vejoj išsitiesęs, 

Kur rusena ugnis ir taures vainikuoja bičiuliai, 
Liedamas vyną, tave, Lenėjau, kviečia į puotą 
Ir piemenų strėlėms prie guobos taikinį sega. 
Tie išsirengę, tvirti į kovą kaimietišką stoja. 


Šitaip leido dienas žiloj senovėj sabinai, 
Šitaip Remas su broliu, Etrurija šitaip išaugo, 
Šitaip Roma gražiausių miestu pasaulyje tapo, 
Bent septynias kalvas apsupus mūrais aukštaisiais. 
Bet ir pirmiau, nei Diktės valdovas sėdo į sostą, 
Pirm negu vaišint svečiams nedorėliai jautį papiovė, 
Šitokias aukso dienas Saturnas žemėje leido. 
Karo trimitų skardžių dar žmonės nebuvo girdėję 
Ir kalami kardai nežvangėjo ant kieto priekalo. 


O mes lenktynių lauke jau baigėme skirtąjį kelią, 
Ir nūn metas paleist garuojantį prakaitu žirgą. 


DODDLIOOKOOAOOOOIONO FIN OOC OCIOIOOCIOO OO OOC CO 


TREČIOJI GIESMĖ 


Kiek rūpesčio reik su galvijais 


Palę galingą dabar ir tave apgiedosiu, Amfrizo 
Klonių garsus piemuo, jus, girios Likėjo ir srovės. 
Kita, kuo gali giesmė dykūno dvasią pagauti, 

Jau išgiedota seniai: kas šiandien žiauraus Euristėjo 

Ar aukurų nešlove garsaus Busirido nežino? 

Kas apie Hilą nėra dainavęs, Latoną bei Delą, 
Hipodamėją arba Pelopą drambliakaulio mente, 
Skrendantį pora žirgų? Mėginkim kelią, kurs leistų 
Lipomis lėkti žmonių, su laurais pakilus nuo žemės, 
Pirmas tėvų šalin, kad tik pakaktų sveikatos, 

Mūzas parkviesiu tuomet, sugrįždamas iš Helikono, 
Pirmas, Mantuja, tau Idumėjos palmę parnešiu 

Ir lygumoj žalioj šventovę iš marmuro balto 

Prie vandenų pastatysiu, kur rangosi vingiais didžiuliais 
Mincijus lėtas, krantus gležnutėm švendrėm uždengęs. 
Cezaris jos vidury stovės, šventovės globėjas. 

Kaip nugalėtojas aš, tviskėdamas purpuru Tiro, 

Šimtą paleisiu jam keturkinkių vežimų prie upės. 
Sraujo Alfėjo krantus ir Motorcho gojų palikę, 

Graikai kojų greičiu kovos ir kumščiais šikšniniais. 
Pats, alyvų kirptų šakele sau galvą papuošęs, 

Dovanas nešiu. Dabar jau (o džiaugsme!) regiu, kaip didingai 

Eisena traukia šventovėn ir gula ant aukuro jaučiai; 
Ar kaip tolsta scena, antrajam šonui atvirstant, 

Ir kaip uždangą kelia joje išaustieji britanai. 

Duryse auksu ir kaulu dramblių gražiai išrašyta 
Švies gangarėnų kova ir Kvirino pergalių ginklai, 

O čia Nilas banguos, vilnis varydamas karo, 

Kils į dangų stulpai, iš sunklaivių vario lietieji. 
Azijos miestai stovės pavergti, nugalėtas Nifatas, 
Partas šit leidžiasi bėgt ir staigiai strėlę atgręžia, 
Guli trofėjai dveji, atgabenti iš priešingų pusių, 
Stovi abiem pamariais, triumfą regėdamos, tautos. 
O šventovėj alsuos atvaizdai iš marmuro balto 

Ir Asarako vaikų, ir didžio Jupiterio ainių, 

Prosenio Trojo drauge, ir Kintiečio, Trojos kūrėjo. 
Piktas Pavydas drebės prieš Kokito rūsčiąją upę, 
Prieš Iksiono angis vinguriuotas ir furijų veidą, 
Milžino rato bijos ir akmens, neįveikiamo niekad. 
Nūn į driadžių šilus ir kalnynus įženkim, kur niekas 
Kojos nekėlė: sunkus, Mecenate, tai priesakas tavo. 
Nieko didingo dvasia be tavęs nepradeda. Vyki 
Tinginį rambų šalin. Kiteronas baubia, mauroja, 
Skalija šunys Taigeto ir žvengia žirgai Epidaure. 
Griaudėja aidas šilais, keliskart padidinęs garsą. 
Cezario didžio kovoms įnirtingoms pagarbinti tuosyk 
Telksiu jėgas, idant jo vardas garsėtų tiek metų, 
Kiek nuo Titono laikų jų skaitom lig Cezario šiandien. 


Kas, susigundes garsia Olimpijos pergalių palme, 
Žirgus augins ar kas į žambrį kinkomus jaučius, 
Veislei močios geros tepaieško. Baisi pažiūrėti 

Karvė geriausia, galva jai biauri, jai sprandas mėsingas 
ir ligi kelių pačių nuo smakro karo pagurklis. 

Šonui ilgam, rods, galo nėra, galinga joj viskas, 

Šlaunys taip pat, po lenktais ragais jos ausys plaukuotos. 
Man dar patinka labiau, kai esti šviesiai baltmargė, 
Muistos jungą numest ir kartais šoka badytis. 

Iš pažiūros kaip jautis visai, stambi, aukštaūgė 

Ir uodegos galu eidama sau pėdas užšluoja. 

Amžius Lucinai kęst, Himenėjo teises pagėrbus, 

Baigiasi prieš dešimtuosius metus, ketvirtais prasidėjęs. 
Metai už šių ribų netinka nei veislei, nei žambriui. 

Taigi pakol jauni, galvijai Knksmai tepalaigo. 

Jautį atrišk ir kaimenei leisk laiku pasibėgti — 

Turi be paliovos tau prieauglis prieauglį vesti. 

Amžiaus geroji diena mirtingiems vargšams šioj žemėj 
Pralekia greit, ateina liūdna senatvė ir ligos, 

Prislegia vargo našta ir mirtis be gailesčio rauna.— 
Nuolat karvių turėsi, kurias reiks keisti telyčiom, 

Bandą atjauninki vis ir, kad nuostoliu griaustis nereiktų, 
Keiski iš anksto senes kasmet į prieauglį jauną. 


Bet ir arklių banda atrankos ne mažiau reikalinga. 
Tam kumeliukui, kurį numatysi veislei palikti, 
Nuo pat mažatvės dienų tu priežiūrą skirk ypatingą. 
Kur grynakraujis, tuojau pamatysi: jis laksto po lauką, 
Keldamas koją aukščiau ir dailiai dėdamas žemėn, 
Pirmas bėga keliu, grėsmingos upės nelenkia, 
Drąsiai žengia per tiltą, Kurio dar niekad nematė, 
Ir šlamesių tuščių nesibaido. Galva išraiškinga, 
Sprandas iškeltas, pilvas trumputis, aptukusio kryžiaus, 

O krūtinėj drąsioj vos raumenys telpa. Brangiausi 
Juodbėriai ir obuolainiai širmi, pigesni gi sartieji 

Ir kur šviesiai širmi. Jei ginklai iš tolo sužvango — 
Vietoj nerimsta, tik karpo ausim ir visas net dreba, 
Prunkščia, ir garo kūliais ugnis jam virsta pro šnerves. 
Karčiai tankūs ir purtomi virsta ant dešinio pečio, 
Stuburas dvigubu ruožu per strėnas eina, jis kasa 
Žemę, net bilda jinai po kieto rago kanopa. 

Buvo ir Kilaras toks, kurį brizgilai amiklėno 
Polukso ramdė, ir grajų giesmės apgiedota garsioji 
Marso pora žirgų, ir galingo Achilo ristūnai. 

Taip ir Saturnas karčius ant žirgo sprando papurtė, 
Žmoną ateinant pamatęs, ir leidosi lėkti kaip vėjas, 
Žvengdamas, jog aplink Pelionas aukštas skambėjo. 


Betgi ir jį, kai jėgos išseks nuo ligos ar nuo metų, 
Kišk į pašiūrę namie ir senatvės biaurios negailėki. 
Kraujas atvėsęs jam, galadieniui, ir eržilo naštą 
Veltui mėgintų jis vilkt, o jei kada stosi į kovą — 
Tarsi šiaudeliuos ugnis, aukštai suplevenus prieš vėją, 
Šoka bejėgis. Todėl į narsą ir amžių pirmiausia 
Akį atkreipk, tuomet jau į kita: iš ko jis paeina, 

Ar pralaimėjęs nuliūs, ar gauta palme didžiuosis? 

Ar nematai, kai, stoję kada žūtbūtinių lenktynių, 
Dulka dviračiai lauku, pro užkardą vėjų praskrieję, 
Vyrai pilni vilčių, bet širdys nerimu plaka 

Ir tuoj krūtinėj netilps. Jie žirgus pliekia botagais, 
Audžia pašokę vadžiom, net rūksta ašys įkaitę. 

Čia jie lekia žeme, čia, rodosi, jos nebesiekia, 
Skrenda vien oru lengvai ir kyla į aukštą padangę. 


95 


110 


115 


120 


125 


130 


135 


Nėr kada kvapo atgaut, o debesys dulkių pakilę 
Drėgsta nuo putų ir kvapo žirgų, atskriejančių paskui, 
Toks geidimas šlovės, taip maga pergalės laurai. 
Keturis žirgus kinkyt Erichtonijus pirmas išdrįso 

Ir, į kautynių ratus įstojęs, skrido kaip vėjas. 
Žąslus įspraudę žirgams, peletronijėnai lapitai 

Sėdo ant jų raiti ir, ratą apskrieję, šarvuoti 

Šuoliais lėkė lauku ir žingine jojo didingai. 

Vična ir kita sunku, vienodai augintojai renka, 
Kad kumeliukas eiklus ir karštas lenktynėse būtų, 
Nors jo veislės žirgai ne sykį priešus išvaikė 

Ir iš Mikėnų narsių bei Epiro didžiuojas paeiną, 
Savo protėviu pirmu laikydami patį Neptūną. 


Tai įsidėjęs galvon, artėjant laikui kiekvienas 
Rūpinas riebų turėt ir nešykšti pašaro buliui, 
Kaimenės vadui tikram ir pirmam palaikytojui veislės. 
Žydinčia šeria žole ir girdo vandeniu tyru, 

Peni kviečiais, kad darbui gosliam įėgų nepritrūktų 
Ir silpnakūniai vaikai neatspįstų tėvo liesumo. 

O kumeles ir karves tuomet sulysina tyčia 

Ir, kai besotė aistra po sykį patirto smagumo 

Teško jo vėl, neleidžia ūksmėn ir gena nuo upės. 
Nusilakstyti nesyk ir saulėje vargii priverčia, 

Kai per kūlimą javų po jų kojom grendymas dunda 
Tr vakaris pelus ištuštėjusius neša per lauką. 

Daro gi tai, kad vaisiaus per daug neužgožtų riebumas 
Dirvoje nūn apsėtoj ir vagų dumblu neužneštų: 

Lai troškulys pristabdo aistras, viduj jas paslėpęs. 

Metas nūn tėvą pamiršt ir akį į močią atkreipti. 
Kai ji apsunkusi vaikšto, mėnesiams einant į galą, 
Nieks teneleidžia tuomet jai vilkti sunkų vežimą 
Nei šokinėt ir bėgti toli, nei ganantis pievoj 


Laigyt, kiek kojos paneš, nei plaukti per vandenį sraunų. 


Kloniuos tarp girių plačių ją gano, kur tyliai sruvena 
Upė, prižėlus meldų, kur sodriai žaliuoja pakrantės, 
Kur ji uolų pavėsy priguls ar oloj pasislėpus. 

Tr Silaro šiluos, ir Alburno žaliuos ąžuolynuos 

Skraido galybė sparvų, kurias romėnai iš seno 

Šaukia „azilų“ vardu, o grajai vadina jas „estrais"; 
Skvarbiai zvimbia sparva, ir, jos nusigandę, galvijai 
Slėptis išlaksto miškuos; sudrebintas karvių mūkimo, 


Skamba dangus ir girios, ir sausos Tanagro pakrantės. 


Baisią rūstybę kadais Junona išliejo, pasiuntus 

Šitą pabaisą kankint be gailesčio Inacho karvės. 
Taigi pasaugosi tu (vidudienį puola smarkiausiai) 
Karves telingas nuo jos ir kaimenę ginsi ganyklon, 
Saulei vos patekėjus ar naktį žvaigždynams atvedus. 


Atvedė karvė, ir — rūpestis visas nukrypo į veršį. 
Nieko nelaukę, žymes įdegina, veislę pažymi, 
Atrenka, kur geresni, kad kaimenė bulių nestigtų 
Ir aukurams užaugtų aukų, ir būtų, kas žemę 
Aria ir lygius laukus atvirtusiais grumstais pašiaušia. 
Kaimenė sau ramiai ganysis pievoj žolėtoj, 

O jautukus, kuriuos tu žemės darbui auginsi, 
Mokyki iš mažumės ir pratinki nuolat prie vargo, 
Kol tebėra jauni, kol amžius duodasi lenkti. 

Laisvą lankelį pirmiau, iš minkštos vytelės surietęs, 


4, Bukolikos. Georgikos 

Jiems ant kaklo užmauk, po to, kai sprandai jų laisvieji 
Prie vergystės prijunks, už lankų vienodų surišęs, 
Juos tu į porą kinkyk ir mokyk žingsnio vienodo. 
Tuosyk dykus ratus dažnai lai traukia per lauką 

Ir negiliom pėdom teženklina dulkių paviršių, 

Ko! skroblinė ašis, laikydama krūvį galingą, 

Tau subraškės ir ratai riedės po grąžulu vario. 

Betgi ne viena žole tu šerk nepalaužtą jaunystę, 

Ne jovarų šakelėm liesom, ne viksvom iš balos — 

Jai nešykštėk papiauti javų, o karvė jos Močia 

Tau nepripildys puta milžtuvės, kaip mūsų senoliams; 
Savo vaikui mielam atiduos jį tešmenį visą. 


O jei karas labiau rūpės ir raitelių voros, 
Ar prie Alfėjo sraunaus lenktynių lėkti ties Piza, 
Skrendančius vėju ratus valdyt Jupiterio gojuj — 
Žirgui pirma pamoka kovotojų narsą ir šarvus 
Nuolat regėt, prie rago priprast, pakęsti, kai ratai 
Dunda keliu, it tvarte girdėti brizgilus žvangant. 
Tuosyk saldžiom pagyrom žirgininko labiau jis kas dieną 
Džiaugtis išmoks ir pamėgs tapšnojamas meiliai per kaklą. 
Tą malonumą anksti, vos motiną žįsti atjunkęs, 
Lai jis pajunta ir leidžias užmaut apynasrį švelnų, 
Silpnas, drebėdamas dar, juste nenujausdamas galios. 
O kai prabėgs jau vasaros trys ir ateis ketvirtoji, 
Žengti ratu teišmoksta tuomet, lai žemę dundena 
Žingsniais tvarkingais, lėtai sulenkdamas koją po kojos, 
Tarsi sunkiam darbe; po to tegu šaukia lenktynių 
Vėjus lakiuosius, kai skris per lauką, lyg žąslus pametęs, 
Vos lengvutes žymes įspausdamas smėlio paviršiuj. 

Taip Akvilonas smarkus iš hiperborėjų padangės 
Staigiai atūžia sų audra, blaškydamas debesis kiaurus: 
Klony plačiam pasėliai, javais banguojančios dirvos 


Šiaušias nuo gūsių stiprių, braškėdamos siaudžia, linguoja 
Aukštosios girios, o vilnys, krantus daužydamos, šniokščia: 


Skrisdamas tas vienodai laukus ir vandenis verčia, — 
Šis gi lenktynių metu Elidės aikštę didžiulę 

Prakaitu laistys, ir dribs iš nasrų jam kruvinos putos, 
Arba gal sprandu liaunu lengvai trauks belgų vežimą. 
Tuosyk jau, mokymą baigęs, leiski ganytis ir augti, 
Malinio jam rupaus įberki: prieš mokymą žirgas 
Muistysis ir piestu šokinės, kai pagavęs mėginsi 

Jį kiek sušerti rimbu ar veržti žąslais vilkiniais. 


Priežiūra betgi jokia jėgų taip nestiprina niekad, 
Kaip neleidimas darban aklųjų veislės instinktų, 
Ar raguočius labiau, ar kam žirgus magėtų laikyti. 
Jaučius todėl visados į atskirą gena ganyklą 
Kitapus upės plačios ar bandą užstojančio kalno, 
Arba prie ėdžių pilnų uždarytus tvartuose laiko. 
Čiulpia jėgas pamažu ir uždega kraują patelė, 
Matoma iš arčiau, ir josios burtai malonūs 
Jiems nebeduoda galvot apie krūmus ir žolę, o kartais 
Verčia stoti kovon ragais prieš išdidų varžovą. 


Siloje ganos aukštoj gražuolė karvė jaunutė: 
Jiedu įnirtę vienas ant kito puola galingai, 
Žaizdą veja žaizda, ir srovės pajuodusio kraujo 
Plūsta jų kūnais, abu įsiręžę, baubodami baisiai, 
Švaistos ragais, net gaudžia miškai ir aukštas Olimpas. 

Afkšta ir žardy vienam abiem varžovams, ir vienas, 
Nugalėtasis, tolyn pasitraukia į svetimą kraštą, 
Dūsaudams dėl nešlovės ir žaizdų, kurias išdidusis 
Priešas padarė, ir — kad neatkeršijęs meilę prarado. 
Žardį apmetęs akim, iš tėvo valdų pasitraukia. 
Nūn jis kaupia jėgas rūpestingai ir guli tolydžio 
Ant grublėtų uolų be jokio guolio minkštesnio, 
Lapų paėdęs šiurkščių ir gomurį raižančių viksvų, 
Bando galias ir mokos ragais išlieti rūstybę, 

Bado stuobrį lauke ir švaistosi mušdamas orą, 
Kojom žeria žemes ir kautis vilioja varžovą. 
Tuosyk, atgavęs jėgas ir visą galybę sutelkęs, 
Traukia kovon ir puola staiga jį pamiršusį priešą. 
Lygiai kaip marių vilnis, boluodama putom, pašokus 
Virš tolimų gelmių, kad puslankiu rieda prie žemės, 
Trenkia į kranto uolas ir baisiai sušniokštusi griūva 
Kaip koks kalnas ant jų, žemai gi vandenys gilūs 
Verčias verpetais viršun ir meta pajuodusį smėlį. 


Žemėje gyviai visi: ir žmonės, ir žvėrys miškiniai, 
Ir vandenų padarai, galvijai ir paukščiai margieji 
Dega geismų ir meilės ugnim — visiems ji vienoda, 
Niekad kitokiu metu, vaikus pamiršusi, liūtė 
Nesibastys įnirtus laukuos, o meškos negrabios 
Niekad taip piauti nešoks ir tau nepriklos tiek lavonų 
Girių tankmėj; tada šernas plėšrus ir tigrė įsiutus: 
O kaip bloga tuomet klajoti Libijos tyrais! 
Ar nematai, kaip krečia drugys ir trūkčioja visas 
Kūnas žirgų, vos vėjas padvelks pažįstamą kvapą? 
Jų nei žąslais žmogus, nei rimbo smūgiais skaudžiausiais 

Nesuvaldys, nei kelio pastos jiems uolos skardingos, 
Nei išsilieję plačiai ir virtę mariomis upės. 

Puola sabelų šernas, piktai galąsdamas iltis, 

Žeria kojomis žemę ir šonus trina į medį 

Iš dešinės ir kairės, paruošdamas sprandą prie smūgių. 
O ką bernas darys, kai jį lHigi kaulų nusmelkia 

Meilės beširdė liepsna? Jis plaukia naktį per jūrą, 
Sudrumstą audros baisios; padangių vartai didingi 
Dunda virš jo galvos, o bangos, uolų atsitrenkę, 
Jiems atsakydamos, šniokščia. Nei vaizdas tėvų nelaimingų, 
Nei mylimosios, ant jo sukniubusios, nebesulaiko, 

Ką bekalbėt apie lūšis dėmėtas, šunis ir plėšrią 

Veislę vilkų, apie elnius taikius, kiek jie prikariauja? 


O iš visų labiausiai žinomas karštis kumelių. 
Siutą Venera pati joms įkvėpė tuosyk, kai Glauko 
Kūną piktais nasrais potniečių ketvertas plėšė. 
Jas per Gargarą ir per.Askanijų, ūžiantį srauniai, 
Gena aistra, jos perplauks upes ir perkops per kalnus. 
Kai tik užlieja liepsna išalkusias smegenis kaulų 
(Šitaip pavasarį būna: pavasarį karštis užeina), 
Jos aukštai ant uolų, į vakarus galvas pasukę, 
Uosto orą lėtai ir, dažnai be eržilo jokio 
Vėjo gūsiu pasivaikę (tikėt nenorėsi išgirdęs), 
Leidžiasi bėgt per uolynus stačius, per prarajas, klonius, 
Eurai, ne tavo šalin, ne saulės tekančios pusėn, 
Bet Borėjo ir Kauro kraštan ar ten, iš kur kyla 
Austras tamsus ir šaltu lietum apniaukia padangę. 
Tuosyk joms pradeda trykšt po truputį gleivės nuodingos 

(Piemenys jas aistros gleivėm vadina iš seno) — 
Gleivės, kurių nesyk klastingos žiežulos ieško 
Tr, primaišę žolių, liežuviais apžavi žmogų. 


Bėga tuo tarpu skubiai ir bėga negrįžtantis laikas, 
Kol, eidami ratu, apžiūrime viską su meile. 
Su darbiniais užteks. Antroji pusė mums lieka: 
Kaip vilnotas avis ir ožką gauruotą auginti. 
Čia jums dirva tikra, čia šlovės ieškokit, sodiečiai! 
Man abejonių nėra, koks didelis darbas įrodyt 
Svarbą šio verslo smulkaus ir duoti jam vietą garbingą. 
Bet maloni jėga į Parnaso tyrlaukius aukštus 
Traukia mane: smagu eit kalnais, kur niekas lig šiolei 
Tako šlaitę nuolaidžiam į Kastalijos versmę nemynė. 
Pilna būrna dabar, garbingoji Pale, giedokim. 


“ Priesakas pirmas, kad, kūtėj minkštai stovėdamos, avys 
Šieną rupšnotų, kol vasara grįš, pasipuošusi lapais, 

Ir ant žemės kietos šiaudų kad pakreikta būtų 
Arba paparčių storai, kad galvijui lepiam nepakenktų 
Gruodas šaltasis, nagais nesusirgtų ar susnos negautų. 
Antras įsakymas tau, kad ožkos sočiai turėtų 

Arbuto lapų žalių ir tyro vandens atsigerti. 
Kūtę užuovėjoj ręsk, kad žiemą prieš saulę stovėtų, 
Tiesiai vidudienio pusėn kad kryptų, kol, baigiantis metams, 
Šaltas Vandennešys nusileis, rasodamas gausiai. 
Rūpesčių bus nemažų, kai jas pradėsime veisti, 
Betgi duos atpildą jos, nors brangiai parduodamos šiandien 
Tiro purpuru skaisčiai dažytos vilnos Mileto. 

Jos ir veda gausiau, ir pieno duoda daugybę. 

Juo pilnesnė putos Milžtuvė, nuo tešmens pasitraukus,--- 
Juo sraunesni upeliai tekės speniuos išmilžtuosiuos. 
Lygia dalia barzdas nuo žilti ėmusio smakro 

Kerpa Kinipo ožiams ir gaurus, nukarusius kuokštom, 
Karo stovyklai pridengt ir vargšams jūreiviams apgaubti. 
Ganosi jos miškuos, po aukštas Likėjo viršūnes, 

Po erškėtynus jose ir šiurpsančius gervuogių krūmus. 
Pačios kasdien pareina namo su savo ožkiukais, 
Tempia tešmenis pilnus, jog vos įvirsta per slenkstį. 
Taigi kuo mažiau žmogaus joms priežiūros reikia, 

Tuo jas uoliau nuo vėjų žvarbos ir šalčio pasaugok, 
Pašaro joms negailėk, liaunų vytelių ir lapų 

Ir daržinės nedaryki peržiem, kad šieno turėtų. 


O kai zefyrai pašauks ir vasara veidu džiaugsmingu 
Kaimenėm leis abiem kalnuos miškinguos ganytis, 
Su pirmutiniais aušros spinduliais po pievas drėgnąsias 
Leiskimės braidžiot, kol rytas gaivus, kol laukas pilkuoja, 
Kolei skani galvijui rasa žolėj tebemirga. 
O kai troškių marins dienos valanda ketvirtoji 
Ir kai krūmai sucirps cikadų skundais graudingais, 
Tu galvijus nugink prie versmės ar tvenkinio tyro, 
Lai atsigers visi iš ąžuolo seno latakų. 
O per vidudienio kaitrą suraski klonį ūksmingą, 
Kur šimtametis vešlus ir galingas Jupiterio medis 
Tiesia plačiai šakas ar kur tankių kaip siena bugienių 
Šlama giraitė sena ir meta šventą šešėlį. 
Duok jiems vėl atsigerti vandens ir vėlei ganyki 


103 


340 


345 


350 


360 


Ligi saulės laidos, kai vėsdamas vakaras orą 
Daro švelnesnį ir klonius rasa atgaivina mėnulis, 
Kai pamary tulžys, o krūmuose skamba dagilis. 


Kam tau plačias ganyklas ir Libijos piemenis, dainiau, 
Dėti giesmėn arba kur-ne-kur stovinčią lūšną? 
Dieną ir naktį tenai, nesyk ir mėnesį visą 
Ganosi bandos, bekraščiuos plotuos pasklidę be jokio 
Žardžio nakvynei: tokie ten laukai. Jaučiaganis afras 
Visa gabenas drauge: larus ir demblio pastogę, 
Šarvus, kretišką lanką ir šunį veislės Amiklų, 
Tarsi romėnas žvitrus, užgrūdintas protėvių ginklo: 
Vos tik po žygio sustos, naštos sunkumo prislėgtas, 
Rengia stovyklą tuoj pat ir, vietą ant sienų užėmęs, 
Stoja į kovą pirmiau, nei priešas gali tikėtis. 


Vaizdas kitoniškas skitų šaly, prie bangų Meotidės, 
Ten, kur pageltęs smėliu banguoja Histras sraunusis, 
Kur Rodopė gūbriais lig šiaurės ašigalio eina. 

Kūtėse ten nuolatos gyvuliai, ir niekur aplinkui 

Nei žolės nematyti lauke, nei lapų ant medžio. 
Sniego kalnai visur, ir žemė, sukaustyta gruodo, 
Guli po jais giliai: septynios uolektys sniego. 
Nuolat žiema ir nuolat šalčiu alsuojantys kaurai. 
Niekad šešėlių blankių nenuvaiko saulė auksinė — 
Nei kai žirgais važiuoja aukštyn per skliautą padangių, 
Nei kai neria ratus į raudonas vilnis Okeano. 
Tekanti upė bemat pluta ledine apsidengia 

Ir bangų ketera ratus apkaustytus kelia: 

Luotas viešėjo seniau, o šiandien braška vežimai. 

Skyla variniai indai, sustyra ant kūno drabužis, 
Kirviais kerta visur į ledą sušalusį vyną, 

Kūdros ir tvenkiniai ledu lig dugno pavirto, 

Ir nešukuota barzda varvekliais ilgais pasišiaušė. 


O iš padangės pilkos be perstojo sninga ir sninga. 
Avys iškrito seniai, galingi kaip milžinas jaučiai 
Stovi pūgos užnešti, o elniai, pulkan susimetę, 

Stebis vaizdu neregėtu, ragai jų bekyšo iš sniego. 
Nei su skalikais jų nemedžioja, nei tinklais negaudo 
Ir nevaro į juos, išgąsdinę plunksnom raudonom: 
Sniego kalną pramušt krūtine mėginantį žvėrį 

Kerta priėję peiliu ir bliaunantį gailiai iš skausmo 
Užmuša ir, linksmai šaukdami, namo sau gabena. 
Žmonės gyvena ramiai, olas išsikasę po žemėm, 
Darbo jiems jokio nėra, tik, ąžuolo pliauskų priskaldę 
Arba stuobrius židinin įritę, ugnį kūrena. 

Linksminas ten per kiauras naktis ir lenkia ąsočiais 
Iš šermukšnių rūgščių ir salyklo vyną padarę. 

Tokią gentį žmonių, nežinančių prievartos jungo, 
Plaka po Grįžulo ratais Ripėjų vėtros atšiaurios, 
Kailiais galvijų gelsvais pridengusią kūno nuogumą. 


O jei vilna rūpės, žiūrėk, varnalėšos ganykloj 
Kad nekerotų kaip miškas, dagiai ir žolė iki juostos. 
O aveles taip pat šilkavilnes baltas parinki, 

Aviną gi, kurio liežuvį prie gomurio drėgno 

Juodą išvysi, nors pats jis būtų baltas kaip sniegas, 
Ginki šalin, kad juodom dėmėm neužterštų ėriukų 
Vilnos, ir pilname lauke dairykis sau kito. 

Vilnų baltų grožiu, jei pasaka galim tikėti, 
Panas, Arkadijos dievas, tave suviliojo, o Luna, 
Šaukdamas gojun aukštan, o tu paklausei jo šaukimo. 


O kas pieno geidaus — dobilų ir loto po glėbį, 
Žolę pabarstęs druska, patsai lai neša į ėdžias. 
Geria dėl to daugiau ir pieno daugiau įoms pritvinksta, 
O ir pienas kažkaip sūrumo skonį įgauna. 
Daug kas ožkiukams mažiems, kad močios žįst neprilįstų, 
Ant snukučių tuojau dygliuotą apynasrį Mauna, 
Pieną, kiek ryto metu ir per visą dieną primelžia, 
Sūrin slegia nakčia, o saulei leidžiantis melžtą, 
Rytui išaušus, piemuo ąsočiuos neša į miestą 
Arba raugia, truputį pasūdę, ir padeda žiemai. 


Bet ir šunų vieta neturi būt paskutinė. 
Spartos šunyčiams greitiems ir molosų veislės drąsuoliams 
Išrūgų duoki riebių. Kai tu juos sargais pastatysi, 
Naktį tvarto vagies, nei vilkų alkanų užpuolimo, 
Nei hiberų piktų nebijosi smūgio pašonėn. 
Asilus tu laukinius panorėjęs gaudyt galėsi, 
Su šunimis kiškius, su šunim gazeles sau medžiosi. 
Kartais, iš guolio miške pakėlę šerną didžiulį, 
Šunys vaikys lodami, ar kalnuos aukštuosiuose elnią, 
Šaukdamas gerkle visa, į tankų tinklą varysi. 


Kedro kvapaus įprask padeginti kūtėse nuolat 
Ir galbano tvaiku vaikyk nuodingas chelidras. 
Kartais po ėdžiom senom žaltys, baisus palytėti, 
Guli galvijų mėšle ir slepias, šviesos nusigandęs, 

Ar gyvatė sena, namų šešėlį pamėgus, 
Rykštė galvijų baisi, avis apipurškianti seilėm, 


Žemėje peris. Žmogau, stverk akmenį, stverki tu lazdą 


Ir, kai šoks ant tavęs, išpūtus šnypščiantį kaklą, 
Tvoki tu jai. Nusigandus gilyn ji ikiša galvą, 

O susirangęs liemuo bejėgiškai tiesiasi žemėj, 

Ir, suvingiavus darsyk uodega, negyvai atsileidžia. 
O Kalabrų miškuos gyvena angis prakeiktoji, 

Kaklą iškėlus aukštai ir ranganti nugaros sriegus 
Bei didžiulėm dėmėm nusitaškius papilvę ilgą. 

Ta prie šaltos versmės, kur išteka tyras upelis, 

Ar kol žemė šlapia pavasarį arba po liūčių, 

Tūno liūge ar šliaužia krantan, grūsdama, nelaboji, 
Į besočius nasrus čia kvarkiančią varlę, čia žuvį. 

O kai išdžiūsta bala ir žemė skyla nuo karščio, 
Sliuogia į sausumą ji ir, akim žaižaruodama nuolat, 
Siunta laukuos, iš bado pikta ir išgąsdinta saulės. 
Man nebebus saldus atviroj padangėje miegas, 
Kalno miškingam gūbry ant žalios žolės išsitiesus, 
Jei ji žibės jaunyste, numetusi išnarą seną, 


Ir, nuo kiaušinių gūžtoj ar vaikų pasitraukus, raitysis, 


Stiepsis į saulę, ir snuky virpės trišakis liežuvis. 


Ženklus dabar ligų ir priežastis tau pasakysiu. 
Susnos biaurios neišvengti avims, kai jas ligi kaulo 
Permerkia šaltas lietus ar baltoji žiema apšarmojus 
Drebuliu krečia, arba kai nukirpęs nenumazgosi 
Prakaito ir subadys jų šonus aštrūs erškėčiai. 

Upėj todėl gėloj aviganis kaimenę visą 
Maudo, ir vilnom šlapiom, į verpetą patekęs, 

Avinas murdos ir plaukia paleistas, kur neša jį srovės. 
Arba karčiom alyvos drumiėm jas tepa nukirpę, 
Krislą grynos sieros ir sidabro putų įmaišę, 

Idos dervos, be to, riebaus praskydyto vaško, 

Jūros svogūno, karčių čemerių ir juodo deguto. 

Bet prieš negandą bus ir geriausias vaistas bejėgis, 
Kol neįgys drąsos peiliu prapiauti viršūnę 

Skaudžią opos: gaji bus liga, viduje pasislėpus, 

Kol nenorės piemuo išganingos rankos pridėti 

Tr susitraukęs sėdės, maldaudamas dievo malonės. 

Net kai jau šėlsta liga, avelėms vargšėms pasiekus 
Smegenis kaulų, ir sausas karštis sąnarius ryja,-— 
Kad tas karštis, per daug pakilęs, nukristų, naudinga 
Apačią kojų prakirst, lai kraujas trykšta iš gyslos, 
Kaip kad pratę daryt bizaltai ir nuožmūs gelonai: 

Kai prie Rodopės gūbrių ir į Getų tyrlaukius traukia, 
Gėrimui kraują arklių ir pieną rūgusį ima. 


Kai pastebėsi, kad vis į pavėsį lenda avelė, 
Ėda nenorom, žolės atkandusi minkštą viršūnę, 
Velkas pati paskutinė bandoj, lauke gulinėja, 
Maž tepaėdus, ir grįžta namo jau vakarui temstant — 
Negandai kelią peiliu, nelaukęs nieko, užkirski, 
Kol biaurioji liga nepaplito po kaimenę visą. 
Marių paviršių rečiau įsisukęs viesulas verčia, 
Nei galvijus nelaimingi marai. Ir piauna ne vieną 
Galvą pagriebus liga, bet ištisą žardį iš karto, 
Bandą ir prieaugli jos, kad nieko veislei neliktų. 
Lai kiekvienas žinos, kas Alpių viršūnes padangėj, 

Noriko aukštas kalvas ir japidų laukus prie Timavo 
Šiandien po daugelio metų regės, piemenų karalystę, 
Virtusią tyrais, ir klonius plačius be gyvulio jokio. 


Pražūtį liūdną kadais čia atnešė oras sugedęs 
Ir padangėj visoj įkaitęs nuo rudenio karščių 
Tr galvijus išpiovė visus, ir žvėris visokius, 
Užieršė kūdras maru ir apkrėtė žolę ant lauko. 
Bet giltinė nerinko ūmai: užliedavo gyslas 
Tarsi ugnim troškulys ir sutraukdavo sąnarius vargšams. 
Tuosyk pūliai, srautu papliupę iš leisgyvio kūno, 
Traukė iš lėto savin ligos išklibintus kaulus. 
Kartais aukos gyvulys, pastatytas prie aukuro švento, 
Dar nespėjus galvos jam kaspinu baltu papuošti, 
Krisdavo tarp nerangių tarnų ir gaišdavo vietoj. 
O jei kurį peiliu suspėdavo kunigas pertraukti — 
Nei vidurių ko degt ant aukuro švento nebuvo, 
Nei žmonėms atsakymo duoti žynys negalėjo: 
Vos nusidažo krauju, palietęs pakaklę, peilis — 
Dvokiantys pūliai skysti suteršia smėlį aplinkui. 
Čia ir veršiai visur vešlioj ganykloje gaišta 
Tr prie ėdžių pilnų gyvybę iškvepia mielą; 
Čia ir šuniui meiliam užeina siutas, ir kiaulę 
Purto alsus kosulys ir gniaužia užtukusią gerklę. 
Svyra, pamiršęs kovas ir žolę ganyklose, žirgas, 
Niekis laurai dabar, į versmę koktu jam žiūrėti, 
Kaukši kanopom ir tirta, nulėpsta ausys, ir mainos 
Prakaito karštis ant kaklo, kol išmuša šaltas prieš mirtį, 
Oda pradeda stirt ir šiurpsta, pirštais palietus. 

Maro pirmieji ženklai prieš kelias dienas pasirodo. 
O tuo tarpu, labiau ir labiau įsigalint ligai, 
Sužiba akys karščiu, kvėpuoja giliai iš krūtinės, 
Kartais stena arklys ir, giliai įtraukdamas pilvą, 
Šnopščia sunkiai, lėtai, pro šnerves veržias pajuodęs 
Kraujas, o užgultą gerklę suputęs spaudžia liežuvis. 
Gydymui pylė gerklėn Lenėjo sultis pro ragą, 
Šioji pagalba viena jau gaištantiems, rodės, beliko. 
Virto ir ji tačiau pražūtim: pastiprinti vyno, 
Degė siutu arkliai ir, giltinei ranką ištiesus, 
(Tepasigaili dievai dorųjų, o priešus tuo baudžia!) 
Plėšė plikais dantim nuo kaulų krintantį kūną. 


Tempdamas žambrį, antai, ir garuodamas prakaitu, jautis 


Krinta vagoj ir vemia kraujais ir putom į dirvą, 
Baigiasi sunkiai stenėdamas. Liūdnas artojas priėjęs 
Nuima jungą antram, apgailinčiam brolio žuvimą, 
lr nebaigtoj varyti vagoj palieka jis arklą. 

Nei pavėsingi šilai, nei žalios pievos negali 

Jo širdies nuramint, nei klonio tyras upelis, 
Akmenis ritas dugne ir už sidabrą skaidresnis,— 
Pakerta vargšui jėgas, sustingsta žvilgsnis apglumęs 
Tr žemai nusvyra galva, neatlaikiusi svorio. 

Kiek iš vargų jiems pelno dabar? Kam įdiržusią dirvą 
Riekė aštriu noragu? Ir pražūtį šitą užtraukė 

Ne gardumynai puotoj, ne Masiko vynas rinktinis: 
Lapai žali ir lauko žolė paprastoji — jų penas, 
Gėrimą duoda versmė ir bėgt nesiliaujanti upė, 

O gaivinančio miego jiems rūpesčiai įoki nevaiko. 
Niekad kitais laikais nereikėdavę, sako, ieškoti 


110 


540 


545 


550 


555 


Karvių šituos kraštuos Junonos šventei, ir pora 

Jaučių, kaip vienas, tempė vežimą į aukštą šventovę. 
Šiandien žemę kapliu artojas drasko ir dirvon 

Pabertą grūdą nagais priakėja ir, sprandą įręžęs, 
Girgždančius sunkiai ratus per kalnus tempia aukštuosius. 


O prie avidės jau nebesėlina alkanas vilkas 
Ir apie žardį nakčia nebeslankioja; rūpestis kitas 
Slegia jį nūn; laukiniai ožiai ir elniai baikštieji 
Klaidžioja tarp šunų, į panamę kaiman atėję. 
Veislę visokią žuvų ir gyventojus marių bekraščių 
Bangos išplovė krantan, kaip vyrus sudužusio laivo. 
Ruoniai bėga į upę, kurioj jų nebūdavo niekad, 
Dvesia nuodinga angis, rangytam urve pasislėpti 
Veliui mėginus, ir žvynus iš siaubo pašiaušusi hidra. 
Nebe saugu ir paukščiams ore: ir jie stačiagalviais 
Krinta į žemę, aukštoj padangėj gyvybę palikę. 
Net ir ganyklos keitimas — ir tas nepadeda nieko, 
Ir patarimai geri vien pakenkia: bejėgiai mokovai 
Ir Filiridas Chironas, ir Amitaono Melampas. 
O Tisifonė bekraujė, iš Stikso tamsybių iškilus, 
Švaistosi saulės šviesoj, Ligas atsivedus ir Siaubą, 
Ir kas dieną aukščiau vis kelia godžiąją galvą. 
O bliovimą avių ir maurojimą graudų galvijų 
Atmuša upės išdžiūvę krantai ir skardžios pakalnės. 
Krinta galvijai pulkais, ir tvartuose krūvos lavonų 
Guli ir srūva almėm, suvirtę vienas ant kito, 
Kol susipranta juos versti duobėn ir žemėm užkasti. 
Niekam netinka jų oda, Mėsos jų neturi kur dėti: 
Neima jos nei vanduo, nei ugnis nevalioja išdegint. 

Niekas nebekerpa vilnų, kiaurai jau perėstų susnos, 
Staklėse nieks neištempia gijų, sutrešusių baisiai, 
O kas mėgina vilkėt nemielą širdžiai drabužį — 
Degina kūną spuogai ir dvokiantis prakaitas pila 
Sąnarius vieną po kito, kol tas, ilgiau neištvėręs, 
Ryžtasi užkrėstą vietą ugnim šventąja nudegint. 

KETVIRTOJI GIESMĖ 


Bitinas ir jo šeimyna 


Kvepiančią rasą medaus, padangių dovaną žmogui, 
Aš apdainuosiu. Ir čion malonėki pažvelgt, Mecenate. 
Padarus šiuos mažučius, jų buities vaizdus nuostabiausius, 
Tr drąsumą vadų, ir plušantį pulką eilinių, 
Papročius jų, kovas ir darbus — viską atskleisiu. 
Medžiaga giesmei menka, bet šlovė nemenka, jei teiksis 
Leist maloningi dievai ir maldą išgirs Apolonas. 


Reikia visų pirma bitynui vietą parinkti, 
Kur joks vėjas lengvai neužpūstų, nes vėjai neleidžia 
Grįžti namo su našta, kur avys gėlių nenutrypia, 
Nešokinėja ožiai ir karvė lauke nesibasto, 
Nekrečia ryto rasos ir žolės gležnutės nemindo. 
Kur aviliai pilni, nei driežui marganugariui 
Ten ne vieta, nei bičių geniams, nei paukščiams kitokiems, 
Nei kraujuota ranka krūtinę sutepusiai kregždei. 
Viską jie siaubia plačiai ir, skrendančią bitę pagavę, 
Neša lizdan rajūnams vaikams, kaip saldų kąsnelį. 
Bet šaltinis vaiskus ir kūdra, maurais pažaliavus, 
Turi būti arti, ir pievų seklutis upelis. 
O aikštelę tegu oleastras ar palmė pridengia, 
Kad, kai spiečių išves pavasarį bitinas jaunas 
Tr jauniklės pažais, palikusios avilį seną, 

Jas atsikvėpt nuo kaitros pakviestų artimas krantas 

Ir kaip viešnias pakeliui sutiktų medis lapotas. 

O vidurin vandens, ar bėgtų, vis tiek, ar stovėtų, 

Tu akmenų didžiulių įmesk ir gluosnių paraizgęs, 
Lieptą čia pat atsistoti kad bitės turėtų ir būtų 

Kaip joms ištiesti sparnus į saulę, jei kartais užklupęs 
Jas apipurkštų arba į vandenis Euras įmęstų. 

O aplinkui plačiai kad kasijos žalios žydėtų, 

Skleistų gardžius kvapus čiobreliai ir dašis smarkusis, 
Ir šaltinis skaidrus kad girdytų žiedus našlaičių. 


O avilių, ar bus siūti iš nulupto luobo, 
Ar gražiai nupinti iš karklo lanksčiųjų vytelių, 
Reikia, kad būtų siaurutė laka, nes žiemą nuo šalčio 
Stingsta medus, o vasarą varva, praskydytas karščių. 
Bitėms kenksminga ir viena, ir kita; ne veltui jos visos 
Puola rungčiom lipdyti vašku praleidžiančių vėją 
Kuo mažiausių plyšių, žiedadulkių glaistais ir duona 
Kamšo angas ir laiko klijų dėl to prisirinkę, 
Ir už Idos sakus, ir už amalą žymiai lipesnių. 
Kasas į žemę nesyk, jei žmonės kalba teisybę, 
Tr įsikuria ten gilumoj, o kartais jų gūžtą 
Rasi korytoj pemzoj ir išpuvusio medžio kamiene. 
Bet ir tu pats žiūrėk ir avilį šonais plyšiuotais 
Skystu moliu užtepk ir lapais plonai apiberki. 
Kukmedžiui augti arti neleisk ir vėžių raudonųjų 
Tu židiny nedegink, ir pelke klampia nesikliauki 
Nei vieta, kur smarvė stipri ar, trankomi ratų, 
Akmenys bilda ir balsas kiekvienas aidu atsiliepia. 

Kai tik po žemėm giliai auksinė saulė nuvaro 
Žiemą ir spinduliais šviesiais nugiedrina dangų, 
Bičių pulkai tuojau girias ir klonius pripildo, 
Dūzgia žieduos purpurinių gėlių ir priskrieję ragauja 
Tyro vandens. Čia, pilnos gaivaus gyvenimo džiaugsmo, 
Žiūri lizdų ir jaunūsios kartos, čia kala iš šviežio 
Vaško korių akeles ir daro KHimpantį medų. 
O kai padange aukštai pamatysi sklendžiantį pulką, 
Giedrą vasaros dieną išleistą iš avilio seno, 
Tr stebėsies taip greit praskriejančiu debesiu juodu, 
Įsidėmėk: jis leisis visad po skliautais lapotais 
Ir prie šaltinio. Čia tu žolėmis apšlėki, kaip liepia, 
Bitžolių sultim saldžiom ir vaškuolės laiškais paprastučiais 
Tr paskambinki tuoj ar Kibelės lėkštėm pažvangink: 
Pačios jos nusileis į pašlėktą vietą ir pačios 
Papročiu savo gražiai sūlįs avilėlin jos visos. 


O jei kada vaidai prasidės — du bitinu turint, 
Pykčiai kyla dažnai ir bitės bruzda įnirtę — 
Narsą šeimynos visos ir širdis, drebančias noru 
Stoti kovon, pastebėsi tuojau: karingas ir piktas 
Balsas, kaip vario duslus gaudesys, sudrumsčia jų rimtį, 
Ir pasigirsta garsai, it rago trūkčiojąs skardas. 
Blyksi sparnais ir laksto skubiai iš vietos į vietą, 
Visos galanda gylius ir bando žastų tvirtumą, 
Telkias aplink valdovą prie jo palapinės į būrį 
Tr galingu riksmu į mūšį priešą vilioja. 
Taigi kai tik nušvinta laukai pavasarį giedrą, 
Veržiasi jos pro vartus ir puola. Aukštoji padangė 
Dūzgia visa, o jų kamuolys tik mirga didžiulis, 

Ir nukentėjusios krinta tarytum Kruša iš padangių 
Arba kaip gilės prinokę, papurčius ąžuolą seną. 
O bitinai vidur eilių sparnais ribuliuoja 

Ir krūtinėj mažoj sutelkia narsą didžiausią 
Nepasiduoti lig tol, kol pusė viena ar antroji 
Aiškią pergalę gaus, varžovą bėgti privertus. 
Tokį įniršį baisų ir tokią mirtiną kovą 

Dulkių sauja berta sulaiko ir numalšina. 


O kai abu vadus iš kautynių lauko atšauksi, 
Tam, kurs atrodys menkiau, idant dykaduonio nebūtų, 
Galvą nuimk, o geresnis tegu viešpatauja sau rūmuos. 
Vienas aukso dėmėm išmargintas gausiai, net žiba 
(Jų, Mat, dvi rūšys): tai šis geresnis — ir stogu gražesnis, 
Tr žvynais žėruoja rausvai, o tas iš tingumo 
Snaudžia gauruos ir pilvą didžiulį velka be gėdos. 
Kaip bitinai, taip lygiai visa šeimyna dvejopa: 
Vienos šiurpso gaurais nešvariais, kaip trokštąs keleivis, 
Apneštas dulkių pilkų ir spiaudąs išdžiūvusiom lūpom; 
Kitos švyti jaunai ir kaip žiburiai mirguliuoja, 
Aukso gelsvais taškais liepsnodamos skaisčiai iš tolo. 
Šios apsimoka geriau: iš jų tu, metui atėjus, 
Spausi saldųjį medų, ne tiek gal saldų, kiek vaiskų, 
Kurs tikrai pataisys tau vyno skonį aitroką. 


Kai sudūzgia ore pro šalį lėkdamas spiečius, 
Nesusigundo koriais ir pastogę šalti palieka, 
Kelią vieni juokai nepastoviai jų širdžiai užkirsti. 
Tai padaryti visai nesunku: sparnus bitinėliui 

Imk ir ištrauk — kai jis nepaskris, į žygį padangėn 
Niekas nekils, ir vėliavos liks neišrautos stovykloj. 
Lai jas sodai vilios ir balzamais dvelkiančios gėlės, 

O nuo plėšikų ir paukščių tegins Helesponto globėjas 
Senas Priapas, aukštai karklinį dalgį iškėlęs. 

Dar rūpestingas jų šeimininkas prisės joms čiobrelių 
Ir apsodins pušimis, iš kalnų aukštųjų parnešęs. 

Lai pūsles jam darbas suvels, bet jis tepridiegia 

Žemę derlingų daigų ir vandeniu gausiai telaisto. 


Taigi jei aš dabar, regėdamas pabaigą darbo, 
Burių neglausčiau ir laivo į krantą sukt neskubėčiau, 
Gal ir daržo vešlaus gražumą, jo priežiūrą visą 
Ryžčiausi dar apdainuot ir Pesto dviderlio rožynus; 
Kaip, upelio sraunaus pagirdoma, trūkžolė džiaugias 
Ir salierai, sužėlę krantuos, kaip rangos po žolę, 
Kaip augina pilvus aguročiai. Taip pat nepamirščiau 
Nei vėlyvų narcizo gaurų, nei liauno akanto, 
Gebenės lapų pilkšvų, nei mėgstančių pamarį mirtų. 
Atmenu, aš kitados prie Ebalijos bokštų aukštųjų, 
Kur geltonus laukus tamsus Galezas skalauja, 

Seną mačiau korikietį, kuris paveldėjo po tėvo 
Žemės sprindžius kelis, neapmokančius šėmargių vargo, 
Netinkamos nei bandai ganyt, nei vynuogėms veisti. 
Jis, už erškėčių tvoros daržovių ežias padabinęs 
Smydrais, lelijom baliom ir plėšiančiom dirvą aguonom, 
Jaučiasi kaip karalius turtingas ir, vakarą grįžęs, 
Sėda už nepirktom gėrybėm lūžtančio stalo. 
Rožę pavasarį tuoj, o rudenį obuolį raško. 

O kai niūrioji žiema lebespragina akmenis šalčiais 
Ir vandenų bėgimą, sukausčius ledu, tebelaiko — 
Kuokštom jacintus gležnus jau, būdavo, skina senelis, 
Vasarą gaišlią ir zefyrus nerangiuosius pašiepdams. 
Taigi ir bičių šeimyna gausi su spiečių daugybe 
Dūgzdavo jo darže, ir medų putojantį spaudė 

Jis iš korių; šlamėjo liepos ir pušys derlingos. 
Kiek, pasipuošus žiedais, obelis užmegzdavo vaisių, 
Tiek jų rudens metu, šakas nulenkę, karojo. 

Jis ir guobas vėlai tau persodins dailiai eilutėm, 

Ir sukietėjusią kriaušę, ir spyglį atkišusią slyvą, 

Ir plataną, kuris jau duoda pavėnę per vaišes. 

Bet apie tai tyliu, ribas siauresnes užsibrėžes, 

Ir palieku po savęs poetams kitiems apgiedoti. 


Bičių prigimtį nūn apsakysiu, kurią joms kadaise 
Davė Jupiteris pats, už tai jos, paklausę kuretų 
Būgno skardžių garsų ir skambančių vario cimbolų, 
Diktės tamsioj oloj dangaus valdovą penėjo. 

Bičių vienų bendri vaikai, jos darniai gyvena 
Rūmuos — mieste ir globoj įstatymų amžių praleidžia. 
Žino, kur tėviškė jų ir kur gimtoji pastogė, 

Atmena, bus žiema, todėl per vasarą uoliai 

Prakaitą lieja ir viską į bendrą sandėlį krauna. 

Vienos parūpina peną visoms ir eile nustatyta 

Dūzgia, pluša laukuos; namų pastogėje kitos 

Iš žievės klijų ir narcizo ašarų deda 

Pamatą tvirtą koriams, paskui ant įo pakabina 
Mezginį vaško akių; dar kitos prižiūri ir saugo 

Veislės viltį — perus; ketvirtos vaiskųjį medų 
Krauna ir korio akis skaistaus nektaro pritvindo. 

O kai kurioms budėt prie vartų iškrenta burtas, 

Lietų tos pakaitom ir padangių debesis stebi 

Ar darbininkių naštą iškrauna, ar, visos supuolę, 
Gaują dykūnų tranų nuo avilio varo į šalį. 

Verda jų darbas, medus auksaspalvis kvepia čiobreliais. 
Tarsi kiklopai, iš geležies įkaitinto luisto 

Sparčiai žaibus kaldami,— vieni jautaodžio dumplėm 
Orą siurbia ir pučia, kiti į vandenį svaido 
Šnypščiantį varį: dunda priekalai — net Etna vaitoja; 
Vienas po kito kumščiai kilojas su kūjais galingais, 
Nepasirinka, o replės dantytos geležį varto — 

Taip ir Kekropo bites, jei daiktus mažus su didingais 
Galim palygint, noras turėt nenumaldomai verčia 
Priedermes savo atlikti. Vyresnės rūpinas miestais, 
Stato korių pilis ir dailiai rūmus įtaiso. 

Naktį vėlai sugrįžta namo pavargę jaunesnės 

Kojom, nektaro pilnom: ir meškuoges jos išragauja, 
Ir pilkuosius karklus, dobilėlį, kroką raudoną, 

Liepą pilnais balzamo žiedais ir tamsų jacintą. 

Ilsisi visos drauge, drauge jas darbas atranda. 

Rytą virsta pulkais pro vartus, nesidairo, negaišta. 

O kai palikti laukus ir grįžt į pastogę ratuotoms 
Vakaras liepia, skuba namo ir tvarkosi pačios: 
Dūzgia ir zirzia tuomet prie lakos ir slenksčio aplinkui. 
Tuosyk guoly savam kiekviena įsitaiso — per naktį 
Būna tylu, ir miegas sustingdo nuvargusius kūnus. 
Neskrenda niekad toliau nuo avilio, lietui artėjant, 

Ir nesikliauna dangum, kai ūžauja vėjai neramūs. 
Tik prie mūrų čia pat vandens išeina parnešti, 
Lekia arti, kur pavojaus nėra, dažnai akmenaitį, 
Kaip sunkenybę lengvi laiveliai, kai vilnys siūbuoja, 
Ima glėbin ir svarstos su juo po debesį niūrų. 


Verčia stebėtis ir toks paprotys, prigijęs nuo amžių: 
Bitės nesiporuoja ir meilės džiaugsmams neeikvoja 
Kūno jėgų, todėl vaikų jos neveda niekad. 

Gimusius iš kvapiųjų gėlių ir lapų jos renka 

Savo snapučiais, valdovą sykiu su mažaisiais kviritais 
Stropiai prižiūri ir vaško menes atstato jų rūmuos. 
Skrisdamos jos dažnai nudūžta į akmenis kietus 

Sau sparnus ir po našta paguldo gyvybę: 

Toks pamėgimas gėlių ir taip šlovinga nešt medų. 
Taigi nors amžiaus riba, kiekvienai jų pažymėta, 
Netolima (gerai, kad vasarą sekmą sulaukia), 

Bet šeima nemiršta ilgai, ir daugelį metų 

Laimė lydi namus, ir vaikų vaikus suskaitysi. 


O valdovo dar taip nei Egiptas seniau, nei plačioji 
Lidų šalis, nei partų kraštai ar medų Hidaspas 
Niekad neklausė. Baisus sutarimas, kol bitinas gyvas. 
Mirė jisai — iširo ryšys, ir suneštą medų 
Pačios išplėšia, korių tuoj mezginį dailų išardę. 

Jo žinioje darbai, į jį žiūri sa pagarba visos, 

Dūzgia prie jo sustoję pulku, kaip sargybiniai budrūs, 
Neša nesyk ant savo pečių ir kūnu pridengia 

Karo metu ir ieško mirties, žaizdų nepabūgę. 

Sitokias jų žymes ir šią ypatybę išvydęs, 
Sakė kai kas, kad kvapas dangaus ir dieviškas protas 
Bitėse esąs, nes dievo dvasia pripildanti viską: 
Žemės kraštus ir marių gelmes, ir aukštąjį dangų. 
Avys dėl to, raguočiai, žmonės ir žvėrys visoki — 
Gimdamas gauna kiekvienas gyvybės kvapą švelnutį. 
Taigi ir grįžta į čia, ir skrenda, kūnui suirus, 
Viskas atgal, mirties nėra ir gyvybė plazdena 


Tarp žvaigždynų aukštai po skliautais dangaus mėlynaisiais. 


Jei kada rūmus taurius ir medaus prikrautąjį rūsį 
Tu sugalvosi atvert, vandens pasisemk, nusiprauski 
Burną švariai ir dūmus laikyk į priekį atkišęs. 

Dukart gausius jos renka derlius, dvi piūtys kas metai: 
Kai tik plejadė Taigetė parodo skaistųjį veidą 

Ir Okeano vilnis su panieka paspiria koja 

Ir kada ji, Žuvies vandeningo žvaigždyno pabūgus, 
Žengia liūdna iš dangaus į šaltą srovę žieminę. 

Saiko jų pykčiui nėra, ir nuskaustos vieton, kur gelia, 
Leidžia skaudžius nuodus ir gėluonį slaptą palieka, 
Kūnan įsmeigę, ir draug su gyliu palydi gyvybę. 

Jei tau rūpės ateitis ir žiemos smarkumo bijosi, 

Jei tau bus gaila žvalios šeimos ir sunykusių turtų — 
Drąsiai čiobreliais tuomet išrūkyk ir korius, kur akelės 
Tuščios, išpiauk. Dažnai juos graužia, slaptai įsisukęs, 
Driežas ir suka gūžtas šviesos nemėgstančios kakšlės 
Arba tranas ramiai atsisėda prie svetimo stalo, 

Kartais su ginklais gerais užpuola akiplėša širšė, 
Kandžių veislė nuožmi arba nusidėjęs Minervai 

Voras mezga tinklus ir drąsiai kabina prie durų. 

Juo daugiau apvalytos bus, juo ryžtas didesnis 
Stums jas visas tuojau namų spragas užkamšyti, 
Mezginį greit sutaisys ir klėtis statysis gėlėtas. 


Bitėms, lygiai kaip mums, gyvenimas neša visokių 
Smūgių, tad jei skaudi liga ims vargint jų kūną, 
Ją iš aiškių ženklų tu pats nesunkiai pažinsi: 
Sergančioms greit atsimaino spalva, snukutis sulysta, 
Išvieptas biauriai ligos, šviesos nebematančių kūnus 
Neša kasdien laukan, atlikdamos apeigą liūdną; 
Ar už kojyčių krūvon sukibę jos kybo prie durų, 
Arba sėdi viduj užsidarę ir neina į lauką, 
Alkanos visos ir liūdnos, nuo šalčio pastirę ir tingios. 
Kartais ūžimas girdėt, kai balsą pratęsdamos dūzgia, 
Tarsi šaltas pietys po ošiančią girią lakstytų, 
Tarsi šniokštų, bangas į krantą daužydama, jūra 
Arba galinga ugnis uždarytoje krosnyje ūžtų — 
Tuosyk kvapiais galbano sakais gerai išsmilkyki 
Ir, įdėjęs medaus nendriniuos loveliuos, paragink 
Žinomo valgio ragaut, kad jėgas atgautų nusilpę. 
Bus naudinga įdėt dar ąžuolo karpos sugrūdus, 
Rožių lapelių džiovintų, suvirintų iki tirštumo 
Vynuogių sulčių arba sausai spaustųjų razinų, 
Atikos čiobro gardaus ir kvepiančios smarkiai bajorės. 
Pievose žydi gėlė, kurią žemdirbiai pavadino 
Astrų vardu, žolių rinkėjui ją lengva pažinti; 
Vienas stiebelis aukštyn į plačią girią šakojas, 
Žiedas aukso spalvos, o lapai, kurie neskaičiuoti 
Skleidžias aplink, juodų našlaičių purpuru spindi; 
Jie susiraizgę pynėm ne sykį aukurą puošia, 

Skonis ragaujant aitrus; jų piemenys prirenka gausiai 
Po šienapiūtės lankoj ir Melos kraniuos išrangytuos. 
Astro šaknų tirštai išvirk su vynu kvepiančiuojuų 

Ir prie lakos pastatyk lovelius šio peno pripylęs. 


Betgi jei kam staiga visa šeimyna išmirtų 
Ir neturėtų iš Kur kitokios veislės paimti — 
Metas nūnai paskelbt garsaus arkadų žinovo 
Patirtį, kokiu būdu, papiovus galviją, ne sykį 
Randasi bitės iš švinkstančio kraujo. Iš tolo pradėjęs, 
Pasaką šią nuo pradžios lig galo visą paseksiu. 
Ten, kur žmonės Kanopo, iš Pelos gavusio pradžią, 
Leidžia laimingai dienas prie mariom telkšančio Nilo, 
Trstos po savo laukus margai rašytais laiveliais, 
Kur kaimynystė baisi strėlėm ginkluotos Persidės 
Ir kur, septynetą žiočių plačiai iššakojusi, teka 
Upė, atnešus vilnis iš indų, tamsiai nudažytų, 


Tr juoduoju smėliu žalumą duoda Egiptui — 


Visas tas kraštas tikru išganymu laiko šį būdą. 


Parenka pirm visa ko šiam reikalui deramą vietą, 
Kad nebūtų erdvi, joj stato sienas ir dengia 
Čerpių stogu žemu; į keturis vėjus nukreipę, 
Kerta keturis langus, kad šviesą leistų pražulniai. 
Randa jautį tuomet, ragais jau riečiantį dailiai 
Kaktą dvimetę. Jam šnerves abi ir snukį užspaudžia, 
Spurdančiam galiom visom, tada jį kuokom nudobę, 
Sukruša mėsą minkštai, bet niekur nepramuša odos. 
Tįsantį taip ir palieka landoj, ant šonų užmetę 
Medžio šakų, čiobrelių ir kasijos lapų kvapiųjų. 

Daroma tai, pirmąsias bangas paridenus zefyrams, 
Kol raudoni žiedai nepuošia dar pievų ir kolei 

Lizdo plepioji kregždė prie gegnės pastogėj nelipdo. 
Skystis, tarp kaulų minkštų sušilęs, veikiai įrūgsta, 
Net kunkuliuoja, iš jo atsiranda gyviai nuostabūs, 
Tik be kojyčių pradžioj, bet greit suzirzia sparneliais, 
Knibžda ir vis drąsiau po vieną kyla į orą, 

Ko! prasiveržia ūmai, kaip lietus pavasario metą, 
Debesiui plyšus, arba kaip strėlės, templės pavarytos, 
Kai išeina kovon nestygstantys vietoje partai. 


Kokis dievas žmonėms, o mūzos, šį meną parodė, 
Kaip ir iš kur šita patirtis sau paėmė pradžią? 


Bėgdamas iš Penėjo klonių, piemuo Aristėjas, 
Ligai išguldžius bites, o badui jąsias pribaigus, 
Liūdnas atėjęs toli prie ištakų upės šventųjų, 
Skundęsis savo dalia ir taip gimdytojai sakęs: 
„Motin, Kirene miela, šių gilių verpetų valdove! 
Kam iš garbingos dievų giminės, jei galiu patikėti, 
Kad Apolonas Timbrietis man tėvas, — likimui nemielą 
Tu pagimdei mane? Kur dingo šiandien senoji 
Meilė sūnui? Kodėl iu liepei dangaus man tikėtis? 

tai net šioji garbė ir visas Žmogaus trumpaamžio 
Džiaugsmas, kurį galvijus ir javūs augindamas uoliai 
Sau iškovojau per vargą, — žus, nors tu motina mano. 
Eiki ir savo ranka medelius vešliuosius išrauki, 


-Mesk į kūtes pražūties liepsnas, naikinki pasėlius, 


Degink laukus ir kietu kirviu vynuogyne švaistykis, 
Jei dėl sūnaus sėkmės tave toks apmaudas ima.“ 

Motina po vandenim sėdėdama menėj girdėjo 
Gausmą neaiškų. Aplink ją nimfos iš savo kuodelių 
Verpė Mileto vilnas, kaip stiklas žaliai nudažytas, 
Drima ir Ksanta drauge, Ligėja ir Filodokė, 
Spindinčias šviesiai kasas ant balto kaklo paleidę 
(Spija, Nesėja, prie jų dar Talija ir Kimodokė), 

Tr Likorija su Kidipe, viena jų mergelė, 

O antroji Lucinos skausmus neseniai atkentėjus, 
Klija su Beroje, Okeano dukros abidvi, 

Aukso diržais abi ir kailiais margais pasijuosę, 

Tr Efirė, ir Opė, ir Azijos Dejopėja, 

Ir Aretūza greita, strėles į šalį numetus. 

Buvo tarp jų ir Klimenė, ji porino vargšo Vulkano 
Sielvartus, Marso klastas, smagumų gudrų vogimą 
Ir nuo Chaoso laikų dievų nepabaigiamas meiles. 
Joms įdėmiai besiklausant giesmės ir švelnų kuodelį 
Besukant verpstėms, ir vėl Aristėjo skundas gailingas 
Motinos ausį pasiekė, net visos pašoko iš savo 
Stiklo krėslų, o pirm visų Aretūza, nužvelgus 
Seseris, galvą aukštai virš bangų iškėlė ir tarė: 
„Skausmo skundas tave, sesute Kirene, ne veltui 
Pritrenkė šitaip: aure Aristėjas stovi nuliūdęs 

Prie savo tėvo Penėjo bangų, tavo rūpestis didis, 

Ir, beširde, tave paplūdęs ašarom šaukia.“ 


Baimės nauja vilnis užliejo motinai širdį. 
„Vesk jį, veski pas mus. Per slenkstį dievų nemirtingų 
Leista jam žengt."— Ir tuoj įsakė giliajai upei 

Platų kelią praskirt, kad vyras pereit galėtų. 
Bangos tarsi kalnai apsupo jį vingiais didžiuliais, 
Paėmė savo glėbin ir ainešė tiesiai į dugną. 


Stebis močios pilim, vandenų karalystėn pakliuvęs, 
Ir ežerais, olų apsuptais, ir ošiančiais gojais, 
Šokančių be atvangos bangų apstulbintas eina, 
Apžiūrinėja upes, kur po žemės kamuoliu teka 
Iš įvairių šalių; jis regi Fasį ir Liką, 
Tr šaltinį, iš kur Enipėjas trykšta gilusis. 
Štai per akmenis šniokščia Hipanis, štai mizų Kajikas, 
Štai Tiberinas, mūs tėvas, o čia Anieno verpetai, 
Ir Eridanas, ragais paauksuotais, kaip jautis tikriausias; 
Upės nerasi kitos, kuri laukais derlingaisiais 
Taip galingai tekėtų i purpuru spindinčią jūrą. 


O kai ateina į menę pemzos korėtosios skliautais 
Ir Kirenė sūnaus tuščiuosius skundus išgirsta, 
Seserys jos abi skubėdamos vandenį neša 
Rankoms mazgot ir pūkais apkarpytais rankšluostį duoda; 
Kitos vaišėms stalus padengia ir, vyno pripylę, 
Stato taures, aukurai Panchajos smilkalu rūksta. 
Močia prabyla: „Paimk štai taurę meoniško vyno 
Ir Okeanui nuliekim."— Ir tuoj maldauja širdingai 
Tr Okeaną, daiktų kūrėją, ir seseris nimfas, 
Tas, kurių šimtas girias ir šimtas vandenis sergsti. 
Triskart grynu vynu liepsnojantį židinį lieja, 
Triskart pašoka ugnis ir menės skliautą nušviečia, 
Ženklas padrąsina ją, ir, dvasią atgavus, prabyla: 
„Karpato marių gelmėj žynys Neptūno gyvena, 

Žydras Protėjas, kurs, porą dvikojų žirgų pasikinkęs, 
Lydimas pulko žuvų, per marių skrenda platybę. 
Nūn jis Ematijos uostų ir savo gimtosios Palenės 


Grįžta lankyti. Ne tik mes, nimfos, jį gerbiam — jam lenkias 


Ir žilagalvis Nerėjas. Žynys tas žino, kas buvo 

Ir kas dabar yra, ir ką mums neša rytojus. 

Kaip pageidauja Neptūnas, jis gano jo kaimenę baisią 
Ir šlykščiuosius ruonius, į gelmenis jūrų nuginęs. 

Tu jį pagauki, sūnau, ir surišk, kad pašalintų piktą 
Priežastį šios ligos ir pabaigą leistų laimingą. 

Nieko jis tau gražumu nesakys, jei jo nepriversi, 
Prašymai jo nepalenks. Tu prievartos imkis ir pančių, 
Jį pasigavęs. Tuosyk suduš jo tuščios gudrybės. 
Saulei pakilus aukštyn, per pačią vidurdienio kaitrą, 
Kai ims trokšti žolė ir ieškos pavėsio galvijai, 

Aš į slėpynę tave nuvesiu, kur senis pavargęs 

Grįžta iš marių, ir tau bus lengva jį miegantį pulti. 
Bet kai pančius tu jam uždėsi, rankom nutvėręs, 
Snukiai žvėrių tave klaidins ir visokios pamėklės. 
Šernu šeriuotu jis virs ūmai ir tigre piktąja, 

Slibinu plieno žvynais, liūtu su karčiais geltonais, 
Arba ūžti pradės kaip liepsnos, ir taip jis iš pančių 
Laisvas išnirs arba nuplauks, į vandenį kritęs. 

Bet kuo labiau mainys pavidalus vieną po kito, 

Tuo smarkiau vis veržki, sūnau, tu pančius tvirtuosius, 
Kolei jis toks paliks, kaitydamas išvaizdą, kokį 

Tu pamatysi akis užmerkiantį, miegui apėmus.“ 


Taip ji pasakė, ir ambrozijos kvapas pasklido, 
Visą kūną sūnaus užliedamas, tuo pačiu tarpu 

Padvelkė vėjas saldus nuo jo garbinių sušukuotų 

Ir sąnariuos atsirado jėgų.— Ola ten didžiulė 

Kalno šlaite išgraužtam, kur vėjo varomos vilnys 
Šniokšdamos tykšta aukštai ir grįžta, sulūžę per pusę. 
Prieglaudą audros metu ten rasdavo saugią jūreiviai. 
Jos viduje tarp galingų uolų užsidaro Protėjas. 

Čia Aristėjui tylom, nuo šviesos nusigręžusiam, nimfa 
Liepia sėdėt, o pati migloj netoli atsistoja. 


Sirijus karštas, danguj patekėjęs, trokštančius indus 
Baigė susvilint ir saulė ugninė vidudienio ratą 
Buvo parašius, nuvyto žolė ir nusekusiom žiotim 
Upė baigė išdžiūti ir virė, lig dumblo įkaitus, 
Kai Protėjas gelmes paliko ir grįžo į savo 
Olą pamėgtą; aplink jį marių gyvūnai sušlapę 


Šoka iš džiaugsmo ir karčias rasas lenktyniaudami taško. 


Tiesias miegoti pulkais pakrantėje ruoniai apsnūdę, 
O jis, kaip sargas bandos, kalnuos atsistojęs budėti, 
Kai iš ganyklų veršius parvaro vakaras žardin 

Ir, bliaudami be saiko, vilioja vilką ėriukai,— 

Sėda tarp jų ant uolos ir visus po vieną skaičiuoja. 
Buvo proga gera nūn jį Aristėjui pagauti. 

Tad palaukęs, pakol išties savo sąnarius senis, 
Šaukdamas šoka prie jo ir gulinčiam uždeda pančius. 
Nepasiduoda tasai ir, savo meną atminęs, 

Virsta visokiais daiktais, kokių tik esti pasauly — 
Ir ugnimi, ir šiurpiausiu žvėrim, ir vandeniu tyru. 
Bet kai jokia klasta negali pasprukti, pasiduoda 

Ir, atvirtęs savim, prabyla žmogiškom lūpom: 

„Kas gi pamokė tave, akiplėša pirmas tarp vyrų, 

Eiti į mūsų namus? Ko reikia?“— O tas jam atsakė: 
„Viską, Protėjau, tu pats žinai. Tavęs neapgausi. 
Bet ir tu kėslus pamesk. Dievų įsakymą gavęs, 
Čion atėjau ir noriu prašyt patarimo nelaimėj.“ 


Taip jis pasakė. Žynys gi, įsmeigęs į Aristėją 
Degančias savo akis ir žeriančias mėlyną šviesą, 
Sunkiai sugriežęs dantim, pranašavimui atveria lūpas: 
„Negi be dievo rūstybės tave nelaimės kamuoja. 

Didžią kaltybę turi numazgoti: tai vargšas Orfėjas, 
Kaip nusipelnęs esi, jei tik nekliudytų likimas, 

Prašo bausmės ir siunta didžiai už pagrobtą žmoną. 

Ji, nuo tavęs bėgdama, kiek nešė kojos, prie upės, 
Mirčiai skirtoji merga, po kojų žolėj nepamatė 

Hidros baisios, kuri pasislėpus budėjo pakrantėj. 
Tuosyk jos draugių driadžių klyksmu suskardėjo aplinkui 
Aukštos viršūnės kalnų: raudojo Rodopės gūbrynai 

Ir Pangaja aukšta, ir Reso karingasis kraštas, 

Getai ir Hebras, ir Atėnų duktė Oritija. 

Meilės skausmą jis sau tuščiakiautėm kanklėm ramino, 
Tau vis, žmona miela, sėdėdamas vienas ant kranto — 
Tau ir kai aušo diena, ir kai ji merkės, giedojo. 

Ir pro Tenaro nasrus, kur Dito vartai aukštieji, 

Tr į tamsųjį gojų, kur baimė juoda viešpatauja, 

Ryžosi eit, regėjo vėles ir šiurpo karalių, 

Ir žmonių maldomis dar niekad nepalenktas širdis. 

Jo giesmės patraukti, iš gilių Erebo bedugnių 

Ėjo šešėliai tušti ir gyvenimą baigusių šmėklos. 

Buvo tūkstančiai jų, kaip paukščių, kur tupia tarp lapų, 
Kai iš kalnų naktis ar šaltos liūtys išbaido. 

45 Moterys, vyrai jauni ir žemės gyvenimą baigę 
Didvyriai drąsūs, vaikai mažamečiai, nekaltos mergaitės 
Ir tėvų akyse pašarvoti ant laužo jaunuoliai. 

Jiems baisaus Kokito meldai ir dumblas pajuodęs 
Bei vandenim niūriais pažliugusi pelkė plačioji 

400  Užkerta kelią, ir Stiksas juos riečia devynetą kartų. 
Giesme gėrėjos Mirties namai, pragarų karalystė, 
Tartaras ir į kasas prisipynę angių eumenidės. 
Cerberis, savo trejus nasrus sulaikęs, nutilo, 

Ir Iksiono tekinis, nurimus vėjui, sustojo. 

485 Jau jis ėjo atgal, visus pavojus nugalėjęs, 

Ir Euridikė, linksmai grįždama į gyvųjų pasaulį, 
Paskui jį sekė, nes taip Prozerpina buvo įsakius, 
Kai neatsargų iš meilės pagavo ūma beprotystė, 
Bet dovanotina, jei dovanoti vėlės mokėtų: 

90 Jis prie pačios pasaulio ribos užsimiršęs sustojo 
Ir, neištvėręs ilgiau, atsigręžė į Euridikę. 

Vargas nuėjo perniek, rūstus valdovas nutraukė 
Sutartį ir tris kartus iš Averno gelmių suriaumojo.— 
«Kas nelaimingą mane ir tave, Orfėjau, pražudė, 

“5 Koks pamišimas baisus? Mane štai beširdis likimas 
Šaukia atgal, ir merkia akis man stingstančias miegas. 
Taigi sudieu! Skrendu į nakties niūriąsias tamsybes, 
Veltui rankas tiesdama į tave: jau aš nebe tavo.» 
Tarė ir įam iš akių, kaip dūmas, ore išsisklaidęs, 

50 Greitai pradingo be ženklo, daugiau į jį nepažvelgus. 
Stvėrė jis veltui glėbin šešėlį, norėjo bent žodį 
Jai pasakyti, bet Orko rūstus laivininkas neleido 
Plaukti per plynę daugiau, atskyrusią jį nuo šešėlio. 
Ką jam daryti? Kur kreiptis, kai antrąsyk pagrobė žmoną? 

Kokia rauda graudinti vėles, dievus kaip palenkti? 
O ji per Stikso bangas laively jau plaukė atšalus. 
Mėnesius jis iš eilės septynis, kaip pasaka seka, 
Vienišas prie Strimono vilnių ties uola išlakiąja 
Skundęsis savo dalia ir oloj šaltoj, šiurpulingoj 
Giesme raminęs tigrus ir ąžuolus vertęs siūbuoti. 
Taip Filomelė liūdna, pasislėpus tuopoj žaliojoj, 
Verkia savo vaikų, kuriuos kietaširdis artojas 
Rado be plunksnų lizde ir išplėšė, o ji gi per naktį 
Rauda ir skausmo giesmės, tupėdama lapų šešėly, 
Niekad nebaigia: graudžiais jos skundais apylinkė plyšta. 
Meilė daugiau širdies nei vestuvės nepalenkė niekad. 
Vienas Tanajo sniegus ir hiperborėjų ledynus, 

Tr dirvas, Ripėjo šalnų pabaltintas nuolat, 
Jis išklajojo, visur Euridikę ir dovaną Dito 

Veltui apverkdamas. Šių atminų užgautos, kikonų 
Moterys garbei dievų per Bakcho šventę naktinę 
Dainių sudraskė ir po laukus išmėtė kąsneliais. 

Bet ir tuomet, kai galvą, nuo balto kaklo nutrauktą, 
Draug su verpetais savais eagrietis Hebras rideno, 

«O Euridike!» — balsu kartojo atšalęs liežuvis, 

«O Euridike miela!» — gyvybę iškvėpdamas, šaukė, 
Tr Euridikės vardu skambėjo upės pakrantės." 


Taip pasakė Protėjas ir šoko į gilumą įūros, 
Tik verpetu virš jo pasisuko bangos putotos. 
Bet nepabėgo Kirenė ir ėmė sūnų raminti: 
„Rūpestį meski, sūnau, ir širdies daugiau nebegraužki. 
Aiški ligos priežastis: šią baisią prapultį nimfos, 

Su kuriomis ji* gojuos aukštuosiuos šoko ratelį, 
Pasiuntė bitėms tavoms. Nusižeminęs dovanas dėki 
Ir malonės maldauk, napėjės maloningas pagerbęs. 
Įžadus jos priims ir rūstauti liausis atleidę. 

Bet pasakysiu pirmiau, kaip reiks prašyti malonės. 
Keturis jaučius parink, kad būtų dailiai nuaugę, 

Iš tų, kur ganos dabar viršukalnėj žalio Likėjo, 

Tr telyčaičių tiek pat, dar sprandu nevilkusių jungo. 
Keturis aukurus prie aukštųjų deivių šventovių 
Tuosyk pastatęs, nuleisk iš gerklių jiems šventąjį kraują, 
O jų kūnus palik žaliajame gojuj gulėti. 

O kai Aurora skaisti patekės devintąjį kartą, 
Mirusių auką tuomet iš aguonų sudėki Orfėjui, 
Juodą avelę papiauk ir, vėl nuėjęs į gojų, 

Jauną karvytę aukok, idant Euridikę nulenktum." 


Nieko nelaukia jisai ir motinos priesakus vykdo. 
Aukurus stato tuojau, prie deivių šventovių nuėjęs, 
Veda keturis jaučius, kur buvo dailiai nuaugę, 

Tr telyčaičių tiek pat, dar sprandu nevilkusių jungo. 
O kai Aurora skaisti patekėjo devintąjį kartą, 
Sudeda mirusių auką Orfėjui ir eina į gojų. 

Ir štai pamato visi (jei kitas sakys — netikėsi) 

Tikrą stebuklą, kaip iš vidurių pašvinkusių jaučių 
Bitės suzvimbia staiga ir virsta pro pilvą ir šonus, 
Debesiu kyla aukštyn, susimeta medžio viršūnėj 

Ir po šakutėm liaunom kaip vynuogių kekė nusvyra. 


* Euridikė 

Taip apie darbus laukų ir galvijų veisimą giedojau, 
Tr kaip medį augint, kol didis Cezaris ginklais 
Prie Eufrato gilaus žaibavo, po pergalės tvarką 
Davė klusnioms tautoms ir tiesės kelią Olimpan. 
Tuosyk mieloj Partenopėje aš, Vergilijus, leidau 
Aukso dienas, garsus darbais, nepelnančiais laurų, 
Kurs piemenų dainas dainavau ir su įkarščiu jaunu, 
Titirai, giesmę tau po skroblo skėčiu pagiedojau. 

PAAIŠKINIMAI 


Vienas žymiųjų senovės Romos poetų, gavęs „poetų kunigaikščio“ 
(princeps poeiarum) vardą, prieš trejetą metų lietuviškai išėjusios epi- 
nės poemos „Eneida“ kūrėjas Publijus Vergilijus Maronas (Publius Ver- 
gilius Maro, 70—19 m. prieš m. e.) buvo šiaurinės Italijos valstiečio sū- 
nus. Gimė Andų kaime (dabar Pietola), netoli Mantujos, mokslus ėjo 
Kremonoje, Mediolane (dabar Milanas) ir Romoje. Vykdydamas tėvo va- 
hą, rengėsi būti juristu, nors nuo jaunų dienų buvo linkęs į filosoliją ir 
poeziją. Būdamas nepaprastai drovus, neatlaikė pirmosios kovos teisme 
su drąsiais advokatais, todėl atsisakė šitos karjeros ir iš triukšmingo 
miesto grįžo į tylų gimtąjį sodžių. Čia ramiai gyvendamas po pirmųjų 
smulkių poetinių kūrinėlių 42—38 metais pr. m. e. parašė pirmąjį di- 
desnį veikalą — „Bukolikas“. Pavadinimas kilęs iš graikiško žodžio bou- 
kolos — jaučiaganys, taigi bukolikos — piemenų giesmės. Tai dešimt ne- 
didelių idilinių poemų, vadinamų dar eklogomis (lietuviškai būtų ,pa- 
rinktos vietos, ištraukos“; ilgainiui šis žodis pradėjo reikšti tą patį, kaip 
ir žodis idilė — nedidelį epinį eilėraštį, vaizdelį). Pavyzdžiu Vergilijui 
buvo graikų poetas sicilietis Teokritas (III amž. pr. m. e.), apdainavęs 
Sicilijos piemenų gyvenimą. Tačiau Romos dainius eina savo keliu, yra 
originalus. Tiesa, jo piemenys vadinami graikiškais vardais, apdainuo- 
jami Graikijos kalnai ir kloniai, tačiau tie kalnai ir kloniai labai pana- 
šūs į Vergilijaus gimtinės apylinkių kalnus, o piemenys — ne primity- 
vūs, natūralūs Sicilijos piemenys, kuriuos apdainuoja Teokritas, o iš- 
prusę Vergilijaus dienų romėnai. 

Penkios eklogos parašytos dialogų forma, penkios — monologiniai 
pasakojimai. Sukurtos jos buvo ne tokia eile, kaip vėliau leisdamas Ver- 
gilijus jas sudėjo. Paantraštės eklogoms duotos komentatorių, todėl jos 
įvairuoja. Dažniausiai (šiame vertime — taip pat) jose nurodomi eklogos 

veikėjai — dialogo dalyviai arba asmuo, kuriam Vergilijus eklogą skyrė 
(Varui, Polionui). 

„Bukolikas“ berašantį Vergilijų užklupo negandai. Sumušę respub- 
likonus prie Filipų (42 m. pr. m. e.), triumvirai pasiskirstė provincijas. 
Šiaurinė Italija teko Oktavianui. Vykdydamas seniesiems legionieriams 
duotą pažadą, jis pradėjo dalinti jiems žemes šiaurinių apygardų, ku- 
rios anksčiau rėmė respublikonus. Tų vietų gyventojai turėjo atiduoti 
demobilizuotiems kareiviams įdirbtą žemę su namais, vergais ir padar- 
gais ir keltis į tolimus imperijos pakraščius. Į sekvestruojamųjų žemių 
tarpą pateko ir Vergilijaus tėviškė. Iš pradžių poetą užtarė Transpada- 
ninės srities gubernatorius Azinijus Polionas (Asinius Pollio). Polionas 
buvo poezijos mėgėjas, gerbė ir globojo poetus, pats rašė eiles ir buvo 
su Vergilijum pažistamas. 

Tačiau netrukus Polionas iš gubernatoriaus pareigų buvo atleistas. 
I jo vietą atėjusis Alfenas Varas žemės dalijimo įstatymą vykdė labai 
griežtai. Negandai vėl pakibo virš Vergilijaus galvos. Jis turėjo bėgti 
nuo žiauraus į jo tėviškę atsikėlusio kareivio smurto. Vergilijus atsidūrė 
Romoje, kur jį, jau pagarsėjusį poetą, ėmė globoti žinomasis talentų glo- 
bėjas Mecenatas (Caius Cilnius Maecenas). Jo rūpesčių dėka Vergilijus 
buvo atlygintas ir aprūpintas. Tėviškės, tiesa, jam nebegrąžino, bet da- 
vė namus Romoje ir ūkelį Nolos apylinkėse, netoli Neapolio. Švelnus 
pietų klimatas silpnasveikačiui poetui tiko labiau už šiurkštų šiau- 
rės Orą. 

Dabar Vergilijus galėjo ramiai atsidėti kūrybai. Suprasdamas tar- 
pusavio karų pragaištingumą ir pats patyręs savivalę ir smurtą, poetas 
nuoširdžiai rėmė Augusto taikos ir krašto gerovės atkūrimo politiką. 
Garbindamas valdovą, Vergilijus nebuvo pataikūnas: poezijos veikalais 
jis dėjosi prie doro, kraštui ir žmonėms naudingo darbo. 

Pabaigęs „Bukolikas“, Vergilijus ėmėsi „Georgikų“ (37—30 m. pr. 
m. e). Tai giesmės apie kaimo gyvenimą, buitį ir darbus (gė — graikiš- 
kai žemė, ergon — darbas). Siužetą šiam veikalui pasiūlęs Mecenatas, ar- 
timiausias Augusto bičiulis ir jo darbų rėmėjas. Ilgi tarpusavio karai 
buvo sugriovę žemės ūkį. Kas galėjo, bėgo i miestą, todėl socialinėj 

Augusto programoj svarbią vietą užėmė žmonių grąžinimas į kaimą. 
Šiai propagandai turėjo patarnauti ir Vergilijaus plunksna. 

„Georgikos“ — mokslinis traktatas ir drauge didelės jėgos poetinis 
veikalas. Pavyzdžiu ir iš dalies mokytoju Vergilijui buvo VIII amž. pr. 
m. e. graikų poetas Hesiodas, „Darbų ir dienų“ poemos autorius. Daly- 
kinių žinių Vergilijus sėmėsi iš kitų žemės ūkio klausimais rašiusių au- 
torių, romėnų ir kitataučių, o pats, savo rėžtu, patarnavo vėliau rašiu- 
siems mokslininkams Plinijui Vyresniajam ir Kolumelai. 

„Georgikų“ yra keturios giesmės: apie artojo darbus, sodų veisimą, 
galvijų auginimą, bičių priežiūrą. Kiekvienoje giesmėje randame daug 
gražių, lyriškų vietų. Kaip mokslo traktatas, „Georgikos“ seniai nustojo 
aktualumo, tačiau kaip meno kūrinys jos nepaseno ir nepasens. 


BUKOLIKOS 


Pirmoji ekloga 


Parašymo eile ši ekloga yra aštuntoji. Dviejų piemenų — Titiro ir 
Melibėjo — dialogo forma čia vaizduojama laimė likti gimtinėje (valdo- 
vas grąžino Titirui jo žemę) ir sielvartas tų valstiečių, kuriems teko iš- 
eiti iš gimtųjų namų. Titiro lūpomis Vergilijus čia išreiškia savo paties 
dėkingumą imperatoriui Oktavianui, 

27—35 Laisvė, kuri vėlai, bet teikės..— Vergą iš vergijos šeiminin- 
kas galėdavo paleisti gera valia, arba vergas laisvę pirkdavosi. Melibė- 
jas laisvę nusipirko senstelėjęs („kai kerpama barzda gerai apibalusi 
krito"). Pirmoji jo pati Galatėja buvo labai išlaidi, todėl sutaupyti jam 
nepavykdavę nieko, nors galvijų prieaugliu skųstis negalėjęs ir riebiau- 
sių sūrių prislėgdavęs nedėkingam miestui (kaimo žmogui atrodo, kad 
miestas iš jo viską perka labai pigiai, o už savąsias prekes plėšia baisiai 
brangiai). Pagaliau Galatėja nuo jo pabėgusi. Antroji meilė, Amarilė, 
šeimininkiška, taupi, ir reikalai pasitaisę. 

36-39 Ko liūdnai dievų šaukies..— Gera žmona laukia toli iškelia- 
vusio vyro, nerimauja, kad kas pikto jam nenutiktų. Nors jau ruduo, ji 
neraško obuolių. Kur tik eina, Titiro vardą kartoja. 

41-45 „Ir dievų tokių maloningų kitur man nebuvo.— Stambieji 
žemvaldžiai, turėję minias vergų, dažniausiai gyvendavo mieste, sosti- 
nėje. Ir Titiras pas savo šeimininką keliavo į Romą, veždamas jam savo 
santaupas, nes laisvės sulaukti kitaip negalėjo. Ten regėjo jauną valdo- 
vą Oktavianą, kuris padarė jį laimingą, palikdamas jam tėviškę. Toks 
dieviškas poelgis vertas dievui skiriamosios garbės. 

61-62 „Ar, kaip benamiai, vieni per kitų laukus atsibastę, partai 
Arary žirgus sau girdys, o Tigre germanai...—- Pavojingiausi Romos prie- 
šai, vieni rytuose, kiti vakaruose, bastysis per daugybę savų ir svetimų 
žemių ir persikels vieni į kitų kraštus. 

64 „į trokšiančius airus...— Afrai — Afrikos gyventojai, kurie „trokš- 
ta" dėl vandens stokos. 


Antroji ekloga 


Anot senovės komentatorių, kartą, viešėdamas pas Azinijų Polioną, 
Vergilijus pamatęs berniuką vergą, vardu Aleksandras, ir susižavėjęs jo 
gražumu. Polionas berniuką dovanojęs Vergilijui, ir tas rūpinęsis jo 
auklėjimu ir mokymu. Aleksandras tapęs žymiu gramatiku. Eklogoje 
jis vadinamas Aleksiu. 

Ši ekloga esanti parašyta pirmoji. Tai seno piemens Koridono mono- 
logas. Berniuko patraukti nepavykę jam nei turtais, nei grožiu, nei 
dovanomis. 

2 „„Jolo džiaugsmui pirmam...— Jolas — Aleksio šeimininkas. 

27 „„Dainio man nėr ko bijoti..— Dainis — Merkurijaus ir vienos 
nimfos sūnus, grožiu išgarsėjęs Sicilijos piemenų dainius. 

5! Aš svarainių pilkų... — Svarainis — šiltų kraštų medelio, vadina- 
mo tuo pat vardu, vaisius. 

70 Vynuogės... virsta iš guobos.— Vynuogienojai būdavo priraišio- 
jami prie guobų. 


138 


Trečioji ekloga 


Du piemenys, Menalka ir Dametas, gražią vasaros pavakarę sugena 
draugėn bandas, tur būt, prie Mincijaus upės Mantujos apylinkėse. Me- 
nalka jaunas ir gano ožkas savo tėvo, vedusio antrą pačią. Dametas — 
bernas pačiame amžiaus gražume — yra pasamdytas Egono, kuris laksto 
paskui numylėtinę ir neturi kada bandą ganyti. Pasibarę ir išskaičiavę 
vienas kito šunybes, piemenys stoja varžybų, katras padainuos gražesnę 
dainą. Teisėju turi būti atsitiktinai drėkinimo latakų uždaryti atėjęs kai- 
mynas Palemonas. 

8 „ir kam skirtojoj šventykloj...— nedidelė laukų nimioms pašvęsta 
koplytėlė ganyklose. 

11 „peiliu medelius ir vynuoges jaunas kapojau! — Menalka su iro- 
nija prikiša nedorą Dameto darbą. 

24 „sakė: jam nesą kaip atiduoti. — Varžybose prakišo šeimininko 
ožį, bet atiduoti bijojo. 

40 „„Kononas ir — antras kas buvo...— Kononas — matematikas iš 
Samo, Archimedo amžininkas, Ptolomėjaus Euergeto globotinis, davęs 
vienam žvaigždynui „Berenikės kasų" vardą. Antrojo mokslininko vardą 
Menalka užmiršo. 

59 Trauksit abu pakarčiui...— Dvylika Menalkos dvieilių turi atitikti 
dvylika tokių pat Dameto dvieilių, pakartodami tą pačią mintį arba dar 
stipriau ją pasakydami. 

60 Giesmę Jupiteriu reikia pradėti...— senovės dainių papročiu, 
kiekviena giesmė buvo pradedama liaupse Jupiteriui. 

85 pieridės — taip buvo vadinamos mūzos (nuo Piero kalno Tesali- 
joje, kur jos gyveno). 3 

91 „Lai tas kinko lapes ir melžia ožį gauruoią.— Dvi patarlės, reiš- 
kiančios niekų darbą. 

104—105 „kurioj šaly... viso dangaus tėra vos trejetas uolekčių plo- 
čio? — Pasak senovės gramatikų, mislė esąs žaidimas žodžiais: caeli spa- 
tium (dangaus plotas) trijų uolekčių pločio reiškiąs sklypeli žemės, kurį 
Mantujos švaistūnas Kelijus (Caelius, kilmininkas Caeli), išparduodamas 

dvarą, pasilikęs sau kapui — spaiium Caeli. Kitų tvirtinimu, čia turimas 
galvoje šulinys, kuriame atsispindi trys uolektys dangaus. 

106—107 „kurioj šaly su karalių vardais įrašytais gėlės dygsta...— 
Jacinto (graik. Hyakinthos) lapai senovės žmonėms priminė raides A ir 
Y, pirmąsias Ajanto, Telamono sūnaus, ir Lakedemono karalaičio Hia- 
kinto vardų raides. Kaip jie virto gėlėmis, pasakoja Ovidijus „„Meta- 
mortozėse“ (X, 162—219 ir XIII, 382—398). 


Ketvirtoji ekloga 


Šioje eklogoje bukolinių elementų labai maža, tik keletas eilučių 
vaizduoja aukso amžiaus gėrybes (18—25 eil.). Visa ekloga — iškilminga 
giesmė turinčio netrukus gimti vaikučio garbei. Kas tas vaikutis, jau 
senovėje buvo įvairiai spėliojama. Vieni manė, kad tai Azinijaus Po- 
liono sūnus, kiti — kad kitų įžymybių, o viduramžių krikščionys matė 
jame Kristų ir Vergilijų laikė pranašu. Iš tiesų gi ši ekloga, tur būt, 
yra gryna svajonė, pilietinių karų nuvarginto ir nuo jų nukentėjusio 
poeto taikos ilgesys. 

4 Kumų giesmės pranašauta... — Kumai — sena graikų kolonija Kam- 
panijos pakrantėje, netoli Bajų kurorto. Netoli Kumų buvo ola, laikoma 
požemių karalystės anga: mat, iš jos kilo sieros garai. Olą sergėjo Apo- 
lono žynė, pranašė Sibila. Romoje garsėjo „Sibilos knygos“ — ant palmių 
lapų surašytos Sibilos pranašystės; jas nupirkęs Romos karalius Numa 
Pompilijus. „Sibilos knygas“ saugojo žynių kolegija; sunkiais valstybei 
momentais ten būdavo ieškoma patarimo. 

6 Žemėn Astrėja grįš...— Astrėja — Jupiterio ir Temidės duktė, tei- 
singumo deivė, paskutinė iš dievų palikusi žemę dėl žmonių nedorybių. 

10 „O Lucina...— Taip buvo vadinama Junona, o kartais ir Diana, 
kaip gimdymo deivė. 

iš Tau vadovaujant, išdils paskutiniai mūsų kaltybių pėdsakai...—- 
40 m. pr. m. e. Brundizijaus sutartimi buvo baigti kivirčai tarp Oktaviano 
ir Antonijaus. Derybose Oktavianui atstovavo Mecenatas, o Antonijui — 

Azinijus Polionas, ėjęs tais metais konsulo pareigas. Pilietinio karo buvo 
išvengta, ir Vergilijus sudėjo giesmę, šlovindamas taiką. 

34 Antras Tifis užgims, ir Argo laivas...— Tifis — Graikijos herojų 
laikų dailidė, argonautų vadas; Argo laivu graikų herojai plaukė Chal- 
kidėn aukso vilnų. 

45 Šarlakas — ryškiai raudoni dažai. 


Penktoji ekloga 


Vasaros diėną ganyklose susitinka du ožkaganiai, Menalka ir Mopsas. 
Jiedu sutaria draugiškai vienas kitam padainuoti. Mopsas apdainuoja 
jauno piemens Dainio mirtį, Menalka sudeda jam apoteozę. 

Dafnis primena neseniai žuvusį Julijų Cezarį, kurio visi labai gai- 
lėjo ir kurio sudievinimu džiaugėsi. 

31 „Ir uogienojais žaliais liaunuię rykštę apraizgė.— Orgiastinių, 
Bakcho garbei skirtų švenčių metu šokdavo žvėrių kailiais apsidangs- 
čiusios moterys bakchantės, arba tiadės, rankose laikydamos vijokliais 
ir vynuogienojais apvyniotas lazdeles, vadinamas tirsiais. 

35 Palė — piemenų ir kaimenių deivė. 

86—87 Ji mus „Degė meile piemuo Koridonas Aleksiui“... „Sakyk, 
kieno banda? Melibėjo?" — Menalka pasisako esąs antrosios ir trečiosios 
eklogų autorius. Kūrinys pavadinamas, cituojant pirmuosius jo žodžius. 


Šeštoji ekloga 


Du piemenys užklumpa miegantį girtą Sileną ir prispiria, kad pa- 
dainuotų. Sileno dainos turinys — eilė metamorfozių, pradedant pasau- 
lio susiformavimu iš atomų (Lukrecijaus mokslo pakartojimas) ir bai- 
giant Filomelės pavertimu į kregždę. Pabaigoje pasakojama, kaip Galą 
mūzos paėmė į Helikoną. Ekloga dedikuota Alfenui Varui, Mantujos sri- 
ties gubernatoriui, pakeitusiam Azinijų Polioną ir palaikiusiam Vergilijų 
žemių sekvestracijos metu. : 

i „„sirakūzišką giesmę...— giesmę, giedotą Sicilijos (Sirakūzai — žy- 
miausias jos miestas) dainiaus Teokrito — bukolinę giesmę. 

3 Kintietis — Apolono pravardė nuo Kinto kalno Delo saloje, kur jis 
gimęs ir kur buvo labai garbinamas. 

4 „„Karią užtiko... Sileną... — Bakcho auklėtoją ir palydovą. 

30 „Nei Oriėjum Rodopė nesistebi taip, nei Ismaras.— Rodopė ir 
Ismaras — kalnai Trakijoje, kur gyveno garsus dainius Orfėjas. 

41 „kaip Pira akmenis mėtė...— Pira — Prometėjo sūnaus Deukaliono 
žmona. Deukalionui valdant, įvyko visuotinis tvanas. Deukalionas ir Pi- 
ra liko gyvi ir tapo naujos žmonių kartos protėviais: iš Deukaliono 
mestų akmenų išaugo vyrai, iš Piros mestųjų — moterys. „kaip valdė 
Saturnas...— Saturnui — augmenijos dievui, Žemės vyrui — valdant pa- 
saulį, buvęs aukso amžius. 

42 „apie Kaukazo paukščius, Prometėjo vagysię...— Kaukaze prie 
uolos prikaltam Prometėjui (taip jis buvo nubaustas už ugnies pavogi- 
mą) pesliai plėšė nuolai ataugančias kepenis. 

43-—44 „apie versmę tuomet, kaip, Hilą prie josios palikę...— Argo- 
nautams jų žygio metu išlipus į krantą Mizijoje, Hilas — Tiodamanto sū- 
nus, Heraklio bičiulis — nuėjo pasemti vandens, ir jo grožio sužavėtos 
šaltinio nimfos įsitraukė jį į bangas. 

45—46 „Ir Pasiiaję... vargšę jaučio... meile paguodžia.— Pasiiajė — 
Helijo duktė, Minojo žmona; iš ryšių su jaučiu jai gimė sūnus 
Minotauras. 

48 Preto dukterys...— Argo karaliaus Preto dukterys išdrįso lygintis 
su Junona; už tai Junona atėmė joms protą, ir jos jautėsi esančios pa- 
verstos telyčaitėmis. Vėliau jas išgydė Melampas. 

60 „į Gortinos tvartus..— Gortina — miestas Kretoje, netoli kurio 
buvo Labirintas. 

6! „„obuoliai hesperidžių apgavo mergaitę...— Mitas apie Skiro ka- 
raliaus Schenėjo dukterį Atalantą. Ji bėgo lenktynių su Hipomene ir 
pralaimėjo: mat, rinko aukso obuolius, kuriuos mėtė Hipomenė. Hespe- 

zidės — nakties dukterys, kurios vienoje Atlanto saloje drauge su sli- 
binu saugo sodą, kuriame auga aukso obuoliai. 

62 „„Kerpėlta.. žieve Faeionto seseris rengia...— Faetontas, Saulės 
dievo sūnus, išprašė iš jo leidimą pavažiuoti per dangų jo žirgais, bet 
nepajėgė jų suvaldyti, ir Jupiteris jį nutrenkė žaibu. Iš begalinio siel- 
varto dėl jo mirties jo seserys pavirto alksniais. 

64 „„Galą — Kornelijų Galą, karvedi ir poetą, Vergilijaus bičiulį. 

65 („į Aonijos kainą...— į Helikoną, Apolono ir mūzų buveinę. 

87 Linas — garsus herojinių laikų dainius, Apolono ir mūzos Urani- 
jos sūnus. 

70 „„Askros seniui,..— Hesiodui, epinės poemos „Darbai ir dienos“ 
autoriui (VIII a. pr. m. e.). 

72 „„Grinijo šilas...— Grinijas — miestas Mizijoje, kur buvo Apolono 
šventovė ir jam skirtas šilas. 

4 Skila — aukšta uola iškyšulyje prie Mesinos sąsiaurio priešais 
Charibdės verpetą, pavojinga laivams, todėl graikų vaizduota baidyklė 
su šešiomis poromis kojų ir šešiomis šuns galvomis. 

78—81 „kaip sąnariai pakito Terėjui, kokius iškėlė pietus Filomelė...— 
Trakijos karalius Terėjas vedė Atėnų karaliaus dukterį Proknę. Kai jie- 
dviem gimė sūnus Itis, Terėjas paslėpė žmoną ir sūnų kaime, suviliojo 
žmonos seserį Filomelę ir ištraukė jai liežuvį, kad piktas darbas neiš- 
eitų aikštėn. Tačiau Filomelė audiniu pranešė apie tai seseriai. Proknė 
iš keršto nužudė Itį ir jo kūną patiekė vyrui pietums. Patyręs tai, Terė- 
jas norėjo seseris pagauti, bet jas bėgančias dievai pavertė paukščiais: 
Proknę — lakštingala, o Filomelę — kregžde. Terėjas buvo paverstas 
dudučių. 


Septintoji ekloga 
Melibėjas pasakoja, kaip pavasario vakarą ožkaganys Koridonas lai- 
mėjo dainavimo varžybas prieš aviganį Tirsį. 
2 „„šventojoj pušy kabinu savo skardųjį vamzdį. — Pakabinti savo 


naudojamą instrumentą šveniame medyje reiškia atsisakymą ateityie juo 

naudotis. Vadinasi, jei Koridonas neprilygs savo daina Kodrui, visai 
liausis kūręs dainas. 

30 Delo mergelė — Diana, medžiotojų deivė, gimusi Delo saloje. 

33 Priapas — Bakcho ir Veneros sūnus, sodų ir girtavimo dievas. 
Jo statulas su iškeltu ilgu dalgiu statydavo soduose, kad gintų juos nuo 
plėšikų ir vagių. 

51 „„Borėjo šiauraus...— Borėjas — šiaurės vėjas. 

58 Liberis — senas italų gamtos dievas, vėliau tapatintas su graikų 
vyno dievu Bakchu. 


Aštuntoji ekloga 


Du piemenys, Damonas ir Alfesibėjas, susitinka vasaros rytą šile Pin- 
do kalnuose ir pradeda dainų varžybas. Vienas dainuoja apie nelaimin- 
gai pamilusį jaunuolį, kuris prisigirdo, aukodamas mirtį žodžio netesėju- 
siai mylimajai. Kitas apgieda energingą ir drąsią moterį, kuri apžavais 
susigrąžina nuo doro kelio benuklystantį numylėtinį, 

Ši ekloga parašyta Poliono prašymu, jam ir dedikuota (6—13 eilutės). 
Antroji eklogos pusė labai primena Teokrito antrąją idilę („Žavėtoja“, 
lietuviškas vertimas „Graikų literatūros chrestomatijoj“). 

21 Mėnalo giesmę...— Menalas — kalnas Arkadijoje, pašvęstas Panui. 

26-27 Niza už Mopso tekės! Ko mylintys gali tikėtis? Šiandien gri- 
ius su kumelėm suleis..— Jei gražioji Niza (32 eil. ironija: ,„Vertą savęs 
tu vyrą gavail“) eina už tokio Mopso — galim tikėtis neįtikimiausių 
dalykų. 

29—30 Mopsai, greičiau žibintų pridrožk.. Riešutus berk, vedy...— 
Vakare, žibintų šviesoje, nuotaka iš tėvo namų buvo lydima į vyro na- 
mus, Jaunasis kelią apstojusiems vaikams ir jaunimui berdavo riešutus. 
Tai seni romėnų papročiai. 

47—49 Močią Amoras žiaurus pamokė rankas susitepti kaištu vaikų 
krauju... — Medėja nužudė abu vaikus, keršydama Jasonui, kuris, ją 
metęs, vedė Korinto valdovo Kreonto dukterį Glaukę. 

64—67 Aukurą raiščiais švelniais apjuosk..— Žavėtoja stovi kieme 
prie aukuro ir pagalbininkei liepia sunešti visa, ko reikia apžavams: vil- 
nonius kaspinus aukurui apjuosti, švęsto vandens, žalių šakelių ir vyriš- 
kų, atseit, stiprių smilkalų. 

82-83 Milių šventųjų paberk ir laurą degink bitume.— Aukojant 
visuomet buvo vartojami rupūs miežiniai miltai, juos berdavo ant auko- 
jamojo gyvulio galvos. Žavėtoja vietoj aukojamo mylimojo degina bi- 
tume — kalnų dervoje — jo atvaizdą ir jo vardu vadinamus žalumynus: 
daphne — graikiškai lauras. 

96 „„Atnešė Meris patsai...— Meris — galingas žavėtojas iš Ponto, 


Devintoji ekloga 


"Keliu į Mantują eina senas Menalkos tarnas Meris. (Menalka čia, 
kaip ir kitose eklogose, primena Vergilijų.) Jis naujajam buvusio Menal- 
kos ūkelio savininkui neša į miestą porą ožkiukų. Merį paveja piemuo 
Likidas ir nustemba, išgirdęs, kad Menalkai nepavyko apginti tėviškės, 
kad eilės jam nieko nepadėjo. Ir pats Menalka ko nežuvęs (autobiogra- 
finis bruožas: Vergilijus turėjo sprukti nuo ėmusio jo namuose šeimi- 
ninkauti centuriono). Likidas ir Meris, abudu dideli Menalkos talento 
gerbėjai, pradeda prisiminti jo eiles ir eidami jas deklamuoti. Paminimas 
ir Varas, tas pats Lucijus Aifenas Varas, kuriam dedikuota šeštoji eklo- 
ga, kuris, pakeitęs gubernatorių Azinijų Polioną, žadėjo gelbėti poeto 
tėviškę, tačiau pažadų neištesėjo. Poetas nepriekaištauja, bet tylios rezig- 
nacijos ir drauge protesto ženklan žadėtoji Varui giesmė liks nebaigta... 

12 „„chaonų balandžiai...— Chaonijoje balandžiai buvo laikomi šven- 
tais paukščiais. 

„80 „„Kirno taksą nuodingą...— Kirnas — graikiškas Korsikos salos pa- 
vadinimas; joje augantys takso medžiai kenksmingi bitėms. 

47 Cezario štai Dioniečio žvaigždė...-— Veneros, Julijų genties pra- 
motės, motina buvo Dionė, tad Cezaris — jos palikuonis — vadinamas 
Dioniečiu. 

54 „vilkai pirmutinį Merį pamatė...— Buvo tikima, kad žmogus, kurį 
pirmą vilkas pamatąs, netenkąs balso. Iš čia priežodis „Lupus in iabula“, 
nes netikėtas pasirodymas to, apie kurį kalbėta, kalbėjusiam atima žadą. 


Dešimtoji ekloga 


Ši ekloga dedikuota Gajui Kornelijui Galui, ne kaip žymiam valsty- 
bės vyrui, karvedžiui ir provincijos gubernatoriui, bet kaip eiliniam mir- 
tingajam, nelaimingai pamilusiam aitleistinę vergę Volumniją, aktorę, 
žinomą Kiteridės vardu. Eklogoje ji vadinama Likoride, Likoridė pametė 
Galą ir, nuėjusi su kitu Agripos armijų karininku, lydėjo jį žygyje per 
Alpes ligi Reino. 

Veiksmas vyksta Arkadijoj, piemenų poetų gimtinėj. Visi čia atjau- 
čia dėl nelaimingos meilės kenčianti Galą ir guodžia jį, tačiau viskas 
veltui: meilės, sako Galas, negali pagydyti niekas... 

Galas buvo artimas Literatūros Žmonėms, su jais draugavo ir pats 
rašė eiles. Apie tai užsimenama šios eklogos 53—54 eil. Kaip poetą, Ver- 
gilijus pagerbia jį šeštojoje eklogoje (64—73 eil). 

1! Duok, Aretūza...— Aretūza — nimfa ir šaltinis Naso, arba Ortigi- 
jos (Sirakūzų miesto dalies), saloje. Nimfa Aretūza buvusi aistringa me- 
džiotoja; ją labai mylėjo ir garbino piemenys. 

9 najadės — šaltinių ir upių nimfos. 

12 „„Aganipės versmė...— Aganipė — mūzoms pašvęstas šaltinis, te- 
kantis iš Helikono kalno Bojotijoj į Permeso upę. 

15 „uolos šalto Likėjo.— Likėjas — Panui pašvęstas kalnas Ar- 
kadijoje. 

59 „„kidoniškos strėlės..— Kidonai (seno Kidonėjos miesto Kretos 
šiaurinėj pakrantėj gyventojai) buvo pagarsėję šauliai iš lanko. 

95 „„eitume gerti į Hebrą...— Hebras — upė Trakijoje, į kurią bak- 
chantės įmetė suplėšyto Orfėjo galvą. 

66 „„sitonų  sniegynais...— Sitonai — gentis, gyvenusi Europos pa- 
krašty prie Juodosios jūros. 

GEORGIKOS 
Pirmoji giesmė 


Kreipdamasis į Mecenatą, kurio paragintas rašo šią poemą, poetas 
trumpai pasako visų keturių giesmių turinį (1—5 eil), šaukiasi pagalbon 
laukų ir girių dievus, nepamiršta Oktaviano, kuris, nugalėjęs visą pa- 
saulį, tikrai bus dievas, tik dar nežinia, ką globos — žemes, vandenynus 
ar dangų (24—42 eil), ir auštančiu pavasariu pradeda žemės darbų 
giesmę. 

5 Padėkit man, šviesūs žibintai...— kreipiamasi į Saulę ir Mėnulį. 

8 „Žemė chaonų giles brandžiausiom varpom pamainė...— Kol iš- 
moko dirbti žemę ir auginti javus, žmonės mito ąžuolų gilėmis. Ypač 
garsus buvo šventasis ąžuolynas Chaonijoje, Epire, netoli Dodonos. 

9 „Achelojo taurę vynu pasigardint išmokė...— Achelojas — upė, 
skirianti Etoliją nuo Akarnanijos. Etolai gyrėsi pirmieji ėmę auginti 
vynuoges, taigi pirmieji vynu pasigardino Achelojo vandenį. 

13 „„Tridančiu tvojęs kadais į žemę...— Neptūnas savo tridančiu šė- 
rė Tesalijoj per uolą, ir iššoko pirmasis arklys; dėl to arklys buvo laiko- 
mas Neptūnui pašvęstu gyvuliu. 

M4-15 „.šilų gyventojau, ganąs... po Kejo krūmynus...— Apolono ir 
nimfos Kirenės sūnus Aristėjas buvo labai garbinamas Kejo saloje. 


19 „„riestąjį žambrį pramanęs berneli...— Turimas galvoje Eleusino 
karaliaus Kelėjo sūnus Triptolemas, kurį Cerera išmokė arti arklu. 
28 „tau smilkinius puoš jis motinos mirtų šakelėm..— Romėnų ir 


Julijų giminės, iš kurios kilęs Oktavianas, protėvis Enėjas buvęs sūnus 
Veneros, kuriai pašvęstas mirtos medelis. 

33 „prie Erigonės...— Erigonė, Atėnų karaliaus Ikaro duktė, tėvui 
mirus, iš skausmo pasismaugė ir buvo drauge su tėvo šunimi paimta 
į dangų — taip atsirado Mergelės ir Šuns žvaigždynai. 

48 „kai ir saulę jisai, ir šaltį dukart pamato...— Romėnai paprastai 
ardavo du—tris kartus per metus, o kietesnę, pūdymu gulinčią žemę 

versdavo keturis sykius: rudenį, sekantį pavasarį, vasarą ir vėl rudenį. 
Tokiu būdu atverstas grumstas dukart kęsūavo karštį ir dukart šaltį. 

58 „„chalibai nuogi...— Chalibai — gentis, gyvenusi Ponte, kasusi ir 
apdirbinėjusi geležies rūdą; dėl karščio liejyklose jie būdavę nuogi. 

61—62 „„Deukalionas akmenis mėtė...— Žr. „Bukolikų“ paaiškinimus— 
VI ekl. 41 eil. 

102—103 Ne darbo dėka juk Mizija šitaip gali didžiuotis, kai net Gar- 
garą stebina derliai. — Mizijos — srities Mažojoje Azijoje prie Marmuro 
jūros — derliai buvo virtę priežodžių, o javai užderėdavo ten ne dėl 
žmonių darbo, bet dėl palankaus oro. 

115 „mėnesiais tais apgauliais...— pavasario polaidžių ir rudens liū- 
čių metu. 

119—121 „„nenaudėlei žąsiai, gervėms Strimono krantų ir trūkžolių 
plūšui karčiajam tai ne galvoj...— Rudenį vandens paukščiai, daugiau- 
sia gervės, nuo Strimono upės Trakijoje traukia į šiltesnius kraštus ir 
pakeliui daro žalą pasėliams. Jiems kenkia ir cikorijų, arba trūkžolių, 
gausios smulkutės šaknelės — jos smaugia javų šaknis. 

125—128 Prieš Jupiterį..— Prieš Jupiterio laikus, kai viešpatavo Sa- 
turnas, žemėje buvęs aukso amžius. Jupiteriui sukilus prieš savo tėvą 
ir jį nutrenkus į požemių karalystę, žemėje prasidėję visoki negandai. 

149 „„pengą Dodona alsakė.— Šventosios girios — ąžuolynas prie Do- 
donos — nebeteikė gilių. 

163 „šliaužiantį priekin lėtai Eleusino močios vežimą...-- Žemės der- 
lių deivė Cerera ypatingai buvo garbinama Eleusine, todėl ji vadinama 
„Eleusino močia“. Ūkio reikalams vartojami ratai buvo tvirti, sunkūs, 
storo rąsto ritėmis vietoj tekinių. 

164—166 „„Velenus kulti javams... Kelėjo rykus... šventą Ijacho vė- 
tyklę...— Javus kuldavo ant lauke supiūkto grendymo, jaučiais trauk- 
dami sunkų vežimą storomis, dantytomis rąsto ritėmis (tribulum) arba 
sunkų, dantytą medinį veleną (irahea); Triptolemo, arklo išradėjo, tėvas 
Kelėjas išmokė žmones ūkio reikalų rykus nusipinti iš karklo vytelių; 
misterijų Eleusine metu Bakcho (Ijacho) garbei eisenos priešakyje neš- 

davo didžiulę iš vytelių nupintą vėtyklę, kaip apvalymo simbolį; tokio- 
mis vėtyklėmis buvo vėtomi javai. 

208—209 Kai Svarstyklės liek pat valandų duos dienai ir miegui...—- 
Rudens ekvinokcijos (rugsėjo 23 d.). 

217—218 „Kai ...Jautis aivers... metų duris ir Šuo jam vietą užleis...— 
Vaizdingai, poetiškai kalbėdamas, Vergilijus metų duris atverti leidžia 
Jaučiui, spindinčiam aukso ragais, kurių išsigandęs, Šuo pasitraukia. Iš 
tikrųjų gi Jautis balandžio vidury užteka ne ragais, bet atžagarias, 
o Šuo (Sirijus) balandžio pabaigoje ne nusileidžia, o saulės spinduliuose 
pasidaro nematomas. 

221—222 „Lai Rytuose pirmiau užgęsta dukros Atlanto ir nusileidžia 
žvaigždė skaistaus Ariadnės vainiko...— Ankštiniai javai sėjami pavasa- 
rį, o Varpiniai rudenį, paskutinėmis lapkričio dienomis, leidžantis Ple- 
jadėms. Ariadnės vainikas — žvaigždynas; vainiką žvaigždynu pavertęs 
Bakchas. 

229 už Jaučiaganio nusileidimą...— Piemens žvaigždynas nusilei- 
džia spalio pabaigoje. 

231239 Laiko ratą dėl to...— Kad būtų aišku, kada kurį laukų dar- 
bą dirbti, saulė kasmet praslenka pro dvylika dangaus ženklų, vadinamų 
Zodiako („žvėrių rato“) ženklais, būdama kiekviename apie mėnesį. To- 
kiu būdu laikas gali būti skirstomas į ilgesnius ir trumpesnius tarpus 
(mėnesius, savaites, dienas...) Dangaus penkios juostos atitinka penkias 
juostas žemėje: karštą vidurinę, dvi vidutines ir dvi šaltas pakraščiuose. 

240—243 Skitijos šonu ir Ripėjo viršūnėm...—Skitijos vardu vadina- 
mos tolimiausios šalys šiaurėje, Ripėjo kalnynas — šiaurinė Europos ri- 
ba; pietų sritis vadinama tiesiog Libija (Afrika). Į gaublį ar į žemėlapį 
žiūrėdami, tokį vaizdą ir regime: šiaurė viršuje, pietūs apačioje. Miru- 
siųjų karalystę romėnai vaizdavosi esant žemės viduryje, atseit, apačio- 
je, po mūsų kojomis. 

246 „„Lokius, bijančius... pasinerti — Lokiai — Grižulo ratai. Nei Di- 
dieji, nei Mažieji Grįžulo ratai nenusileidžia. 

265 „vyčių ameriniško karklo.— Prie Amerijos miesto Umbrijoje au- 
gęs raudonasis karklas, kurio vytelės labiausiai tiko vynuogėms pri- 
raišioti. 

268 O ir šveniom dienom kai ką daryti juk Ieista...— Leista dirbti, 
neieškant tiesioginės naudos, neuždarbiaujant. 

22 „„Keją su Japetu ir Tifoėją..— Titanai Kejas ir Japetas buvo 
Dangaus ir Žemės sūnūs, Tifoėjas — Žemės ir Tartaro sūnus, varžęsis 
dėl valdžios su Jupiteriu, šio nukautas ir palaidotas Inarimės (Ischijos) 
saloje. 

280 „„Taipgi du brolius..— Otą ir Efialtą. 

296 „putas graibstydama lapais.— Apskrudęs ar aprūkęs medinis 
šaukštas gali palikti blogą skonį ar kvapą vyno sultims, todėl putos nu- 
griebiamos stambiu lapu. 

309 „iš... Balearų mėtyklės...— Balearų salų gyventojai buvo pagar- 
sėję šauliai iš mėtyklės. 

337 „„Kileniečio žibintas.— Kileniečiu vadinamas Merkurijus nuo jo 
gimimo vietos — Kilenės. 

345 „„Pasėlį jauną auka tepalaimina, triskart apėjus... — Romoje ge- 
gužės 29 d., sodžiuose kitomis dienomis buvo švenčiama ambarvalijų, 
arba laukų apėjimo, šventė. Kaimo seniūno vadovaujamas, jaunimas 
aplinkui laukus varydavo nuomaldos auką (kiaulę, avelę, jauti) ir gie- 
dodavo giesmes, po to ant lauke pastatyto aukuro buvo aukojama pie- 
no, medaus ir vyno. Švenčių Cereros garbei buvo ir daugiau. 

398 Širdžiai Tetidės mieli tulžiai...— Halkionė ir jos vyras laivui su- 
dužus žuvo, bet jų pasigailėjo Tetidė ir pavertė tulžiais, nuolat skrai- 
dančiais virš vandenų; jei jie skrenda į krantą — bus audra. 

404—405 Nardo pakilęs aukštai... padangėje Nizas..— Megaros ka- 
ralius Nizas turėjo purpurines garbanas, nuo kurių parėjo karalystės 
likimas. Kai jį nugalėjo Kretos valdovas Minojas, jo duktė Skila, siek- 
dama Minojo meilės, tas garbanas nukirpo. Tačiau pasibaisėjęs Mino- 
jas jas metė jai atgal. Tėvas ir duktė buvo paversti paukščiais — jūrų 
ereliu ir ciriu (graikiškai keiris, nuo žodžio keirein — kirpti). Tarp tų 
dviejų paukščių kilusi mirtina neapykanta ir kova. 

470—480 „.Išperos šlykščios šunų...— Šunų staugimas naktimis prieš 
Cezario mirtį reiškęs nelaimę: jie baisias šmėklas regėję... Buvę ir dau- 
giau ženklų: nepaprastai smarkiai išsiveržusi kiklopų kalvę laikytoji 
Etna, Romos legionai prie Reino debesyse regėję armijas ir girdėję ka- 
ro trimitų gaudimą, žemės drebėjimas sukrėtęs kalnų viršūnes (buvo 
tikima, kad jos niekada nedrebančios) ir t. t. 

489 Antrą sykį dėl to Filipai regėjo...— Trakijos Filipai ir Tesalijos 
Farsalas priklausė tai pačiai Makedonijos (Ematijos) provincijai, tad 
poetas gali sakyti, kad Romos pulkai dukart kovėsi tarp savęs prie 
Filipų. 

500 „šiam jaunikaičiui — Oktavianui Augustui, kurs tuomet dar nę- 
turėjo trisdešimties metų. 

502 „„Laomedonio Trojos kadais sulaužytų žodį. — Kaip trojėnų pa- 
likuonys, romėnai jautė lig šiol dievų kerštą už tai, kad Trojos kara- 
lius Laomedontas buvo sulaužęs žodį, nusukdamas užmokestį Apolonui 
ir Poseidonui, pastačiusiems Trojos mūrus. 

505—515 Kiek karų pasauly...— Kalbama apie pilietinių karų baisu- 
mą apskritai, po to minimi 31 metai pr. m. e., kai karas tarp Oktaviano 
ir Antonijaus sukėlė visas provincijas ir kai išorės priešai ėmė grėsti 
rytuose ir vakaruose. 


Antroji giesmė 


15—16 „plačiai iškerojęs Jupiterio gojuos eskulas ir ąžuolai, orakų- 
lais grajų laikyti —— Eskulas (kalnuose augąs, visuomet žalias žieminis 
ąžuolas), kaip ir visi ąžuolai, buvo pašvęstas Jupiteriui. Dodonoj iš ąžuo- 
lų ošimo žyniai pranašavo ateitį. 

64 „„Pafo mirta...-—- Mirtos medelis buvo pašvęstas Venerai, kuri bu- 
vo labiausiai garbinama Pafo mieste (Kipro saloje). 

66 „tuopa... vainikavus Heraklį..— Eidamas į mirusiųjų karalystę 
grobti Cerberio, Heraklis galvą pasipuošė ant Acheronto krantų augan- 
čių tuopų lapais. 

67 „„Chaoniečio šventi ąžuolai...— Chaonietis (originale ,„Chaonietis 
tėvas") — Jupiteris, kuriam buvo pašvęsti Dodonos ąžuolai. 


115 „margai rašytų  gelonų...— Gelonai — gentis, gyvenusi prie 
Dniepro, šių dienų Ukrainoj, Vergilijaus skiriama prie skitų ar trakų, 
mėgusi tatuiruotis. 

118—121 Kam dar balzamą minėt..— Balzamo krūmais garsi Judėja; 
akanto medis auga Egipte ir duoda gumiarabiką; Etiopijoj dera medvil- 
nė; Vergilijaus laikais buvo manoma, kad serų gentis Indijoj šilkaverpio 
drugio audinį, kuris kartais nudriekia ištisus miškus, šukuojanti ir brau- 
kianti nuo lapų. Kaip šilkaverpis veisiasi ir gyvena, romėnai sužinojo tik 
Justiniano viešpatavimo laikais (527—565 m.), kai jis buvo atgabentas 
į Romą. Kinai šilką gauti mokėjo 2700 m. pr. m. e. 

1260—127 Medija sultis aštrias ir burnoj nenykstantį skonį duoda pa- 
laiminto vaisiaus...—- pomarančiai ar citrinos, kurių sultys gelbstinčios 
nuo nuodų. 

140—142 Jaučiai, prunkščią liepsnom...-— Čia užsimenamas padavi- 
mas apie vieno iš argonautų, Jasono, žygius: kaip jis Kolchidėje pakin- 
kė ugnim prunkščiančius jaučius, pasėjo užmušto slibino dantis ir iš- 
mušė iš dantų išdygusiuosius karius. Italija tokių didingų padavimų 
neturinti, bet garsi kuo kitu. 

146—148 „Iš čia baltų galvijų pulkai... vedė triumfus.— Ant Klitumno 
krantų Umbrijoje ganėsi bandos baltų galvijų. Balti jaučiai, kaip triumfo 
auka, papuošti šventaisiais kaspinais ir žalumynų vainikais, paauksuo- 
tais ragais, buvo varomi priešais baltų žirgų traukiamą triumfatoriaus 
vežimą į Jupiterio šventovę Kapitolijuj. 

161—164 „užtvarą srovei Lukrino... bangos tuščiai į Julijaus prie- 
plauką dūžta...— Druskingas Lukrino ežeras kanalu buvo sujungtas su 
šiauriau esančiu Avernu ir tarp Bajų ir Puteolio įrengtas kariniam laivy- 
nui uostas — portus Iulius. Nuo jūros pusės buvo supiltos aukštos už- 
tvankos. 

176 „„Askros giesmę...— Askros mieste, Bojotijoj, buvo gimęs He- 
siodas, „Darbų ir dienų“ poemoje apdainavęs žemės darbus ir medžių 
auginimą, kuriuos dabar apgiedos Vergilijus. 

193 „Kai tirėnas riebus drambliakaulio papučia ragą...— Aukojimų 
metu patarnaudavo vietiniai ar keliaujantys etruskai, kuriems tekdavo 
paskui gerai prisivaišinti už puotos stalo (todėl jie Tiebūs). 

299 Ir lazdyno arti nesodink...— Jis labai plačiai leidžia šaknis ir 
gožia vynuoges. 

301 „Žemė jas traukia stipriai...— Žemesnė šaka ir nulenkta, ir pa- 
sodinta prigyja geriau už viršutinę. 

321—322 „kol Saulės ristūnų ketvertas...— Saulė aukso vežime per 
dangų skrieja ketvertu žirgų. 

380—384 Ne dėl kitokių kalčių...--—- Vynuogių kenkėjas ožys kaip nuo- 
maldos auka buvo aukojamas Bakchui. Iš giesmių Bakcho garbei auko- 
jimo metu Atikoje išsivystė tragedija, o iš šventinių žaidimų po auko- 
jimo — komedija. Iš žaidimų čia užsimenama apie šokimą per vynmaišį. 
Iš paaukotojo ožio kailio pasiūdavo maišą, pripildavo jį vyno, slidžiai 
ištepdavo aliejum; ant tokio maišo užšokus, reikėdavo pastovėti viena 
koja. Kam pavykdavo, buvo nugalėtojas, o iš nepasisekimų kaimo kryž- 
kelėje susirinkę kaimiečiai smagiai pasijuokdavo. 

385—386 Ir auzonai taip pat...— Ir Italijoj Bakcho garbei buvo šven- 
čių su linksmomis, dažnai nešvankiomis dainomis, jos būdavo vadina- 
mos liberalijomis; dėkojant už gerą derlių, būdavo švenčiamos vinalijos. 

396 „ant lazdyno aksčių...— Lazdynas, mat, vynuogių priešas 
(299 eil.). 

406 „Saturno dančiu riestuoju...— Augmenijos dievas buvo vaizduo- 
jamas su sodininko peiliu rankoje. Ilga smaila peilio viršūnė vadinama 
dančiu. 

425 „Taikos numylėtinę..— Alyvų medelis buvo taikos ženklas. 

438 „„Varva šiluos Nariko sakai...— garsi Brutijaus srities (pietų Ita- 
lijoj) Lokrų miesto apylinkių šilų derva. Kadangi Lokrų gyventojai bu- 
vo Nariko miesto (Lokridės srityje) išeiviai, Vergilijus, užuot rašęs: 
„Lokrų sakai“, rašo: „Nariko sakai". 

461—462 „pro duris išdidžiąsias neplūsta sveikintojų srovė...— Tur- 
tingi žemvaldžiai gyvendavo miestuose, dažnai būdavo aukšti pareigū- 
nai įr turėdavo minias nuo jų priklausančių žmonių, klientų, kurie kasryt 

ateidavo sveikinti savo patrono, o tas paduodavo jiems maistą tai die- 
nai; klientai lydėdavo patroną, kur tik tas viešai rodydavosi; juo dau- 
giau jų būdavo, tuo galingesnis patricijus. 

490 Kaip laimingas lasai, kas visatos priežastis rado...-— Čia turimi 
galvoj gamtos filosofai — epikūrininkai, pirmiausia Lukrecijus, kurio 
mokslas ir žodis regimas ne vienoje Vergilijaus poemos vietoje. 

502 „„patrakusio forumo...— Forumas — aikštė Romoje (Forum Roma- 
num) tarp Kapitolijaus ir Palatino kalvų — politinio, visuomeninio ir 
prekybinio gyvenimo centras; patrakusiu jis vadinamas dėl nuolatinio 
triukšmo. 

520 arbutas — pietų kraštuose augantis žemuogių medis. 


Trečioji giesmė 


10-39 Pradėdamas giesmę, kurios niekas dar nėra giedojęs (apie gal- 
vijų auginimą), Vergilijus vaizduojasi save ir kaip poetą, ir kaip trium- 
fatorių, kuris savo žygių garbę aukoja savo globėjui Oktavianui (Ceza- 
riui), statydamas jam šventovę, rengdamas cirko žaidimus, kuriuose da- 
lyvauja graikai, palikę „Alfėjo krantus ir Molorcho gojų“, statydamas 
veikalus ir ruošdamas varžybas teatre, valdovo pergales išrėždamas di- 
dingose šventovės duryse. Reikšdamas Oktavianui dievišką pagarbą, poe- 
tas užsimena veikalą, kuriame turės būti išgarsinti jo Žygiai, nuopelnai 
taikai ir gimtajam kraštui. 

19 „Alfėjo krantus ir Molorcho gojų palikę...— Allėjas — žymiausia 
Peloponeso upė Elidėje, prie Olimpijos. Molorchas — piemuo, pavaišinęs 
Heraklį, kai tas pasmaugė Nemėjos liūtą; Molorcho gojus — Nemėjos 
giraitė. 

24—25 „Ar kaip tolsta scena, antrajam šonui alvirstant, ir kaip už- 
dangą kelia...— Scena buvo sukama įr tokiu būdu „keičiamos dekoraci- 
jos“; uždanga buvo pritvirtinta ne viršuje, kaip mūsų laikų teatruose, 
o apačioje, ją keliant aukštyn, vaidinimui pasibaigus, pirmiau iškildavo 
joje atvaizduotųjų žmonių galvos, paskui visas kūnas, ir atrodydavo, 
kad tie žmonės patys kelia uždangą. 

29 „stulpai, iš sunklaivių vario lietieji...— Iš paimtųjų priešo laivų 
priešakių („snapų“) nuliedindavo kolonas, kurių šonuose būdavo at- 
vaizduoti laivų „snapai“ (columnae rostratae). Iš trijų kautynėse prie 
Akcijaus paimtų laivų nulietos kolonos stovėjusios Kapitolijuje. 

39 „„Milžino rato bijos ir akmens, neįveikiamo niekad.— Lapitų ka- 
ralius Iksionas už pasikėsinimą prieš Junonos garbę požemių karalys- 
tėje pririštas prie rato, kuris be paliovos sukasi pašėlusiu greičiu; Ko- 
rinto karalius Sisifas už kaltybes rita į statų kalną akmenį, kuris be 
perstojo rieda žemyn (Sisifo darbas — sunkus, beprasmiškas darbas). 

40—45 Pagarbinęs Oktavianą, Vergilijus, kaip ir pirmosiose giesmė- 
se, kreipiasi į Mecenatą. 

46—49 Cezario didžio kovoms pagarbinii tuosyk lelksiu jėgas..— 
Pabaigęs „„Georgikas“, Vergilijus žada imtis epo Oktaviano garbei. 

92-93 „Saturnas karčius ant žirgo sprando papurtė, žmoną ateinant 
pamalęs...— Žmonos Opės, Okeano dukters, ant Peliono kalno netyčia 
užkluptas, Saturnas pasivertė žirgu. 

152—153 Baisią rūstybę kadais Junona išliejo, pasiuntus šitą pabai- 
są...— Argolidės karaliaus Inacho dukterį Ijonę už meilės ryšius su 
Dzeusu pavyduliaudama Hera pavertė telyčaite ir, pasiuntusi sparvą, 
vaikė ją po visą pasaulį. 

204 „belgų vežimą.— Tai dvirėtis kautynių vežimas, kuriuo belgai, 
kaip ir kiti galai, vydavosi priešus. 

262—263 Neį vaizdas tėvų nelaimingų, nei mylimosios, ant jo sukniu- 
busios...— Jeigu jis žus, plaukdamas audros metu pas mylimąją, suteiks 
didelį skausmą tėvams ir pačiai mylimajai. Tačiau jis to nepaiso. 

267 Siutą Venera pati joms įkvėpė tuosyk, kai Glauko kūną... pol- 
niečių ketverias plėšė.— Sisifo sūnus Glaukas Potnijoj, Bojotijos kaime- 
ly, laikė kumelės ir, kad jos greičiau bėgtų lenktynėse, neleido prie 
eržilų. Kai jis, švęsdamas Pelijo mirties metinių šventę, nepagerbė Ve- 
neros, supykusi ta įvarė kumelėms siutą, ir jos išplėšė Glaukui širdį. 

311—313 Lygia dalia barzdas... kerpa Kinipo ožiams...— Iš ožkų gaurų 
ausdavo kelionmaišius, lynus laivams, dangalus karo pabūklams apsau- 
goti uuo strėlių ir padegamųjų iečių. 

372 „„išgąsdinę plunksnom raudonom...— medžioklė su gairelėmis. 
Didelį plotą miško užtveria virvute ir ant jos prikarsto spalvotų skudu- 
rėlių žvėrims gąsdinti, kad jie nebėgtų iš užtvaro. 

380 „iš šermukšnių rūgščių ir salyklo vyną padarę.— Šiaurėje, kur 
neauga vynuogės, gyvenusios tautos nuo seniausių laikų mokėjo da- 
ryti alų. 

415 „.galbano tvaiku vaikyk nuodingas chelidras.— Galbanas — 
Afganistane ir Šiaurės Irane augančio medelio sakai. Chelidra — van- 
dens angių rūšis. 

522 „už sidabrą skaidresnis..— Čia minimas auksinis sidabras 
(electrum) — aukso ir sidabro lydinys (4 dalys aukso, 1 dalis sidabro), 
kurį romėnai pasisavino iš graikų. 

531—533 Niekad... nereikėdavę... ieškoti karvių... Junonos šventei...— 
Junonos žynė Arguose iškilmingai važiuodavo į deivės šventovę pora 
baltų jaučių pakinkytu vežimu. 


Ketvirtoji giesmė 


15 „„kraujuota ranka krūtinę sutepusiai kregždei.-— Užuomina apie 
Proknės pavirtimą kregžde (žr. „Bukolikų“ paaiškinimus — VI ekl. 
78—81 eil). Bičių gaudymu kregždė čia apkaltinta nekaltai, 

47—48 „vėžių raudonųjų tu židiny nedegink...— Manyta, kad ver- 
damų vėžių garai ir sudegintų pelenai marina bites. 

150—152 už tai jos, paklausę... būgno skardžių garsų...— Vos gimęs 
Jupiteris gulėjęs Diktės oloj Kretoje. Bitės klausiusios jo motinos Ki- 
belės žynių kuretų, arba koribantų, muzikos, nešusios medų ir maiti- 
nusios naujagimį, dūzgimu, be to, neduodamos piktajam tėvui Saturnui 
išgirsti jo verksmą ir jį suryti. 

184 Ilsisi visos drauge..— Iš tikrųjų statybos darbai avilyje vyksta 
ir naktį. 

207 „gerai, kad vasarą sekmg sulaukia...— Senovės gamtininkų 
(pav., Aristotelio) manymu, atskira bitė gyvenanti 6—7 metus, o šeima 
tverianti 9—10 metų. Naujesnių stebėjimų duomenimis šeima išsilaikanti 

20 ir daugiau metų, o pavienės bitės, atsiradusios rudenį, gyvenančios 
daugiausia 6—8 mėnesius, pavasarinės ir vasaros — Vos 6—8 savaites. 

220 „kvapas dangaus ir dieviškas protas bitėse esąs, nes dievo dva- 
sia pripildanti viską..— Apie tai, kad pasaulio siela, kaip švelniausias 
oras, eteris, pripildanii viską, Vergilijus plačiau dėsto „Eneidoje“ (VI, 
724-—734). 

246—247 „„nusidėjęs Minervai voras...— Arachnė sugalvojo kovoti su 
Minerva, ir ta supykusi pavertė ją voru (graikiškai arachne). 

520 Šių alminų užgautos...— Orfėjas vien Euridikės gailėjo ir nuo- 
lat ją minėjo, nekreipdamas dėmesio į kitas moteris ir tuo jas užgau- 
damas. 

MITOLOGINIŲ IR GEOGRAFINIŲ VARDŲ BEI PAVADINIMŲ 
ŽODYNĖLIS 


Abidas — miestas Mažojoje Azijoje prie Helesponto, priešais Sestą. 

Acerai — miestas Kampanijoje. 

Achelojas — upė, skirianti Etoliją nuo Akarnanijos. 

Acherontas — upė požemių karalystėje („srūvanti kančiomis“). 

Achilas — Ftijos srities Tesalijoje karalius, Pelėjo ir jūrų nimfos Teti- 
dės sūnus, Neoptolemo (Piro) tėvas, narsiausias graikų herojus, 
mirmidonų vadas. 

Adonis -—- Kiniro ir Miros sūnus, gražuolis, Veneros numylėtinis, suplė- 
šytas šerno ir paverstas gėle. 

afrai — Afrikos gyventojai. 

Aganipė — mūzoms pašvęstas šaltinis, tekantis iš Helikono kalno Bojo- 
tijoje į Permeso upę. 

Akvilonas — Šiaurės vėjas (graikų Borėjas). 

Alburnas — kalnas Lukanijoje (dabar Monte di Postiglione). 

Aleksis — 1) Azinijaus Poliono Vergilijui dovanotas vergas, Vergilijaus 
išleistas į mokslus ir tapęs gramatikų, žinomu Aleksandro vardų; 
2) „Bukolikų“ herojus, Jolo vergas. 

Alfėjas — žymiausia Peloponeso upė Elidėje, prie Olimpijos. 

Alfesibėjas — piemuo, „„Bukolikų“ herojus. 

Alkidas — antrasis Heraklio vardas. 

Alkimedontias — pagarsėjęs skulptorius. 

Alkinojas — feakų karalius Scherijos (gal būt, Korkiros) saloje, vaišin- 
gai priėmęs Odisėją. 

Alkipė — kaimietė mergina, „Bukolikų“ herojė. 

Alkonas — kretietis, pagarsėjęs šaulys iš lanko, „„Bukolikų“ herojus. 

Amarilė — kaimietė mergina, Titiro mylimoji ir antroji žmona, „Buko- 
likų" herojė. 

ambrozija — kvapus dievų valgis, vartojamas ir kaip tepalas amžinam 
grožiui išlaikyti. 

Amfionas — Jupiterio ir Antiopės sūnus, kanklininkas, pastatęs Tebų 
mūrus, Niobės vyras, žuvęs drauge su savo vaikais, kaip Latonos 
keršto auka. 

Amfrizas — upė Tesalijoje, ant kurios krantų Apolonas ganė karaliaus 
Admeto bandą; Amirizo klonių piemuo — Apolonas. 

Amiklai — miestas Lakonijoje, ant Euroto kranto. 

amiklėnas — Amiklų miesto gyventojas. 

Aminėja — apylinkė Piceno srityje, Vidurinėje Italijoje, į pietus nuo 
Ankonos, prie Venecijos įlankos. 

Amintas — piemuo skudutininkas, „„Bukolikų“ herojus. 

Amitaonas — Melampo“ tėvas. 

Amoras — meilės dievaitis, Veneros sūnus, vaizduotas mažu sparnuotu 
vaikučiu su kilpiniu ir strėlėmis rankoje; kitaip Kupidonas (grai- 
kų Erotas). 

Anienas — upė Italijoj, Tiberio intakas (dabar Teverone). 

Antigenas — piemuo, „Bukolikų“ herojus. 

Aonija — sritis Bojotijoje, mūzų karalystė; Aonijos kalnas — Helikonas, 
Apolono ir mūzų buveinė. 

Apolonas — Jupiterio ir Latonos sūnus, saulės šviesos dievas, vaizduo- 
jamas su kilpiniu ir strėlėmis rankoje; muzikos ir poezijos globė- 
jas, mūzų choro vadovas ir žymus muzikantas; dievas pranašau- 
tojas ir dievas gydytojas. 

arabai — Arabijos (didžiulio pusiasalio Azijos pietryčiuose) gyventojai, 
„Georgikose“ Vergilijaus priskirti prie indų. 

Arakintas — kalnas Graikijoje tarp Bojotijos ir Atikos. 

Araris — upė senovės Germanijoje, dabar prancūzų Sona (Sačne), ties 
Lijonu įtekanti į Roną. 

Aretūza — 1) šaltinis Naso, arba Ortigijos (Sirakūzų miesto dalies), sa- 
loje; to vardo šaltinių buvo ir daugiau. 2) Šaltinio nimfa. 

Argas (Argai)— 1) sritis ir miestas Peloponese; 2) laivas, kuriuo Ja- 
sono vedami graikų herojai plaukė Chalkidėn aukso vilnų. 

Ariadnė — Kretos karaliaus Mino (Minojo) duktė, padėjusi Tesėjui iš- 
eiti iš Labirinto. 

Arionas — poetas iš Metimnos Lesbo saloje; grįžtantį iš Tarento, jūrei- 
viai nutarė jį nužudyti, galvodami, kad turtingas; prieš šokdamas 
į jūrą, Arionas prašė duoti jam paskutinį kartą paskambinti kank- 
lėmis; sužavėtas jų garsų, įšokusį jūron dainių delfinas paėmė ant 
keteros ir parnešė į tėviškę. 

Aristėjas — Apolono ir nimfos Kirenės sūnus, išmokiusis žmones auginti 
alyvmedžius ir veisti bites. 

arkadai — Arkadijos (srities Peloponese) gyventojai; Arkadija garsėjo 
piemenimis, kuriuos apdainavo Teokritas. 1 

Arktūras — šviesiausioji žvaigždė Piemens žvaigždyne („lokio ganyto- 
jas“), patekanti rugsėjo pirmojoj pusėj. 

Asarakas — vienas iš trojėnų protėvių. 

asirai — senovės Asirijos gyventojai; asirų amomas — augalas, iš kurio 
sulčių buvo gaminami kvepalai; asirų dažai — fenikų purpuras. 

Askanijus — upė Bitinijoje, tekanti iš to pat vardo ežero į Kijano įlan- 
ką (Marmuro jūroj). 

Askra — miestas Bojotijoj. 

Astrėja — Jupiterio ir Temidės duktė, teisingumo deivė. 

Altas (Atonas) — kalnas Chalkidėje. 

Atlanto dukros — Plejadės. 

Aurora — Aušros deivė, Titono žmona, Aušrinė. 

auzonai — Vidurinės ir Pietinės Ttalijos umbrų gentys; auzonais poetai 
vadina visus italus. 

Avernas — gilus ežeras Kampanijoje prie Kumų (dabar Lago d'Averno), 
dėl kylančio iš jo sieros tvaiko laikytas anga į mirusiųjų karalystę 
(pragarą). 

Bakchas — Jupiterio ir Semelės sūnus, vyno dievas, poetų įkvėpėjas; 
romėnai jį tapatino su senu italų gamtos dievu Liberiu. 

Baktrai — svarbiausias ir garsiausias miestas Vidurinėje Azijoje, Baktri- 
jos sostinė; Vergilijaus laikais Baktrija buvo pavergta partų. 

Bavijus — nežymus poetas, Vergilijaus amžininkas ir priešas. 

belgai — galų gentis, gyvenusi Šiaurinėje Galijoje. 

Berojė — vandenų deivė, najadė. 

Bianoras (Oknas) — Tiberio ir nimfos Mantės sūnus, Mantujos miesto 
įkūrėjas. 

bizaltai — gentis, gyvenusi Trakijoje, ant Strimono upės krantų. 

Borėjas — Šiaurės vėjas (lotyniškai Akvilonas). 

briltanai — senovės Britanijos gyventojai. 

bumastas — vynuogių rūšis, didžiakekės („karviatešmėnės“), 

Busiridas — Egipto karalius, mėgusis savo svečius paaukoti ant Jupite- 
rio aukuro; norėjo paaukoti ir Heraklį, bet tas ji įveikė ir patį 
paaukojo. 


Cerberis — trigalvis šuo, sergstįs įėjimą į mirusiųjų karalystę. 

Cerera — Saturno ir Opės duktė, Jupiterio ir Plutono sesuo, Prozerpinos 
motina, žemės vaisių ir apskritai derlingumo deivė (graikų Demetra). 

Cezaris — 1) Gajus Julijus Cezaris (100—44 m. pr. m. e.) — garsus ro- 
mėnų karvedys, padėjęs Romos imperijos pagrindus; 2) Gajus Ju- 
lijus Cezaris Oktavianas Augustas — ano Cezario įsūnis, Romos 
imperatorius, per Mecenatą pagelbėjęs Vergilijui (63—14 m. pr. 
m. e.). 

chalibai — gentis, gyvenusi Ponte. 

Chalkidė — miestas Eubojos saloje; Chalkidės posmai: „Bukolikose“ 
apdainuotasis Galas imitavo Chalkidės poeto graiko Euforiono (gyv. 
apie 220 m. pr. m. e.) eiles. 

chaonai — Chaonijos (srities Epire) gyventojai. 

Chaosas — bekraštė tuščia erdvė, kaip tamsybių karalystė; pirmykštė 
beformė, netvarkinga masė. 

Chironas — kentauras, Saturno ir nimfos Filiros sūnus, pagarsėjęs me- 

dikas ir chirurgas, mokęs Heraklį, Tesėją ir Achilą. Heraklio strėlės 
sužeistas į kelį, Jupiterio buvo paimtas į dangų ir žinomas kaip 
Zodiako Šaulys. 

Chromis — piemuo, „„Bukolikų“ herojus. 

Cina — Helvijus Cina, poetas, Cezario bičiulis. 


Dainis — 1) senovės Sicilijos bukolinis dainius; 2) piemuo, „Bukolikų“ 
herojus. 

dakai — Dakijos gyventojai (dabar Dakijos vietoje Valachija, Molda- 
vija, Bukovina). 

Dametas — piemuo, „Bukolikų“ herojus. 

Damonas — piemuo, „Bukolikų“ herojus. 

dardanietis — Dardano krašto (Dardanijos, Trojos) gyventojas. 

Decijai — trys Romos patricijai, padėję galvas už tėvynę. 

Dejopėja — vandenų deivė, najadė. 

Delas — Kikladų grupės sala Egėjo jūroje, Apolono ir Dianos gimtinė, 

Delija — kaimietė mergina, „Bukolikų“ herojė. 

Delo mergelė — Diana, gimusi Delo saloje, medžiotojų deivė. 

Deukalionas — Prometėjo sūnus, Piros vyras, Ftijos (Tesalijoje) kara- 
lius, kuriam valdant, įvyko tvanas. 

Diktė — kalnas Kretoje, ant kurio oloje gimęs ir užaugęs Jupiteris 
(„Diktės valdovas“). 

dirkietis — tebietis (nuo Dirkės šaltinio Tebuose). 

Ditas — požemių karalystės valdovo Plutono lotyniškas vardas („turtų 
valdytojas"). 

Dodona — miestas Chaonijoje (Epiro srityje). 

Doridė — nimfa, Okeano ir Tetidės duktė, Nerėjo žmona, nereidžių 
motina. 

driadės — girių nimios. 

Drima — vandenų nimfa, najadė. 

Drūzai — garsi Romos patricijų giminė; ypač garsūs buvo jų penki. 

Dulichionas — sala Jonijos jūroje, viena iš Echinadų, į pietryčius nuo 
Itakės, priklausiusios Odisėjui. = 

Eagrietis — trakietis, priklausantis Trakijos karaliui Eagrui, Orfėjo tėvui. 

Ebalija — Tarentas; jį įkūrė spartiečiai, kuriuos poetai dažnai vadina 
seno jų karaliaus Ebalo vardu — ebalėnais (Oebalii). 

ebenas — juodmedis, augantis Indijoj. 

Eiira — senasis Korinto vardas. 

Etirė — vandenų nimfa, najadė. 

Eglė — najadė, šaltinio nimfa, „Bukolikų“ herojė. 

Egonas — piemuo, „Bukolikų“ herojus. 

Eleusinas — pajūrio miestas Atikoje su garsia Cereros šventove. 

Eliziejaus laukai — dorųjų gyvenamoji vieta mirusiųjų karalystėje; pa- 
laimintųjų laukai. 

Ematija — Tesalija, priklausiusi Makedonijai. 

Enipėjas — upė Tesalijoje. 

Epidauras — žirgais pagarsėjęs miestas Argolidėje, 

Epiras — sritis Šiaurės Graikijoje. 

Erebas — 1) Tamsybių dievas, Chaoso ir jo sesers Nakties sūnus, Eterio 
ir Dienos tėvas; 2) požemių karalystė. 
Erichtonijus — Atėnų karalius, pirmasis ėmęs važinėti ketvertų žirgų. 
Eridanas — poetiškas ir pasakiškas pavadinimas (iš dangaus tekančios) 
upės, kuri ilgainiui pradėta identifikuoti su Pado upe Italijoje. 
Erigonė — Atėnų karaliaus Ikaro (Ikarijo) duktė, iš skausmo dėl tėvo 
mirties pasismaugusi. 

eskulas — tam tikros rūšies ąžuolas, kurio gilės valgomos. 

Eta — kalnas tarp Tesalijos ir Makedonijos, ant kurio sudegė Heraklis. 

etiopai — Etiopijos gyventojai; karštųjų kraštų gyventojai aplamai 
(„saulės nudegtieji“). 

Etna — ugnikalnis Sicilijos saloje. 

Etrurija — sritis Italijoje (dabar Toscana). 

Eufratas — didžiausia upė Azijos vakaruose (Mesopotamijoje). 

eumenidės — eufemistinis keršto deivių furijų (erinijų) pavadinimas 
(„maloningosios, linkinčiosios gero“). 

Euras — rytų vėjas. 

Euridikė — dainiaus Orfėjo žmona. 

Euristėjas — Stenelo sūnus, Mikėnų karalius. Jupiterio buvo žadėta: 
katras pirmiau gims — Euristėjas ar Heraklis, tas galės įsakinėti 
vėliau gimusiajam. Junona leido pirmiau gimti Euristėjui, ir jis 
ilgai vargino Heraklį, versdamas atlikti dvylika sunkiausių darbų 
(„Heraklio žygiai). 

Eurotas — upė Lakonijoje. 


Faetontas -— Saulės dievo sūnus (,„šviečiantysis“). 

Falernas — sritis Kampanijoje, garsėjusi vynu. 

Fanai — uostamiestis Chijo saloje, garsus vynais. 

Fasis — upė Kolchidėje. 

faunai — dievaičiai laukų globėjai ir sargai, vaizduojami ilgomis ausi- 
mis, su ragučiais ir ožių kojomis. 

Febas — Apolono pravardė. 

Febė — graikų Mėnulio deivė, Febo sesuo, atitinkanti romėnų Dianą. 

Filidė — kaimietė mergina, „„Bukolikų“ herojė. 

Filipai — miestas Makedonijoje, prie kurio Oktavianas ir Antonijus 
nugalėjo respublikos šalininkus Brutą ir Kasijų (42 m. pr. m. e.). 

Filiridas — kentauras, nimfos Filiros ir Saturno sūnus (žr. Chironas). 

Filodokė — vandenų nimfa, najadė. 

Filomelė — Pandijono duktė, Proknės sesuo, paversta lakštingala (žr. 
„Bukolikų“ paaišk., VI, 78—81). 

Folas — kentauras. 

fūrijos — keršto už žmogaus (ypač giminės) nužudymą deivės (erinijos, 
eumenidės, dirės). 


Galas — Kornelijus Galas, karvedys ir poetas, rašęs elegijas, Vergilijaus 
bičiulis. 

Galatėja — 1) nimfa, Nerėjo ir Doridės duktė, Polifemo mylimoji; 2) kai- 
mietė mergina, ,Bukolikų“ herojė. 

Galezas — upė, tekanti Tarento apylinkėmis. 

Gangas — svarbiausia Indijos upė. 

gangarėnai — indų gentis Gango žemupy; rytų tauta apskritai. 

garamantai — gentis, gyvenusi Libijos dykumose. 

Gargaras — aukščiausia Idos (Mizijoje) viršūnė, prie kurios laukai buvo 
nepaprastai derlingi. 

gelonai — gentis, gyvenusi prie Dniepro, šių dienų Ukrainoj. 

germanai — gentis, gyvenusi į Šiaurę nuo Italijos, Romos nuožmiausi 
priešai. 

getai — skitų kilmės gentis, gyvenusi prie Dunojaus. 

Glaukas — 1) Antedono žvejys, nurijęs apžavo žolę ir virtęs jūrų die- 
vaičiuų; 2) Sisifo sūnus, Potnijos karalius, suplėšytas kumelių, ku- 
rioms Venera užleido siutą. 

Gortina — miestas Kretoje, netoli kurio buvo Labirintas. 

grifas — Babilonijos pasakiškas žvėris, didumo sulig liūtu, su sparnais 
ir riestu plėšraus paukščio snapu; grifai nuolat kovojo su tolimo- 
sios šiaurės gentimi greitažirgiais arimaspais; iš čia jų nesantaika 
su arkliais. ; 

Grinijas — miestas Mizijoje, kur buvo Apolono šventovė ir jam pašvęs- 
tas šilas. 


Hamadriadės — girių ir atskirų medžių nimfos. 

Hebras — upė Trakijoje, į kurią bakchantės įmetė suplėšyto Orfėjo 
galvą. 

Helespontas -— sąsiauris tarp Egėjo ir Marmuro jūrų, skiriąs Europą nuo 
Azijos (dabar Dardanelai). 

Helikonas — kalnas Bojotijoje, kur stovėjo Apolono šventykla ir augo 
mūzų miškelis; mūzų gyvenamoji vieta. 

Hemas — kalnas Trakijoje, ant kurio bakchantės (kikonų moterys) su- 
draskė -Orfėją. 

Heraklis — Jupiterio ir Alkmenės sūnus, tautinis graikų herojus (loty- 
niškai Herkulis). 

Hermas — upė Lidijoje, įtekanti į Paktolą, dugne turėjusi aukso smilčių. 

hesperidės — Hespero (Vakario) dukterys. 

hiadės —,lietingosios", septynios Atlanto dukterys, Plejadžių seserys, 
virtusios septyniomis žvaigždėmis, sudarančiomis Veršio galvą; joms 
patekėjus, prasideda lietūs. 

hiberai — gentis, gyvenusi Ispanijoje, Ebro upės pakrantėse. 

Hiblas — kalnas Sicilijoje, garsus bitėmis ir medumi. 

Hidaspas — 1) upė Medijoje, dažniau vadinama Choaspes; 2) upė Indi- 
joje. 

Hilakas — šuns vardas. 

Hilas — Tiodamanto sūnus, jaunas Heraklio bičiulis ir palydovas argo- 
nautų žygio metu. 

Hilėjas — kentauras („Girinis“). 

Himenėjas — Apolono ir Kaliopės sūnus, jungtuvių dievas. 

Hipanis — upė Skitijoje. 

hiperborėjai — šiauriečiai, Šiaurėje gyvenančios gentys. 

Hipodamėja — Enomajo duktė; tėvas paskyrė ją dovana žirgų lenkty- 
nių laimėtojui, ir ją laimėjo Pelopas. 

Histras — Dunojaus žemupio pavadinimas (graikai taip vadino visą Du- 
nojų). 


Ida — 1) kalnas prie Trojos; 2) kalnas Kretoje. 

Idumėja — Judėjos (Palestinoje) sritis, garsi palmių miškais, 

Ijachas — Eleusino misterijose garbinta dievybė, identifikuota su Bakchu. 

Iksionas — lapitų karalius; už kėsinimąsi prieš Junonos garbę požemių 
karalystėje angimis pririštas prie rato, kuris sukasi be paliovos. 

ilirai — Mirijos (srities prie Adrijos jūros, kur šiandien Dalmatija ir 
Albanija) gyventojai. 

Ina — Kadmo ir Harmonijos duktė; ištekėjo už Tebų karaliaus Atamanto, 
kuris, ją metęs, vedė Nefelę, bet vėliau vėl grįžo prie jos. Neap- 
kęsdama varžovės vaikų, Ina norėjo juos užmušti, bet tie paspruko. 
Atamantas, dievų siųsto pamišimo pagautas, pagriebė jai iš rankų 
jos pačios sūnų Learką ir trenkė į uolą. Ina šoko į jūrą su antruoju 

sūnum Melikertu, ir Venera pavertė ją jūrų deive, garbinta vėliau 
Leukotėjos, arba Matutos, vardu. 

Inachas — pirmasis Argo karalius, Ijonės tėvas. 

Ismaras — kalnas Trakijoje, Orfėjo gyvenamoji vieta. 


Japetas — Dangaus ir Žemės sūnus, Saturno brolis, Prometėjo tėvas, 

japidai — Japidijos (senovės Venetų krašto dalies) gyventojai. 

Jolas — Aleksio šeimininkas, ,„Bukolikų“ herojus. 

Jonija — pajūrio sritis Mažojoje Azijoje. 

Julijaus prieplauka — Oktaviano 37 m. pr. m. e. pastatytas uostas karo 
laivams Kampanijoje tarp Puteolų ir Bajų (porlus Iulius). 

Junona — Saturno duktė, Jupiterio sesuo ir žmona, dievų karalienė 
(graikų Hera). 

Jupiteris — vyriausias romėnų dievas, Saturno sūnus, Neptūno, Plutono 
ir Junonos brolis, Junonos vyras (graikų Dzeusas); oro valdovas. 


Kajikas — upė Mizijoje. 
Kajistras — upė Lidijoje, garsi joje gyvenančiomis gulbėmis. 
kalabrai — Kalabrijos (srities Pietų Italijoje) gyventojai. 
kamenės — lotyniškas mūzų vardas. 
Kamilai — garsi Romos patricijų giminė; žymiausias jų, Markas Furijus 
Kamilas, penkis kartus buvęs diktatorium, mirė 364 m. pr. m. e. 
Kanopas — senas miestas Žemutiniame Egipte, Nilo deltoje, įkurtas kaž- 
kokio Kanopo. 

Kapuja — svarbiausias Kampanijos miestas. 

Karpatas — sala Egėjo jūroje. 

kasija — laurinių genties labai kvapus medelis. 

Kastalija — mūzoms pašvęstas šaltinis Bojotijoje. 

Kauras — Šiaurės rytų vėjas. 

Kejas — 1) titanas, Žemės sūnus; 2) sala Egėjo jūroje; joje ypač buvo 
garbinamas Apolono ir nimfos Kirenės sūnus Aristėjas, garsus gy- 
vulių augintojas. 

Kekropas — pirmasis Atėnų karalius; Atika buvo plačiai pagarsėjusi bi- 
tėmis („Kekropo bitės“), 

Kelėjas — Eleusino karalius ir Cereros žynys, išmokiusis žmones žemės 
ūkio rykus pinti iš karklo vytelių; arklo išradėjo Triptolemo tėvas. 

kentaurai — laukinė gentis Tesalijoje, niekada nenusėsdavusi nuo žirgų, 
iš čia mitas apie kentaurą — pusiau žmogų, pusiau arklį. 

Keraunija —,„Perkūnijų aukštumos“, kalnų virtinė Epiro pakrantėse, 
kurią dažnai tranko perkūnas (dabar Kimara, Monti della Chimera); 
ypač tuo pagarsėjęs iškyšulys Adrijos jūroje Akrokeraunija. 

Kibelė —, „Didžioji dievų motina“, frigų deivė, kurią graikai tapatino su 
Dzeuso Kretiškio motina Reja, romėnai — su italų dievo Saturno 
žmona Ope; procesijų jos garbei metu žyniai (koribantai) trankiai 
skambindavo metalinėmis lėkštėmis („Kibelės lėkštėm pažvangink“). 

Kidipė — vandenų nimfa, najadė. 

kikonai — gentis Trakijoje, prie Hebro upės. 

Kilaras — Neptūno dovanotas Poluksui žirgas. 

Kimodokė — vandenų nimfa, najadė. 

Kinipas — upė Libijoje, prie Sirtų. 

Kintietis — Apolono pravardė nuo Kinto kalno Delo saloje, kur jis gi- 
męs ir kur buvo labai garbinamas. 

Kirenė — nimfa, Penėjo upės duktė, Aristėjo motina. 

Kirkė — pikta burtininkė, pasakiškos Ajajos salos valdovė, Saulės die- 
vo Helijo ir Persės, Okeano dukters, duktė, mitinio Kolchidės ka- 
raliaus Ajeto sesuo; kiekvieną, užėjusį į jos rūmus, paversdavo 
žvėrimi. 

Kirnas — graikiškas Korsikos salos vardas. 

Kiteronas — kalnas Bojotijoje, viena Parnaso viršūnių, kur buvo švėn- 
čiamos misterijos Bakcho garbei; netoliese buvo gerų ganyklų („,Ki- 
teronas baubia mauroja“). 

Kitoras — kalnas Paflagonijoje, garsus bukmedžių miškais. 

Klija — vandenų deivė, najadė. 

Klimenė — nereidė. 

Klitumnas — upė Umbrijoje. 

Klonijus — upė Kampanijoje, dažnais potvyniais niokodavusi Acerų 
miestą. į 

Kodras — piemuo, „Bukolikų“ herojus. 

kohorta — dešimtoji romėnų legiono dalis, lygi trims manipulams ir še- 
šioms centūrijoms (šimtinėms). 

Kokilas — upė požemių karalystėje (,aimanų upė"). 

Kononas — matematikas iš Samo, Archimedo amžininkas, 

konsulas — aukščiausias vykdomosios valdžios atstovas Romoje res- 
publikos laikais. 

Koridonas — piemuo, „„Bukolikų“ herojus. 

korikietis — Koriko miesto Kilikijoje gyventojas. 

koturnai — ilgaauliai batai, avėti aktorių tragedijų vaidinimuose; me- 
džioklės batai, 

Kreta — sala Viduržemio jūroje. 

Krustumerai — sabinų miestas į Šiaurę nuo Romos; Vergilijaus laikais 
bebuvo jo griuvėsiai (dabar Monte Rotondo). 

Ksanta — vandenų nimfa, najadė. 

Kumai — graikų kolonija Kampanijos pakrantėje, netoli Bajų kurorto. 

kuretai — Kibelės žyniai ir kulto tarnai, kitaip koribantai, 
' Kvirinas — Romulo pravardė po jo sudievinimo. 


Lagėjas — vyno rūšis (greit mušantis į galvą). 

lakonietis — Lakonijos gyventojas, spartietis. 

Laomedontas — Trojos karalius, Priamo tėvas. 

lapitai — laukinė gentis Tesalijoje, kovojusi su kentaurais. 

larai — etruskų ir romėnų dievai, namų, laukų, kryžkelių, vandenų 
globėjai. 

Larijus — ežeras Šiaurės Italijoj (dabar Komo ežeras). 

Latona — titano Kejo ir Febės duktė, Apolono ir Dianos motina. 

Lenėjas — Bakcho pravardė. 

Lesbas — sala Egėjo jūroje. 

Lėtė — upė mirusiųjų karalystėje, kurios vandenį gerdami, žmonės už- 
miršta praeitį; užmarštis. 

Liberis — senas italų gamtos dievas, vėliau tapatintas su graikų vyno 
dievu Bakchu. 

libetrietės — mūzų pravardė nuo joms pašvęsto Libetro šaltinio ir olos 
Helikono kalne. 

Libija — sritis Šiaurės Afrikoj; poetų tas žodis dažnai vartojamas tiesiai 
Afrikos reikšme. 

lidai, lidiečiai — Lidijos (srities Mažojoje Azijoje) gyventojai; Lidijos 
sostinė — Sardai. 

Liėjas — Bakcho pravardė („rūpesčių atleidėjas“). 

Ligėja — vandenų nimfa, najadė. 

ligurai — gentis Šiaurės Italijoje (palei Piemontą), garsi griežtumu ir 
narsumu. 

Likaonas — Arkadijos karalius, kurio dukterį Kalistę Junona pavertė 
loke, o Jupiteris davė jai vietą tarp žvaigždžių. 

Likas — upė Armėnijoje. 

Likėjas — Panui pašvęstas kalnas Arkadijoje. 

Likidas — piemuo, „„Bukolikų“ herojus. 

Likiska — šuns vardas (likiska — vilko ir šuns mišinys). 

Likoridė — atleistinė vergė Likimnija, vėliau aktorė Doridės vardu, 
kurią nelaimingai pamilo Gajus Kornelijus Galas ir tuo ją išgarsino. 

Likorija — vandenų nimfa, najadė. 

liktietis — Likto miesto Kretoje gyventojas. 

Linas — garsus herojinių laikų dainius, Apolono ir mūzos Uranijos 
sūnus. 

Lucina — Junonos ar Dianos, kaip gimdymo deivės, pravardė. 

Lukrinas — ežeras tarp Puteolų ir Bajų (dabar Lago di Garda). 

Luna — Mėnulio deivė (graikų Febė). 


Maja — viena Atlanto dukterų Plejadžių, Merkurijaus (graikų Hermio) 
motina. 

Mantuja — miestas Šiaurės Italijoje, netoli kurio buvo Vergilijaus gim- 
tasis Andų kaimas (dabar Pietola). 

Mareotas — ežeras Egipte, prie Aleksandrijos. 

marsai — narsumu pagarsėjusi gentis Lacijuje. 

Marsas — karo dievas (graikų Arėjas), Veneros meilužis, visaip apgau- 
dinėjantis jos vyrą Vulkaną. 

Masikas — kalnas Kampanijoje, garsus puikiu vynu. 

Mecenatas — Gajus Cilnijus Mecenatas (Maecenas), miręs 8 m. pr. m. e., 
Romos raitelis, Oktaviano bičiulis, poetų ir mokslo žmonių globė- 
jas; jo literatūriniam rateliui priklausė žymiausi aukso amžiaus 
poetai Vergilijus ir Horacijus; Mecenato vardas ilgainiui virto 
bendriniu žodžiu, poetų ir mokslo žmonių globėjo sinonimu. 

medai — Medijos gyventojai. 

Medija — šalis Azijoje, netoli Tigro ir Eufrato žiočių. 

Mela — upė Galijoje šiapus Alpių, netoli Mantujos. 

Melampas — pagarsėjęs gydytojas, Amitaono sūnus. 

Melibėjas — kaimenės savininkas, „„Bukolikų“ herojus. 

Melikertas — Tebų karaliaus Atamanto ir Inos, vėliau tapusios jūrų dei- 
ve Leukotėja, sūnus. 

Menalka — piemuo, „Bukolikų“ herojus. 

Menalas — kalnas Arkadijoje, pašvęstas Panui. 

meoniškas — būdingas Meonijos (srities Lidijoje palei Tmolo kalną) gy- 
ventojams. Meonijos vynas buvo labai garsus. 

Meotidė — 1) pelkės Skitų šaly palei Azovo jūrą; 2) Azovo jūra. 

Meris — 1) galingas žavėtojas iš Ponto; 2) piemuo, senas Menalkos tar- 
nas, „Bukolikų“ herojus. 

Metimna — miestas Lesbo saloje. 

Mevijus — nevykėlis poetas, Vergilijaus amžininkas ir priešas. 

Mikėnai — miestas Argolidėje, Agamemnono tėviškė, vienas žymiausių 
priešistorinės Graikijos centrų. 

Mikonas — 1) kaimietis vynuogyno savininkas, „Bukolikų“ herojus; 
2) jaunas medžiotojas, 

Miletas — miestas Jonijoje, garsus vilnomis. 

Mincijus — upė Vergilijaus gimtinės apylinkėse, Pado intakas. 

Minerva — Jupiterio duktė, gimusi iš jo galvos, išminties, menų ir 
mokslų bei amatų (verpimo, audimo...) deivė, laikoma alyvmedžių 
auginimo mokytoja; alyva — jai pašvęstas medelis (graikų Paladė 
Atėnė). 

mizai — Mizijos gyventojai. 

Mizija — sritis Mažojoje Azijoje ties Propontide (Marmuro jūra), dėl 
malonaus klimato garsėjusi derliais. 

Mnasilas — piemuo, „Bukolikų“ herojus. 

Molorchas — piemuo, pavaišinęs Heraklį, kai tas nusmaugė Nemėjos 
liūtą. 

molosai — Piro sūnaus Moloso vardu pavadintos srities Epire (Molo- 
sijos) gyventojai, chaonai. 

Mopsas — piemuo, „Bukolikų“ herojus. 

mūzos — mokslų ir menų deivės, Jupiterio ir Mnemosinės dukterys, de- 
vynios seserys, kurioms vadovauja Apolonas; Parnasas, Helikonas ir 
Pindas — mūzų gyvenamosios vietos. 


Najadės —- šaltinių ir upių nimfos. 

napėjos — girių ir klonių nimfos. 

Narikas — vakarinių (odzolinių) lokrų miestas, iš kurio kolonistai atsi- 
kėlė į Italiją ir Brutijuje įkūrė Lokrų miestą. 

Nejera — kaimietė mergina, „Bukolikų“ herojė. 

Neptūnas — Viduržemio jūros ir kitų vandenų dievas, Saturno sūnus, 
Jupiterio, Plutono ir Junonos brolis (graikų Poseidonas). 

Nerėjas — jūrų dievas, Okeano ir nimfos Tetidės sūnus, Doridės vyras; 
vandenų suasmeninimas. 

Nesėja — vandenų nimfa, najadė. 

Nifatas — kalnų upė Armėnijoje, kurios versmės Nifato kalne. 

nimfos — žemesnės dievybės, įasmeninančios gamtos jėgas. Jos gyvena 
miškuose (driadės), kalnuose (oreadės), šaltiniuose ir upėse (naja- 
dės); graikai ir romėnai nimfas vaizdavo gražių jaunų mergaičių 
pavidalu. 


172 


Niza — kaimietė mergina, „,Bukolikų“ herojė. 

Nizas — Megaros karalius, dukters Skilos išduotas ir dievų paverstas 
įūrų ereliu. 

norikai — gentis Ilirijoje. 


Oaksas — upė Kretos saloje. 

Okeanas — amžinai ratu aplink Žemės rutuli tekanti didžiulė upė, iš 
kurios išteka visos kitos upės; iš jos pakyla Naktis ir Aurora; toli- 
miausias pasaulio pakraštys. 

oleastrdi — laukinės alyvos. 

Olimpas — kalnas Tesalijoje, aukščiausia vieta žemėje, dievų buveinė. 

Olimpija — Dzeusui pašvęsta vietovė Elidėje, kur kas ketveri metai buvo 

Opė — vandenų nimfa, najadė. 

Orfėjas — garsus senovės dainius, mūzos Kaliopės ir upės dievaičio 
Eagro sūnus, Euridikės vyras, nuėjęs vaduoti jos mirusios į pože- 
mių karalystę. 

Oritija — Atėnų karaliaus Erechtėjo duktė, Borėjo pagrobta ir išvesta 

į Trakiją. . 

Orkas — 1) mirusiųjų buveinė požemių karalystėje; 2) požemių kara- 
lystės dievas (graikų Plutonas). 

Osa — kalnas Tesalijoje, Penėjo upės skiriamas nuo Olimpo. 


Padas — didžiausia Šiaurinės Italijos upė (dabar Po). 

Patas — miestas Kipro saloje, garsus Veneros šventove. 

Paladė — graikų deivės Atėnės (romėnų Minerva) prievardis. 

Palatinas — viena iš septynių Romos kalvų, kurioje stovėjo imperato- 
riaus rūmai (Palatium). 

Palė — piemenų ir kaimenių deivė. 

Palemonas — kaimietis, ,Bukolikų“ herojus. 


Palenė — miestas vakariniame Chalkidikės pusiasalio kampe, prie Ma- 
kedonijos (Ematijos). 

Panas — Merkurijaus sūnus, piemenų dievas, septynvamzdės fleitos išra- 
dėjas, labiausiai garbintas Arkadijoje, vaizduotas su ragučiais ir 
ožio kojomis. 

Panchaja — pasakiška sala prie Arabijos krantų, garsi smilkalais; kar- 
tais — tiesiog Arabija. 

Pangaja — kalnai Trakijoje, Makedonijos pusėje. 

Panopėja — jūrų nimfa, nereidė. 

Paris — Trojos karaliaus Priamo sūnus, pagrobęs Spartos karaliaus Me- 
nelajo žmoną Heleną. 

parkos — trys likimo deivės, žmogaus gyvenimo siūlo verpėjos (Clotho, 
Lachesis, Atropos); dvi jų verpia, trečioji siūlą nukerpa (graikų 
moiros). 

Parnasas — kalnas Fokidėje, kurio papėdėje buvo Delfai ir Kastalijos 
šaltinis, pašvęstas Apolonui ir mūzoms. 

partai — gentis, gyvenusi į pietus nuo Kaspijos jūros, garsėjusi šauliais, 
nenumaldomas Romos priešas. 

Partenijas — kalnas Arkadijoje, prie Argolidės. 

Pasiifajė — Helijo duktė, Minojo žmona, Androgėjo ir Minotauro moti- 
na; šis pastarasis jai gimė iš meilės ryšių su jaučiu. 

Pela — uostamiestis ir Makedonijos sostinė, Filipo ir Aleksandro Didžio- 
jo tėviškė; Aleksandras Egipte, netoli Kanopo, įkūrė Aleksandriją 
(„Kanopas iš Pelos gavo pradžią"). 

peletronijėnai — Peletronijo klonio (Tesalijoje, prie Pelijo kalno) gy- 
ventojai. 

Pelijas — kalnas Tesalijoje. 

"Pelopas — Tantalo sūnus, Hipodamėjos vyras. Norėdamas išmėginti, ar 
dievai viską žino, Tantalas sukvietė juos į puotą ir, pasmaugęs ir 
sukapojęs sūnų, patiekė į stalą. Svečiai vaišių nelietė, tik Cerera, 
liūdėdama pagrobtos dukters Prozerpinos, nepasijuto ką daranti ir 
vieną mentę suvalgė. Jupiteris Pelopą atgaivino, o Cerera vietoj 
suvalgytosios mentės įdėjo drambliakaulinę.— Pelopo vardu pavadin- 
tas Peloponesas („Pelopo sala"). 

Pelusijus — miestas Egipte, pagarsėjęs lęšių auginimu. 

Penėjas — upė Tesalijoje. 

Permesas — upelis Bojotijoje, pašvęstas mūzoms, trykšiąs iš Helikono 
kalno. 

Persidė — Persija. 

Pestas — miestas Lukanijoje, pagarsėjęs rožėmis, žydėjusiomis dukart 
per metus — pavasarį ir rudenį (,„Pestas dviderlis“). 

Pierija — sritis Tesalijoje. 

Pira — Deukaliono, Prometėjo sūnaus, žmona. 

Piza — miestas Elidėje, prie Alfėjo upės, netoli Olimpo; prie jo vykdavo 

Plejadės — septynios Atlanto ir Plejonės dukterys, paverstos septyniomis 
žvaigždėmis Veršio žvaigždyne. 

Polionas — Azinijus Polionas, poetas, Vergilijaus amžininkas; būdamas 
Mantujos srities gubernatorium, padėjo Vergilijui ginti tėviškę. 

Poluksas — Ledos sūnus, Kastoro brolis. 

Pontas — 1) karalystė Mažojoje Azijoje tarp Bitinijos ir Armėnijos; 
2) Juodoji jūra. 

Priapas — Bakcho ir Veneros sūnus, sodų ir girtavimo dievas. 

Prometėjas — titano Japeto sūnus, pavogęs iš dangaus ir atnešęs žmo- 
nėms ugnį. 

Protėjas — Okeano sūnus, jūrų dievas, turėjęs pranašavimo dovaną, ga- 
nęs Neptūno ruonius Egipto jūroje, galėjęs kaitalioti savo išvaizdą, 
pavirsdamas vandeniu, ugnimi, žvėrimis. 

Prozerpina — Cereros ir Jupiterio duktė, Plutono žmona, mirusiųjų ka- 
ralystės valdovė (graikų Persefonė). 


Remas — Romos įkūrėjo Romulo brolis, jo užmuštas. 

Resas — Trakijos karalius, ėjęs pagalbon Trojai; Reso šalis -— Trakija. 

Retas — kentauras. 

Retija — Romos provincija prie Dunojaus (dabartiniai Graubuntai, Tiro- 
lis ir šiaurinė Lombardijos dalis), garsi vynuogynais. 

Ripėjai — pasakiški kalnai Skitijoje (dabar Uralas). 

Rodas — sala Mažosios Azijos pakrantėje su to paties pavadinimo 
miestu. 

Rodopė — kalnas Trakijoje. 

Romulas — Marso ir Rejos Silvijos sūnus, Romos įkūrėjas ir pirmasis 
karalius, po mirties garbintas Kvirino vardu. 


Saba — sritis Arabijos pietvakariuose (dabar Jemenas), garsi smilkalais. 

sabelai — gentis, gyvenusi Romos apylinkėse (kitaip sabinai), garsėjusi 
žemdirbyste. 

sabiečiai — Sabos gyventojai. 

satyrai — Bakcho palydovai, vaizduojami ilgomis ausimis ir į ragučius 
panašiomis ataugomis už jų, ilgais gaurais ir arklio uodegomis, 
kumpanosiai; ilgainiui sutapatinti su faunais; laukų ir girių globėjai. 

Saturnas — augmenijos dievas, Žemės vyras, Jupiterio, Plutono, Neptū- 
no, Junonos, Cereros tėvas (graikų Kronas). 

Scipionai — du Kornelijų giminės patricijai: Publijus Kornelijus Scipio- 
nas Vyresnysis Afrikietis ir Publijus Kornelijus Scipionas Emilianas 
Numantietis, pasižymėję žygiais Afrikoje Pūnų karų metu, 

serai — gentis Rytinėje Azijoje, romėnams žinoma šilkų gaminimu (se- 
rica — šilkas). 

Sicilija — sala Viduržemio jūroje, bukolinės poezijos pradininko Teokri- 
to gimtinė, nuolat minima Vergilijaus ,„Bukolikose“; Sicilijos mū- 
Zzos — bukolinės poezijos mūzos. 

sikanai —iš Galijos atėjusi keltų gentis, gyvenusi vakarinėse Italijos 
pakrantėse, vėliau išsikėlusi į Siciliją; Sicilijos gyventojai. 

Sikanija — Sicilija. 

Sikionas — labai senas miestas Peloponese, netoli Korinto, garsus alyv- 
medžiais. 

sikulas — sicilietis. 

Sila — kalnas Brutijuję. 

Silaras — upė Lakonijoje. 

Silenas — Bakcho auklėtojas ir palydovas. 

Silvanas — miškų dievas, 

Sirija — šalis Azijoje tarp Eufrato, Arabijos ir Viduržemio jūros. 

Sirijus — šviesi žvaigždė Šuns žvaigždyne, kuriai patekėjus (liepos 25 
ar 26 d.), prasideda karščiai. 

sitonai — 1) trakai, gentis, gyvenusi Europos pakrašty prie Juodosios 
jūros; 2) šaltųjų kraštų gyventojai. 

Skila — 1) aukšta uola iškyšulyje prie Mesinos sąsiaurio priešais Cha- 
ribdės verpetą, pavojinga laivams, todėl graikų vaizduota baidykle 
su šešiomis poromis kojų ir šešiomis šuns galvomis; 2) Megaros 
karaliaus Nizo duktė, išdavusi tėvą ir paversta jūrų paukščiu ciriu. 

skitai — klajoklių gentis, gyvenusi už Kaspijos ir Juodosios jūrų ir už 
Dniepro. 

Skitija — skitų gyvenamoji šalis, 

Skorpionas — žvaigždynas. 

Sofoklis — žymus graikų dramaturgas iš Kolono, netoli Atėnų (496— 
406 m. pr. m. e.); Vergilijus Poliono eiles prilygina Sofoklio eilėms. 

Sparta — miestas Peloponese, kitaip Lakedemonas. 

Sperchėjas — upė Tesalijoje. 

Spija — vandenų nimfa, najadė. 

Stiksas — upė požemių karalystėje, kuria prisiekia dievai („siaubu srū- 
vančioji"). 

Stimichonas — piemuo, „Bukolikų“ herojus. 

Strimonas — upė Trakijoje (dabar Karasu arba Struma), garsėjusi ger- 
vių ir kitų vandens paukščių gausybe. 


Taburnas — kalnų virtinė Kampanijoje. 

Taigetas — kalnas Lakonijoje, kur Bakcho garbei šokdavo bakchantės 
lakonietės, garsus žvėrimis ir medžioklėmis („,Taigete' skalija šu- 
nys“). 

Taigetė — viena Plejadžių žvaigždyno žvaigždė; šio žvaigždyno patekė- 
jimas žymi pavasario, nusileidimas — rudens pradžią. 

Talija — 1) viena iš devynių mūzų, lyrinės ir apskritai poezijos globė- 
ja; 2) vandenų nimfa, najadė. 

Tanagras — upė Lukanijoje, tekanti iš Alburno kalno ir įtekanti į Silarą. 

Tanajas — upė, skirianti Aziją nuo Europos (dabar Donas). 

Tarentas — turtingas ir galingas Didžiosios Graikijos miestas prie Taren- 
to įlankos Jonijos jūroje. k 

Tartaras — 1) mirusiųjų karalystė; 2) mirusiųjų karalystės dievas (Plu- 
tonas, Orkas). 

Tasas — sala Egėjo jūroje. 

Tegėjietis — taip vadinamas Panas — nuo Tegėjos miesto Arkadijoje. 

Tenaras — kalnagūbris Lakonijoje; Tenaro nasrai — kiaurymė jame, lai- 
kyta anga į mirusiųjų karalystę. 

Terėjas — Trakijos karalius; jis vedė Atėnų karaliaus Pandiono dukterį 
Proknę, o vėliau suviliojo jos seserį Filomelę (žr. „„Bukolikų“ pa- 
aišk., VI, 78—81 eil). Dievai jį pavertė dudučiu. 

Tesėjas — Atėnų karalius, Egėjo sūnus; Tesėjo gentainiai — atėniečiai, 
graikai. 

Testilidė — kaimietė mergina, „Bukolikų“ herojė. 

Tetija — Urano (Dangaus) ir Gajos (Žemės) duktė, Okeano žmona, upių 
dievų motina. 

Tiberinas — Tiberio upės dievaitis. 

Tiberis — svarbiausia Vidurinės Italijos upė, kurios pakrantėje stovi 
Roma. 

Tifis — Graikijos herojų laikų dailidė, argonautų vadas, vairo suma- 
nytojas. ž 

Tifoėjas — vienas brolių gigantų, Gajos ir Tartaro sūnus. 

Tigras — upė Azijoje; susiliejusi su Eufratu, įteka į Persų įlanką. 

Timavas — nedidelė laivybai tinkanti upė Istrijoje, tarp Triesto ir se- 
novės Akvilėjos. 

Timbrietis — taip vadinamas Apolonas nuo Timbros miesto Troadėje, 
kur buvo jo šventykla. 

Tiras — miestas Fenikijoje, garsus prekyba ir audiniais, 

tirėnai — etruskai, tuskai, senieji Etrurijos gyventojai. 

Tirėnų jūra — Viduržemio jūros dalis. 

Tisifonė — viena furijų, keršijanti už žmogaus nužudymą. 

Titiras — piemuo, „Bukolikų“ herojus. 

Titonas — Laomedonto sūnus, Priamo brolis, Auroros vyras, per ją ga- 
vęs nemirtingumą, bet negavęs amžinos jaunystės, senatvėj pavers- 
tas žiogu. 

Tmaras — kalnas Epire. 

Tmolas — kalnas Lidijoje, garsus kvapiu šafranu. 

trakas — Trakijos (srities šiaurės rytų Graikijoje, Helesponto ir Propon- 
tidės pakrantėse) gyventojas. 

Troja — miestas Mažojoje Azijoje, netoli Helesponto, Skamandro upės 
klonyje, Troadės sostinė, po dešimtį metų trukusio karo paimta ir 
išgriauta jungtinės achajų (achivų) kariuomenės. . 

Trojas — Frigijos karalius, Asarako, Ilo ir Ganimedo tėvas, vienas tro- 
jėnų prosenių. 

Tulė — senovės žmonėms gerai nežinoma sala šiaurėje, už šešių dienų 
kelio nuo Britanijos, vėliau laikyta kartais Norvegijos pakrante, 
kartais Islandija, o greičiausiai tai didžiausia iš Šetlando salų — 
Mailandas; tolimiausia vieta Šiaurėje. 

tuskai — senieji Etrurijos gyventojai, etruskai, tirėnai. 


Uliksas — lotyniška Itakės karaliaus Odisėjo vardo lytis. 


Varas — Publijus Alfenas Varas, karvedys, Mantujos srities guberna- 
torius, pakeitęs Azinijų Polioną ir nesėkmingai stengęsis išsaugoti 
Vergilijui tėviškę. 

Varijus — Lucijus Varijus Rufas (miręs apie 12 m. pr. m. e.), žymus 
Augusto laikų poetas. 

Venera — meilės ir grožio deivė (graikų Afroditė). 

Vesia — Saturno ir Opės duktė, židinio ir namų buities deivė (graikų 
Hestija); Vestos šventovėje Romoje degė šventoji ugnis, kuri nie- 
kad neturėjo užgesti (ją sergėjo vestalės). 

Vezuvijus — ugnikalnis Kampanijoje, į pietryčius nuo Neapolio. 

volskai — gentis, gyvenusi Lacijuje. 

Vulkanas — ughies ir kalvystės dievas, Jupiterio ir Junonos sūnus, Ve- 
neros vyras (graikų Hefaistas). 


Zefyras — vakarų vėjas. 

